
— ÎA-ŢI MÂINILE DE PE MINE! Haina lui Sarah Fields alunecă 
pe lângă cuierul în care ea încerca să o agaţe, în clipa în care 
se întoarse brusc spre șeful ei. Bărbatul își lăsă din nou 
mâna să cadă pe umărul ei și, mai departe, în jos, atât cât 
putea ajunge. ` 

— Suntem cam sensibili, nu crezi? Incruntarea șireată a 
bărbatului se estompă puțin când îi văzu expresia feței. 

— Nu, Len, sunt obosită. Ea se îndepărtă repede și răma- 
se cu fața spre el, pentru a putea evita celălalt truc al său, de 
a nu lăsa spaţiu de trecere suficient între ei și de a o obliga 
să se șteargă de el în trecere. 


— Ce s-a întâmplat? Braţul lui ajunsese din nou pe 
umărul ei. 


Ea îi scutură mâna cu un gest al umărului și îi răspunse 
scrâșnind din dinţi: 

— Îţi spun cât se poate de serios! M-am săturat să tot 
pretind că tu nu vânezi orice ocazie de a-ți crea senzaţii. 

Len își ridică ambele mâini și se trase doi pași înapoi. 

— Hei! Nu te enerva, scumpo! Eu sunt genul de bărbat 
afectuos. Le tratez pe femei ca pe surorile mele. 

— Atunci, sper că n-ai- nici o soră, replică Sarah, arun- 
când iute o privire spre directorul adjunct de la Pancake 
Palace. Și nu sunt singura căreia îi e silă să se tot ferească de 
mâinile tale din cale-afară de active. 

Privirea lui Len deveni amenințătoare. 


— Sună ca o acuzaţie! 

Sarah realiză că protestul ei fusese mai lipsit de tact decât 
intenționase și încercă să dreagă situația: 

— Aș aprecia dacă ai păstra gesturile afectuoase pentru 
propria-ți persoană. 

— Ai aprecia? Chipul lui devenise roșu, semn că această 
confruntare îl enervase, dar realiză că ea bătea în retragere. 
Își umflă stomacul deasupra curelei pantalonilor. 

— Ţin să-ți amintesc, domnişoară „Mare și Tare“, că tu 
ai venit să cauţi de lucru, nu noi am venit după tine. El își 
aranjă pantalonii dintr-o smucitură și se îndreptă spre 
partea din față a restaurantului, bombănind indignat. 
„Domnișoara cu nasul pe sus, superioară nouă celorlalți, dar 
care nu e în stare să-și plătească facturile din slujba ei de la 
guvern, de care e atât de mândră“. 

Cuvintele. lui avură efectul unui duș rece. Sarah se 
înfioră și se aplecă să-și ridice haina pe care, de această dată, 
reuși să o atârne în cuier. 

Când avea să înveţe? Să se eschiveze, să ridice din umeri 
și să fie vicleană ca și celelalte angajate? Când avea să 
învețe să-și țină gura? Trăind în capitala țării, își luase două 
slujbe. „Poate chiar trei“, murmură ea pentru sine, încer- 
când să nu se gândească la faptul că ieri cei de la societatea 
de distribuție îi închiseseră căldura în apartament. Azi tre- 
buia să câștige suficient din bacșișuri, cât să-i determine să 
pornească din nou căldura. 

Impinse cu cotul ușa' ce ducea la bucătărie și întinse 
mâna în cutia de sub tejghea, pentru a lua un carnet de 
comenzi. 

— Bună, Chet, îl salută ea pe bucătarul din tura de 
dimineaţă. Nu așteptă răspunsul acestuia și se grăbi să intre 
în restaurant. 

Lucrase pe post de chelneriță în multe locuri în perioa- 
da liceului și a facultății, de aceea, când umplea ceștile de 
cafea, zâmbetul îi devenise o a doua natură. Sarah trecu 
automat la treabă, continuând să se apostrofeze în gând. 
Nu-și putea permite să-l enerveze pe Len sau pe oricine 
altcineva. 

Era mulțumită că era o dimineață agitată de sâmbătă. 
Putea obține bacșișuri grase. Len avea.să fie ocupat cu înca- 
sările și repartizarea clienţilor. Știa că o să aibă foarte puțin 
timp să o urmărească cu privirea. 

Kathy, una din celelalte chelnerițe de serviciu, apăru 
brusc lângă ea. 

— Să servesc eu cafeaua în locul tău? Am câteva minute 
libere. 

Sarah ridică sprâncenele a mirare. Atunci când nu era 
ocupată, Kathy își lua de obicei pauză de fumat în holul de 
lângă bucătărie. 

— Mulţumesc, acceptă ea și privi cu interes. 

Bărbatul din separeul din față era explicaţia lipsei de 
interes al lui Kathy pentru o pauză de fumat. Sarah obser- 
vase aspectul său plăcut, când luase comanda. 

Interceptând una din privirile veninoase ale lui Len, ea 
se întoarse zâmbind și se îndreptă spre separeul din spate. 
Abia termină de luat comanda unui cuplu în vârstă, când 
Kathy se întoarse și îi înmână cana cu cafea. 

— Drăguţ, nu? comentă Sarah, privind spre clientul 
chipeș. 

— Mda, dar a fost o pierdere de timp și energie, oftă 
Kathy. Are nasul băgat prea adânc în hârtia aceea, nu m-a 
observat, se tângui ea dezamăgită. 

— Înveselește-te, Kathy, poți să-i umpli ceașca și data 
următoare. Poate vei avea mai mult noroc. 

— Las-o baltă, scutură Kathy din cap, fluturându-și 
pletele negre. E probabil însurat și are zece copii. Bărbaţii 
eleganți ca el sunt întotdeauna însurați. 

— Oricum, e prea bătrân pentru tine. Kathy abia dacă 
avea optsprezece ani. Bărbatul arăta cam de treizeci, și cinci, 
decise Sarah, admirându-i părul negru și umerii drepți. 
Anunţul că o comandă era gata tăie răspunsul lui Kathy. 

— Comanda lui, o tachină Sarah pe Kathy când, o clipă 
mai târziu, trecu pe lângă ea spre separeul din față. Poate ai 
vrea să-i scrii un mesaj pe unt? Aceasta i-ar putea atrage 
privirea. 

— Pun pariu pe bacșișul lui că nici tu nu vei avea mai 
mult succes, spuse Kathy resemnată, îndreptându-se spre 
sectorul ei. 

Sarah se aplecă să așeze farfuria cu clătite în fața bărba- 
tului exact în clipa în care un copil trecu pe lângă ea ca o 
zvârlugă și o lovi pe la spate, în dreptul genunchilor. In 
secunda următoare, asistă neputincioasă cum bucata de 
unt din farfurie zbură pe cămașa: bărbatului de la masă. 
Încercând să-și recapete echilibrul și să prindă din zbor 

clătitele, văzu cum cana cu sirop se clătină în direcţie opu- 
să. După aceasta, totul se derulă cu repeziciune. Clătitele 
aterizară tot pe cămașa bărbatului, prelingându-se împre- 
ună cu untul și lăsând o urmă galbenă. Cana căzu pe mar- 
ginea mesei, împroșcând cu sirop ca o fântână arteziană, 
apoi pe podea. Încercând mai întâi să evite siropul, apoi 
patinând pe pata de sub tălpile sale, Sarah se învârti ca în- 
tr-un dans ciudat. În cele din urmă, un picior îi zbură de pe 
podea și căzu. 

— Te-ai lovit? Cuvintele bărbatului se auziră chiar 
înainte ca ea să atingă podeaua. 

— Nu sunt sigură, oftă ea. Rămăsese fără răsuflare, fie 
din pricina loviturii, fie că prinse privirea ochilor albaștri ai 
bărbatului. Încercă să-și dea seama dacă era rănită. Nu simți 
însă nimic în neregulă. Colţul gurii lui Sarah se arcui și ea 
simţi cum obrazul îi face gropiţă, în timp ce un hohot de 
râs îi clocotea în gât. 

Kathy își strecură degetele sub braţele ei și încercă să o 
ridice. A 

— Te simți bine? întrebă ea. În timp ce încerca să se 
ridice, Sarah căzu din nou pe podea și izbucni în râs. 

— Daţi-mi voie să vă ajut, se oferi bărbatul. 

El se ridică în picioare și, în acel moment, clătita căzu 
din poala lui în poala ei. Bărbatul privi uluit, apoi surpriza 
fu înlocuită de un zâmbet conspirativ și amândoi izbucniră 
în hohote de râs. 

Cu o strălucire în privire, el îi întinse-mâna. 

— Sus! 

Mâna ei rămase lipită de podea, când vru să o ridice. 

— Nu-i o idee bună, comentă ea, inspirând adânc și pri- 
vind spre el. Numai dacă vreţi să fiți plin și de sirop! 

— Idioato! Pentru prima dată în cursul întregii dimineți, 
Sarah uitase-de Len. Vocea lui furioasă îi aminti lui Sarah că 
el căuta un motiv să o ponegrească. Inima îi tresări. 

— Este picătura care a umplut paharul, împiedicato! 

— Mă tem că nu înţelegeţi, interveni străinul. 

Len se îndreptă. Tonul său deveni ceremonios și lingu- 
șitor. | 

— Îmi pare rău de această întâmplare, domnule. Mâinile 
lui umflate se așezară pe umerii clientului. Len Freiman. Fu 
sunt directorul, spuse el. Daţi-mi voie să vă aduc ceva cu 
care să vă ştergeţi. 

EI îi ordonă lui Kathy să aducă o cârpă udă. 

— Nota de plată de la curățătorie o vom achita noi, 
bineînțeles. Îi aruncă lui Sarah o privire ce o făcu pe aceas- 
ta să înțeleagă ce însemna acest „noi“. Vă asigur că această 
incompetentă nu va rămâne nepedepsită. 

— Dacă nu te deranjează să-ți spun astfel, Freiman, i se 
adresă bărbatul cu o privire rece, nu domnișoara a greșit. 
Copilul a fost cel care s-a lovit de ea. Ea sau copilul ar fi 
putut să se rănească serios. 

— Nu s-ar fi întâmplat, dacă ea ar fi fost atentă. 

Plictisită de faptul că se vorbea de ea ca și când n-ar fi 
fost prezentă, Sarah încercă încă o dată să se ridice de jos. 
O durere ascuţită îi săgetă glezna și gemu. 

Ignorându-l pe patron, străinul se aplecă imediat, ne- 
maibăgând în seamă grija ei de a nu-l umple de sirop. 

— Dacă tot mi-am primit untul și clătita, nu văd de ce 
nu aș putea avea și siropul! El o apucă de mâini, înainte ca 
ea să poată protesta și o ridică. Apoi, foarte atent, o ajută să 
se așeze în separeul din fața celui în care stătuse el. Ce te 
doare? À 

— Glezna. Își studie locul pe care-l simțea zvâcnind. 
Cred că e o entorsă. 

— E o șmecherie, spuse Len. 

O privire amenințătoare se ivi în ochii clientului, făcân- 
du-i să devină întunecaţi ca un cer înaintea furtunii. 

— Ai terminat? Sarah simți încordarea bărbatului. Dacă 
n-ai terminat, ar fi bine să spui ce ai de zis acum. Nici nu 
te-ai deranjat să te uiţi la glezna ei. N-am observat nici un 
sentiment de îngrijorare. 

Len bolborosi ceva. 

Clientul mai arătă cu mâna spre podea. 

— Mai bine ai lua imediat măsuri ca totul să fie curățat. 
înainte ca altcineva să o mai pățească! Vocea lui gravă se 
ridică puțin. Ca avocat, voi reprezenta bucuros pe oricine 
va vrea să te dea în judecată, dacă neglijența dumitale va 
produce și alte daune aici. 

— Dar... l 

— Şi adu-i lucrurile imediat, spuse bărbatul, arătând-o 
pe Sarah cu mâna. Nu va continua să lucreze pentru dum- 
neata, dacă viaţa ei e pusă în pericol! 

— Așteptaţi un mom... încercă Sarah să protesteze, apoi 
îi aruncă o privire lui Len, în timp ce bărbatul se dădu în- 

tr-o parte, privind spre ea. Pe chipul.lui Len se vedea lesne 
un amestec de furie și umilință. Obrajii săi rotofei deveniră 
extrem de roșii, iar gura care se tot închidea și deschidea îl 
făcea să semene cu un pește scos din apă. Sarah înțelese că 
nici o discuţie calmă nu avea cum să-i mai salveze slujba. 
Iși îndreptă umerii căzuți, în timp ce ochii lui Len o ţinteau 
plini de ură. 

— Am să-mi ridic cecul miercurea viitoare. 

Străinul o privi aprobator, iar Len îi ocoli și se îndepărtă 
plin de furie. Bărbatul privi până când Len dispăru în 
spatele ușilor bucătăriei, apoi se îndreptă din nou spre ea. 
Corpul său masiv îi blocă vederea, în timp ce lumina ce-i 
venea din spate părea să radieze direct din el. 

„Un adevărat cavaler în armură strălucitoare, salvând o 
domnişoară în pericol“, gândi ea. N-ar fi mirat-o prea tare 
dacă ar fi văzut alături un cal de luptă fornăind de nerăb- 
dare. 

— Vrei să mergem la un doctor? Glezna ta începe să se- 
umfle. 

Sarah reveni la realitate cu o tresărire dureroasă. 

— Da, s-a umflat puţin, spuse ea, examinându-și glezna. 
Dar sunt sigură că va fi în regulă. 

Kathy se întoarse cu cârpa udă și i-o înmână bărbatului. 
El își șterse mâinile, apoi îi oferi cârpa lui Sarah. 

— Nu cred că va fi de mare ajutor hainelor tale, dar te 
vei simți mai bine fără sirop pe piele. 

— Sarah, Len mi-a spus că nu mai lucrezi aici. Kathy îi 
înmână poșeta și jacheta. E adevărat. că demisionezi? 

Sarah își privi salvatorul. 

— Am demisionat sau, mai degrabă, am renunțat, îi 
spuse ea repede lui Kathy, ușurând mâhnirea ce apăruse pe 
chipul bărbatului când realiză ceea ce făcuse. 

Reușiseră să obţină un auditoriu uriaș. Nimeni nu mai 
mânca și toată lumea îi privea cu interes. 

Sarah îi mulțumi scurt lui Kathy pentru amabilitatea ei, 
iar aceasta o îmbrăţișă. 

— Acum, dacă aș fi în locul tău, aș ieși de-aici înainte ca 
Len să apară cu cârpa de şters pe jos și găleata, zâmbi cu-o 
privire maliţioasă. Intotdeauna este nervos când fata care 
spală pe jos lipsește și trebuie să facă el această treabă. 

— Exact ce aveam nevoie, se strâmbă Sarah, în timp 
ce-și luă poșeta la subraţ și încerca să se ridice. 

— Nu te îngrijora!:o liniști cavalerul ei. N-o să aibă cura- 
jul să-ți facă ceva! Fl luă jacheta fetei de pe cealaltă 
banchetă. 

— Să mă ii la curent cu ce face, se adresă Sarah colegei 
sale, privind apoi către bărbatul care îi întindea ceremoni- 
os mâna să o ajute. 

— Plecăm, spuse el. Se pregăti să arunce pe masă un do- 
lar bacșiș, apoi se uită spre ea. Cred că e al tău, spuse băgân- 
du-i dolarul în buzunar. 

— Ai făcut destul, îi mulțumi, acceptând brațul lui cu 
toată demnitatea de care mai putea da dovadă. 

Ușa restaurantului se închise în urma lor exact în 
momentul în care Len se întoarse cu un spălător cu coadă. 

Sarah chicoti. 

— Nu cred că fostul meu șef e prea fericit. 

— Nici eu nu cred, fu bărbatul de acord, apoi privi 
întrebător în parcare. Crezi că ești în stare să conduci? 

— Da, adică nu. Vreau să spun că nu am mașină, spuse 
ea pe un ton șovăitor. M-ai putea conduce până la staţia de 
autobuz? 

— Nu poți lua autobuzul, protestă el îngrozit. 

— ÎL iau în fiecare zi! 

— Uită-te cum arăţi! El o privi și Sarah deveni imediat 
conștientă de ceea ce vedea. Ei nu-i scăpă sprânceana ridi- 
cată și ochii măriţi în timp ce o privea cu adevărat pentru 
prima dată. Ochii lui întârziară poate puțin mai mult decât 
era necesar asupra părților lipicioase, apoi se opri pe buzele 
ei. Sarah se forță să pară calmă. 

N-avea cum să arate bine cu uniforma plină de sirop și 
șchiopătând vizibil. Privirea lui plină de interes o făcu să-și 
simtă obrajii arzând. 

— Cum arăt! spuse râzând. Nu m-aș urca în mașina 
nimănui în halul în care arăt. Mai ales în mașina dumitale. 

— În afară de o pată mare de unt, despre care deja știi, 
ce nu e în regulă cu mine? El se privi cum arăta, apoi își 
îndepărtă mâinile. Avea cel mai fermecător zâmbet, hotări 
ea, iar în timp ce-l privea, zâmbetul lui se mări și deveni 
poznaș. Sclipirea ochilor lui o ducea cu gândul la strălucirea 
soarelui pe suprafaţa unui lac limpede. 

— Am vrut să spun că ți-aș murdări mașina. N-aș face 
aceasta nimănui, mai ales ţie, care m-ai salvat din gura 
lupului. Ea arătă cu mâna spre restaurant. Faptul că m-ai 

susținut acolo... Lăsă fraza neterminată. În ceea ce privește 
slujba, aș fi fost norocoasă dacă aș fi reușit să o ţin până la 
sfârșitul zilei. I-ai văzut faţa? Len era supărat mai mult pen- 
tru că a ratat ocazia de a mă convinge să mă întorc smerită 
înapoi la lucru. 

— De ce? 

— N-are importanţă. Tu ai făcut ceea ce ar fi trebuit să 
fac eu la două zile după ce am început să lucrez aici și-ţi 
sunt destul de recunoscătoare ca să nu-ți murdăresc 
mașina. 

— Mașina se poate curăța. Dar tu ești prea politicoasă 
să-mi spui că mama ta te-a învăţat să nu te urci în mași- 
nile necunoscuțţilor. 

— Ai dreptate, râse Sarah, dar știu că bătălia era pierdută, 
în clipa în care el întinse mâna. 

— Mark Barrington, se prezentă el. Și tu ești Sarah... 

Ea se încruntă o clipă, apoi își reaminti că și Len, și 
Kathy îi rostiseră numele. 

— Fields, completă ea. 

— Vezi cât de repede se rezolvă problema necunoscu- 
ților? o întrebă el, în timp ce ea șchiopătă spre o mașină 
elegantă, de culoare crem, ce se afla în mijlocul parcării. 
Hai să mergem la un doctor! 

— Acasă, îl corectă ea. Mă simt bine. 

— Ești sigură? 

Sarah încuviință. 

— Am să mă simt bine imediat çe voi ajunge acasă. 

El o privi neîncrezător. 

— Bine, atunci acasă! 

O instală în scaunul de lângă șofer, reușind să se lipească 
de ea numai o dată. 

— Ești atât de murdară, Sarah Fields! spuse el amuzat, în 
timp ce se urca în mașină pe partea cealaltă. 

— Și tu la fel, răspunse Sarah, când el luă degetele de pe 
cheia de contact a mașinii. 

— Acum, poate îmi spui unde locuiești? 


Sarah nu mai reuși să gândească limpede, după ce Mark, 
ajutând-o să urce primul rând de trepte al clădirii, o luase 
în brațe și o purtase pe sus celelalte două rânduri de trepte. 

Ea spera că, vorbind, ar fi putut să-i distragă atenţia de la 
aspectul mizerabil al clădirii. 

Privindu-i însă chipul, realiză că încercarea ei eșuase 
lamentabil. 

— Dacă ai de gând să-ți luxezi des glezna, ar trebui să-ți 
găsești un apartament la parter, glumi el. Și într-un alt 
cartier, adăugă când trei puști dubioși trecură pe lângă ei. 
Aceștia purtau culorile uneia dintre bandele din vecinătate 
și se opriră să-i studieze pe Mark și Sarah. 

Sarah îi mulțumi și deschise ușa. S-ar fi strecurat înăun- 
tru și i-ar fi trântit ușa în nas, dar el fu mai iute. 

— Pentru numele cerului, ce faci'aici? întrebă el privind 
în jur. 

— Aici locuiesc, veni răspunsul. 

— Dar tu nu ești de-aici. Accentul te dă de gol. 

— Sunt din vestul țării, din Kansas, un oraș mic la aproa- 
pe șaptezeci de mile de Wichita, adăugă ea în momentul în 
care el se pregătea să comenteze. 

— Și mama ta știe că ești aici? 

— Bineînţeles! 

— N-am vrut să spun aici, în capitală. Fa știe că acesta 
este locul în care trăiești? 

— Imi cunoaște adresa, răspunse ridicându-și capul. 

— Și ai invitat-o să te viziteze vreodată? Nu te-a averti- 
zat nimeni că te-ai mutat în cartierul cu cea mai mare rată 
a criminalității din Statele Unite? 

— Este ceea ce-mi pot permite, spuse ea încet. Nu simțea 
nevoia să-i audă comentariile critice la modul ei de viață. 
Erau numai ale ei. Nu plănuise să rămână pentru totdeau- 
na în acest cartier. 

— Ai fi preferat să fiu fără adăpost? Am văzut o mulțime 
de astfel de nefericiți de când am venit aici. Și ca să spun 
drept, nu vreau să le îngroș rândurile. 

El o așeză pe sofa. 

— Ar trebui să-l ţii sus, spuse arătându-i piciorul. Și pune 
niște gheață! Se îndreptă spre bucătăria mică ce se 
deschidea într-o parte a camerei. 

— Așteaptă! Mark... 

Mark deschise frigiderul. Era prea târziu: deja examina 
frigiderul, nedumerit. 

— E ceva în neordine cu frigiderul tău, spuse el. 

Sarah scutură nemulțumită din cap și se trânti pe cana- 
pea. 

— Nu e curent, murmură ea, punându-și mână la ochi. 

Săraca Sarah Fields! Revenise la vechile ei trucuri. Când 
se umilea, o făcea cu toată frumusețea. 

Il auzi întorcându-se până la jumătatea drumului. 

— Poftim?! 

— Nu e curent, spuse ea din nou, clar și rar. 

Nu era nevoie să-l privească pentru a ști că îl lăsase fără 
replică. 

— E oprit doar de miercuri. Poate că, spunându-i că era 
oprit doar de două zile, i-ar fi închis gura rămasă căscată. 

Mark își reveni repede. Un mușchi îi zvâcnea pe maxi- 
lar, în timp ce înhăţă o pernă și i-o puse sub gleznă. 

— Trebuie să-i punem gheaţă. De unde pot cumpăra o 
pungă? 

— Mark, n-ai de ce să... 

— Nu plec până nu fac asta, strânse furios din dinți. 

Sarah înţelese inutilitatea protestelor sale. Poate că după 
ce aducea gheață, avea să se mai calmeze și să înceteze să 
mai fie „dădaca“ ei. . 

— Doamna Byers, jos la primul etaj, pe partea stângă. Îţi 
va împrumuta niște gheață. Este drăguță cu mine. 

El plecă, fără să mai spună nici un cuvânt. 

— Spune-i că e pentru Sarah, strigă ea în urma lui. 

Se întoarse, într-un sfârșit, încruntat, dar ea n-avu cura- 
jul să-l întrebe de ce întârziase atât. 

— Unde e baia? 

Sarah i-o arătă și, într-o clipă, el fu înapoi, cu punga cu 
gheață înfășurată într-un prosop, punându-i-le pe gleznă. 

După aceea, el se așeză pe jos, lângă canapea. 

— Am văzut deja ce e mai rău? 

In timpul cât el fusese plecat, ea reușise să-și revină și 
chiar își pregătise o poveste pentru eventualitatea că el ar fi 
întrebat-o, deși nu era deloc treaba lui. 

— Da, încercă ea să zâmbească. 

— Chiria e plătită? 

De ce trebuia să pună întrebări atât de directe? Nu se 
simțea în stare să mintă. 

— Sunt restantă doar cu două săptămâni. 

El începu să spună ceva, dar ea îl întrerupse. 

— Cu bacșișurile de astăzi aș fi reușit să plătesc chiria pe 
o săptămână. Sunt sigură că îl voi putea convinge pe admi- 
nistrator să mă lase să rămân aici. 

Mark își trecu mâna prin părul negru. 

— Sarah, dar nu ai bacșișurile de azi, îi reaminti el. Eu am 
fost cel care a renunţat la slujbă în locul tău, îți amintești? 
Sarah scoase dolarul pe care el i-l băgase în buzunar. 

— Chiar foarte bine, râse ea. 

— Datorită mie, nici slujbă nu mai ai, se strâmbă Mark. 

— O, ba da, profită ea de moment. Aceasta era a doua 
mea slujbă. 

— Trăiești în felul acesta având două slujbe? 

— Nu e chiar atât de rău, protestă ea. Cum putea el jude- 
ca atât de aspru stilul ei de viață? 

— Am o slujbă bună, sunt asistent cercetător în Depar- 
tamentul Educaţiei. Sarah simţi. obișnuita mândrie când 
pronunța acest titlu. Slujba la Pancake Palace o aveam să 
câștig acei bani în plus de care aveam nevoie ca să mă pun 
pe picioare. 

Fa îl văzu că se abținea să facă vreun comentariu. 

Tipul nu era prost, iar ea nu era sigură că mai putea 
îndura încă una din remarcele sale cinice. 

— Luni e din nou zi de salariu, îl liniști ea. Am să mă 
descurc. Încet, dar sigur, am să ies singură din încurcătura 
în care m-am băgat când am venit aici. 

— Când ai venit? 

— Nu sunt patru luni, spuse și îi răspunse și la întrebarea 
următoare, pe care el n-apucase să i-o pună. Nu mi-am dat 
seama cât de mult costă ca să trăiești aici. De aceea îmi caut 
o colegă de cameră. M-ar ajuta mult să împart aceste chel- 
tuieli. 

— Dar nici un om cu mintea întreagă nu s-ar muta în 
acest cartier! 

— Am să găsesc pe cineva, în curând. 

— Și între timp tu nu-ți poți plăti facturile pentru chirie. 

— Pentru asta mi-am luat a doua slujbă! 

Mark rămase mut. 

— Îmi pare rău, se scuză ea imediat. Apreciez ajutorul 
acordat. A fost cel mai cavaleresc gest pe care l-a făcut 
vreodată cineva pentru mine. 

— Oricine ar fi făcut la fel în locul meu. 

— Cum ţi-ai dat seama de situația mea? Izbucni în râs. 
Mutra lui Len îmi va rămâne în minte multă vreme după 
ce voi găsi ceva cu care să înlocuiesc această slujbă oribilă. 

— Şi până atunci? Nici măcar nu te poți duce să cauţi 
alta. 

— E o situaţie temporară. Am să găsesc eu ceva, spuse 
repede, în timp ce el duse mâna la buzunarul de la spate. Și 
n-am să iau bani de la tine. 

— Bine, cel puţin lasă-mă să-ți dau bacșișurile de astăzi. 
El scoase o bancnotă din portofelul deschis. 

— Nu, te rog, Mark. Nu pot accepta. 

— Cât câștigi, în general, din bacșișuri? 

— De ce vrei să știi, colaborezi cu fiscul? 

Mark nici măcar nu zâmbi. 

— Dar părinții tăi? Ai putea căpăta ceva de la ei, ca să te 
pui pe picioare? 

Sarah oftă. 

— Nu te-ar ajuta? 

Ea își roti capul și privi atent prin fereastra meschină ce 
dădea spre nicăieri. 

— Bineînţeles! 

— Dar nu le-ai cere-o. 

— Corect! Ea închise subiectul și își strânse buzele. 

El nu trebuia să știe că ea contribuia cu jumătate din 
salariu pentru a-și ține fratele în facultate. 

Și asta încă dinainte de a afla cât de mari aveau să fie 
cheltuielile în capitală. 

Mama ei era foarte mândră că fata ei era primul absol- 
vent de facultate din familie și. nu voia să o dezamăgească. 
Cum putea acum să nu mai trimită bani acasă? 

— Te superi dacă-ţi dau un sfat, Sarah? întrebă el într-un 
târziu. 

— Poate. Ea îi întâlni privirea, fiind sigură că el avea 
oricum să vorbească. 

— Du-te acasă, spuse el pe ton blând. Aici nu ești în Oz. 
Nu e nici un vrăjitor aici. Intoarce-te în Kansas! Nu ești 
pregătită pentru viața de aici. 

Cuvintele lui o durură, pentru că el spusese cu voce tare 
ceea ce ea nu îndrăznea nici să șoptească. 

— N-am să rămân mereu la nivelul de salarizare al unui 
începător. Plănuiesc să fac ceva. În următoarele două luni 
pot obține o mărire de salariu. 

— Dacă ai să supraviețuiești atât de mult! spuse el, 
oftând exasperat: 

— Nu este treaba ta! 

— Nu era până n-am renunţat eu la slujbă în locul tău, 
spuse cu nerăbdare. 

El își privi ceasul și puse bancnota pe care o scosese din 
portofel pe lada folosită drept măsuţă. 

— Trebuia să ajung într-un loc, acum o oră și jumătate, 
spuse, trimițând o privire arzătoare în ochii ei căprui. E 
ceva ce mai pot face aici, înainte de a pleca? 

— Nu, răspunse Sarah, evitându-i privirea. Nu mă pot 
gândi la nimic, Mark. Ea îi întinse mâna. Ai făcut deja mai 
mult decât destul. Îți mulțumesc. 

— Nu-mi mai aminti, răspunse crispat. Mâna lui se 
închise peste mâna ei și o reținu o clipă. 

— Ce-ai să faci luni cu serviciul? Cum vei ajunge până 
acolo? 

— O, sunt sigură... 

— Am să vin să te iau. La ce oră trebuie să ajungi? o 
întrerupse el. 

— Dar nu este neces... 

— Râzi de mine? Vrei să mă fàci să mă simt bine? Sunt 
în stare să fac orice ca să-mi răscumpăr greșeala. 

— Bine, voi aprecia mult dacă mă vei duce luni la servi- 
ciu, acceptă pe ton calm. Dar, Mark, te rog, crede-mă, sluj- 
ba aceea era o cauză pierdută înainte ca tu să apari. N-am 
mai fost niciodată salvată de un cavaler în armură străluci- 
toare. A fost foarte... Ea intenţiona să spună romantic și roși 
puternic. A fost îndeplinirea visului oricărei femei. 

Se gândi dacă să-i spună despre comportamentul nepo- 
trivit al lui Len, ca el să nu se mai simtă vinovat de ceea ce 
făcuse la restaurant. 

Mark își privi cămașa. 

— Mă tem că armura e puțin cam terfelită, spuse și îi 
făcu cu ochiul. Și cavalerul trebuie să plece neapărat. EL își 
scoase din nou portofelul și ea începu să protesteze. Mark 
lăsă pe măsuța improvizată o carte de vizită. 

— Sună-mă, dacă ai nevoie de ceva! spuse pe ton im- 
perativ. 

Sarah încuviinţă, convinsă că el n-ar fi plecat dacă ea 
n-ar fi făcut-o. 

— Promiţi? 

— Promit. 

— Atunci, ne vedem mai târziu. 

_ Luni dimineață? Șapte și un sfert? 

— Mai târziu, o corectă el și deschise ușa. 

Ezită o clipă, făcând-o să creadă că nu-i era ușor să plece. 

Când în sfârșit închise ușa, o făcu cu hotărâre. 

Apoi, mâna lui reapăru la marginea ușii și răsuci broas- 
ca înainte de a o trânti din nou. 

Sarah așteptă să-i audă pașii pe scările fără covor, după 
Care oftă ușurată. 

Avea cu siguranţă destule probleme ca să se mai com- 
plice și cu un bărbat. Mai ales cu unul care îi putea intra pe 
sub piele al naibii de repede, dacă nu era atentă. 

LA DRACU! Cuvântul deveni un refren pentru fiecare treaptă 
pe care Mark o cobora. Cum putea să plece și să o lase 
acolo? Fără nici un pic de mâncare în acel frigider nefolo- 
sitor, cu glezna cât un grapefruit și cu un administrator pe 
punctul de a o arunca afară. Unde să se ducă? 

Se gândi o clipă dacă ar trebui să-l caute pe administrator 
și să-i plătească chiria din urmă, convins fiind că ea n-ar fi 
acceptat să primească banii personal. 

Părăsi atmosfera apăsătoare a clădirii și se grăbi să iasă în 
lumina dimineții. 

Ajuns în mașină și pornind motorul, el flutură mâna 
spre grupul de gură-cască și puse mașina în mișcare. 

Conduse aproape inconștient. Nu se putea consola cu 
gândul că ea oricum ar fi renunţat la slujbă, chiar dacă el 
n-ar fi intervenit. Cu siguranță această femeie era 
urmărită de ghinion de când ajunsese în capitală. 

„Mark trase mașina pe aleea de lângă un centru comercial 
aflat în vecinătatea spitalului, intră într-un magazin și își 
cumpără o cămașă cu care să o schimbe pe cea pătată cu 
unt. Oricât de rău s-ar fi simţit tatăl său astăzi, tot ar fi ob- 
servat că el era „îmbrăcat“ cu micul dejun. 

Intenționase să ajungă la spital la ora nouă, oră la care 
ultima ședință de chimioterapie a tatălui său ar fi fost ter- 
minată. Ședinţele anterioare le dăduseră multe speranțe, iar 
tatăl său se simţea ceva mai bine. 


/” 

„Speranţe deșarte“, gândi Mark după ce intră în salon. 
Reggie Barrington era cenușiu la față și părea că se consi- 
dera învins în lupta cu boala. 

— Tată? 

Ochii tatălui său se deschiseră cu greu. 

— Îmi pare rău, tată, se scuză el. Am vrut să ajung mai 
devreme. 

Colţul gurii lui Reggie se ridică ușor. 

— Îmi pare bine că nu ai asistat la partea cea mai urâtă. 

Mark se trânti pe braţul fotoliului de lângă pat și apucă 
mâna tatălui său. Aceasta era uscată și Mark avu senzaţia că 
era de hârtie. | 

— Dacă acesta este prețul pe care trebuie să-l plătești 
pentru a te face bine, tată, atunci merită. 

Râsul chicotit al tatălui său se transformă într-un spasm. 
Când episodul trecu, el adăugă nemulțumit: 

— Asta sună ca sfatul pe care ţi l-am dat eu când ţi-ai 
julit amândoi genunchii, căzând de pe bicicletă. 

— Știu că-ți sună familiar. Mark scoase cu lingura un cub 
de gheață din cana de pe noptieră. Uite, îți va face bine. 

— Mulţumesc. Reggie își ridică puţin capul, pentru a 
primi răceala cubului, apoi se lăsă din nou pe pernă. 

Cearcănele din jurul ochilor bătrânului erau mai adânci 
decât când îl văzuse ultima dată. 

— A fost mai rău de data asta? 

— Probabil e starea mea. Ochii săi triști îl fixară pe Mark. 
Vestea nu e bună, Mark. 

Mark înțepeni. 

— Analizele de ieri? 

Reggie încuviință. 

— Doctorul Hartlie a spus că nu prea facem progrese. A 
zis că blestemata de boală câștigă mai mult teren decât noi. 

Mark își drese glasul și se îndreptă de spate. 

— De-aceea te simți rău, tată. A spus, dar n-ai să te dai 
bătut! 

Privirea lui Reggie reveni la ascuțimea ei obișnuită. 

— Doar mă cunoști! 

„Bineînţeles“, gândi Mark. Tatăl său avea o tenacitate de 
buldog. 

— Dar pronosticul nu e încurajator. 

— Ce-a spus exact doctorul Hartlie? întrebă Mark, dar 
nu era deloc sigur că voia să audă răspunsul. 

— Poate șase luni. În ritmul acesta, șase luni, dacă sunt 
norocos! 

Mark se simţi de parcă ar fi fost pocnit în stomac. 

Simţi aceeași neputinţă pe care o mai trăise atunci când 
tatăl său îi spusese că avea boala lui Hodgkin. Abia rezistase 
să nu se îndoaie sub povara durerii. La dracu! Ar fi trebuit 
să fi fost aici! Cum îndrăznise Hartlie să-i dea tatălui o 
asemenea veste proastă, fără ca cineva să fi fost de faţă! 

Reggie îl bătu pe Mark pe mână. 

— Mă bucur că n-ai fost aici, spuse de parcă ar fi știut ce 
gândește Märk. Îmi dă timp să mă gândesc la ce e bine pen- 
tru mine, Mark. Sunt pregătit să mor, dacă așa stau lucru- 
rile. 

— Nu poți gândi astfel, tată! Sună de parcă ai renunța! 

— N-am renunțat, îl asigură Reggie. Hartlie a zis că ar fi 
o șansă ca această chimioterapie să meargă. Nu am nici un 
motiv să nu mai sper sau să renunţ la tratament. 

— Asta e bine. 

— Dar sunt un tip realist. E timpul să înfrunt realitatea 
și stăteam întins aici, gândindu-mă și făcându-mi bilanţul. 

Nodul din gâtul lui Mark nu-i permise nici să vorbească 
și nici să gândească la ce-ar putea spune. 

— M-am gândit la mama ta, continuă Reggie. Ştii ce 
m-a ținut în viață după moartea ei, nu? 

Mark scutură din cap. 

— Tu. Mi-am dorit să mor o dată cu ea. Marcella a fost 
rațiunea mea de a trăi după ce am cunoscut-o, dar trebuia 
să rămân să te cresc pe tine. Ea nu m-ar fi iertat niciodată 
dacă nu te-aș fi pus pe tine înaintea tuturor durerilor mele. 
Dar tu ești mare acum și sunt foarte mândru de tine. 

— Tată... 

— De-aceea, gândul la moarte nu-mi pare greu, con- 
tinuă Reggie, ca și când Mark nu l-ar fi întrerupt. Dar am 
încetat să o mai jelesc pe mama ta de multă vreme. Mi-am 
unit toate eforturile pentru a te crește așa cum i-ar fi plăcut 
și ei. Și, recunosc, am fost egoist. Am dus viața a doi burlaci, 
fără să mă gândesc prea des la ceea ce ne-ar fi plăcut să 
facem. 

Se strâmbă de durere. 

Mark îi strânse mâna. 

— Scuză-mă! spuse Reggie, după ce durerea trecu. 

Mark îi oferi o altă bucată de gheaţă și își înghiți nodul 

din gât. Cum putea omul acesta să gândească despre sine 
că era egoist, când se scuza pentru propria durere? 

— Îţi amintești de mama ta, Mark? Eram atât de fericiţi 
toți trei! 

Lui Mark îi reveni în fața ochilor, dintr-odată, imaginea 
lui Sarah. Era o asemănare între ele, dar nu în aspect. 
Marcella Barrington fusese brunetă și, în afară de ochii 
albaștri moșteniţi de la tatăl său și aspectul autoritar, Mark 
era fiul mamei. Sarah, în schimb, era drăguță, cu părul 
blond-castaniu, de culoarea grâului din Kansas, cu ochi că- 
prui ce străluceau ca soarele în apa unui lac. Imaginea ei 
cum stătea pe podeaua restaurantului, râzând într-o baltă 
de sirop, îi reînviase amintirile despre mama lui. 

— Cea mai puternică amintire a mea este râsul ei 
sănătos, spuse Mark. 

— Și a mea, replică Reggie. Această bucurie pe care am 
trăit-o împreună este ceea ce m-a făcut să reflectez, după 
discuția mea cu Hartlie, de azi dimineață. Ce te va face să 
vrei să trăiești când.... dacă, se corectă el văzând că Mark 
intenționează să protesteze, voi muri eu? 

— Am cariera mea, tată și... Mark șovăi. 

— Și? punctă Reggie. Împărţirea dreptăţii nu ţine 
noaptea de cald. 

— Și prietenii. Și Millie. 

— Care prieteni, fiule? N-ai pomenit de nici unul. Mark, 
vreau să ai lângă tine o persoană pe care să o iubești și la 
care să ţii atât de mult încât să-ți împarţi viața cu ea, mai 
ales atunci când ești fericit. Vreau să ai ceea ce am avut eu 
cu Marcella. Dacă vei fi așezat și fericit la casa ta, căsătorit 
cu ciheva care să-ți umple viața așa cum mi-ați umplut-o 
Marcella și cu ţine, nu mai am nici o teamă... să mă duc la 
ea. Viaţa a fost frumoasă. El își șterse umezeala din colțul 
ochiului și nodul din gâtul lui Mark deveni uriaș. 

— Totdeauna am crezut că vei găsi pe cineva. Totdea- 
una am gândit că voi trăi destul ca să te văd căsătorit, să 
împarţi totul cu femeia iubită. Poate și cu câţiva copii. Nu 
pot suporta gândul că tu nu vei avea ce-am avut noi. Și nu 
suport să știu că nu voi avea timp să mă bucur de fericirea 
ta. 

— Nu mi-ai vorbit niciodată de asta până acum. 

— N-am avut nici un: motiv să o fac. | 

— Am cunoscut pe cineva, tată. Și nu m-ar surprinde să 

fie ea „aceea“, Cuvintele îi ieșiră din gură pe neașteptate. 
Ochii lui Reggie sclipiră cu atâta vioiciune, încât Mark n-ar 
fi retractat cele spuse nici dacă ar fi putut. În mod 
conștient, el turnă gaz pe foc. 

Reggie se ridică într-un cot. 

— Adevărat? 

— Da. N-am reușit să-mi iau gândul de la ea de când 
ne-am întâlnit. 

— Şi eu care credeam că te-am transformat într-un 
burlac perfect! Nu știam că erai în căutări. 

— Nu eram. Pur și simplu, așa s-au întâmplat lucrurile. 
Vestea era ca un medicament eficient. Chipul lui Reggie 
strălucea de entuziasm. 

— Așa se și întâmplă, îl asigură Reggie. Femeia potrivită 
apare de nicăieri și te ia prin surprindere. Cine este, Mark? 

— Se numește Sarah. Lucrează la Departamentul pentru 
Educaţie. E din Kansas. 

— Unde-ai întâlnit-o? plusă Reggie. 

— Într-un restaurant. Am împărțit micul dejun într-o 
dimineaţă. Mark se încruntă. Până aici nu spusese nici un 
neadevăr, poate o exagerare sau două, dar el luase untul 
și ea siropul. Nu se putea împărți micul dejun mai mult 
de-atât, nu? 

— Și eu de ce n-am cunoscut-o? ceru Reggie socoteală. 
De ce n-ai adus-o cu tine acasă? 

— N-am cunoscut-o prea bine. Și n-am nici o idee despre 
sentimentele ei pentru mine. 

— Pot s-o cunosc? 

— Lasă-mă să mă mai gândesc, spuse Mark, făcându-i cu 
ochiul. 

— Nu te zoresc, Mark. Acest gen de lucruri necesită 
timp. Dar tu ai treizeci și trei de ani. Ești deja bine situat. E 
timpul să te gândești la căsătorie! 

— Sigur, tată, văd că n-ai nici o intenţie să mă zorești. 
Zâmbetul tatălui său îl făcu pe Mark să se simtă de parcă 
înghițise pastila fericirii. 

— Bine. Știind că cel puţin te gândești la acest lucru 
m-am mai liniștit puțin, dar trebuie să fii conștient că nu 
am timp să tot aștept, spuse Reggie privindu-l pieziș, însă 
nu se putu abține să nu adauge pe același ton prietenesc 
și convingător: Acum nu mai ai nici o scuză! 

— S-ar putea, spuse Mark calm, încercând să închidă 

subiectul. Nu crezi, totuși, că și ea ar avea un cuvânt de 
spus? îl tachină el. 

— Eşti un tip care arată bine, dacă-mi este permis să o 
spun. Goneam fetele din jurul tău încă de când aveai 
numai unsprezece ani. Eşti judecător și fiul unui diplomat. 
Am văzut foarte bine cât poți fi de convingător, când 
lucrezi în slujba legii. Deci, totul depinde numai de cât de 
tare o dorești tu pe ea. 

„Al naibii de tare, tată, dacă doar gândul că mi-am găsit 
o prietenă te face să zâmbești în felul acesta!“ 

— Cu boala ta, am lăsat deoparte orice idee serioasă. Nu 
mi s-a părut momentul potrivit. Așa că n-am realizat cât de 
serios m-am gândit la ea. 

— Bine, ai grijă în continuare, fiule, pentru că acum este 
momentul potrivit! 


Sarah se trezi după somnul ajutat de două pastile de 
aspirină. Nu știa dacă starea ei neplăcută era generată de 
foame sau de frig. Oricum, să stea întinsă în pat, într-o casă 
neîncălzită și cu piciorul înfășurat într-un prosop cu 
gheaţă, nu era foarte confortabil. 

Ce-ar fi putut face acum? Prefera să doarmă. Cel puțin, 
dacă era adormită, nu se putea gândi la ghinion. În casă era 
foarte puțină mâncare. Plănuise să ia toate mesele acestui 
week-end la restaurant. lar când se duse să facă o baie, glez- 
na începuse să o doară îngrozitor. Știa că nu va putea 
cobori scările singură, ca să meargă la magazinul din 
vecinătate. 

Cineva bătu la ușă și Sarah se ridică, zâmbind. 

În sfârșit! Știa că putea conta pe curiozitatea vecinilor. 

— Intră! răspunse vioaie. 

— Ușa e încuiată, se auzi o voce masculină și cineva 
răsuci clanța. 

Doar el o încuiase! 

— Imediat! Ea își desfăcu prosopul de pe gleznă și 
șchiopătă spre ușă. Nu mă așteptam să te mai întorci astăzi, 
spuse, încercând să-și ascundă bucuria de a vedea pe cine- 
“Va. 

Mark trase adânc aer în piept. 

— De fapt, am nevoie de ajutorul tău. Și s-ar putea să am 
și soluția pentru problemele tale. 

Bineînţeles! Când plecase, arătând la fel de vinovat ca 

păcatul însuși, ar fi trebuit să-și închipuie că avea să se 
întoarcă cu un motiv inventat, pentru a o forța să-i accepte 
pomana. 

Știa ea bine cum mergeau astfel de lucruri. 

Sarah se balansă într-un picior, privindu-l sceptică. 

— Oh! Și care e soluția? 

— Tatăl meu e foarte bolnav, spuse, punându-i un deget 
pe buze, când ea deschise gura să-și manifeste regretul. Vrea 
să mă vadă însurat, bine așezat la casa mea, iar eu aș fi în 
stare de orice, ca să-l fac fericit în ultimele clipe ale vieții! 
Inspiră adânc. Ți-ar plăcea să fii soția mea? 

Sarah izbucni în râs. Cu siguranță nu se simţea atât de 
vinovat pe cât crezuse. Se dezechilibră, dar el o prinse cu 
ambele mâini de mijloc. 

Mark se încruntă. 

— N-am explicat prea bine, nu-i așa? 

Sarah dădu din cap, în semn că nu. 

— Pare o soluție extremă de rezolvare a problemelor. 

— Sper să cădem de acord asupra unui aranjament de 
caie să beneficiem amândoi și care l-ar face pe tata foarte 
fericit, spuse și își drese glasul. Am făcut deja planul. 

— Cum?! 

— Când mi-a spus că ultima lui dorinţă este să mă vadă 
însurat, eu mi-am amintit de tine și i-am spus că am întâl- 
nit fata cu care aș vrea să mă însor. l-am spus că nu te 
cunosc de mult timp și nu sunt sigur ce sentimente ai pen- 
tru mine. A înghițit momeala; pentru că el însuși a cunos- 
cut-o pe mama doar cu două săptămâni înainte de a se 
căsători cu ea. Din cauza asta mi-a acceptat povestea fără 
comentarii. Singura lui rugăminte a fost să grăbesc puțin 
lucrurile. Mi se pare un aranjament bun, adăugă el. 

— Dar nu ne putem căsăto... 

— Nu asta-ți propuneam. Braţul lui alunecă pe talia ei și 
o conduse spre canapea. Te-aș duce doar să-l cunoști. Va 
trebui, însă, să intri în joc. Să te porţi ca și când ai fi intere- 
sată de mine. Ai putea fi convingătoare? Se așeză și o trase 
și pe ea lângă el. 

Nu, trebui ea să recunoască, n-ar fi greu deloc să se pre- 
facă a fi interesată de el. Mai ales acum când o privea atât 
de cald și arăta atât de hotărât. Grijuliu și drăguţ, era com- 
binația perfectă. Se gândi că i-ar fi ușor să iubească un ast- 
fel de bărbat. 

— Apoi, peste. vreo două luni, în funcție de starea lui, 
vom pune lucrurile la punct. Vom putea anunţa logodna, 
vom da câteva petreceri ca să-l facem să creadă că totul e 
adevărat, vom stabili data căsătoriei, vom depune acte... 

— O, nu! Asta ar împinge lucrurile prea departe, protestă 
ea, retrăgându-se de lângă el. Atingerea lui îi crea senzații 
ciudate și o făcea să se concentreze greu. 

— Trebuie să creadă că viața mea e aranjată! Mark se opri 
și Sarah îl apucă automat de mână. Vreau să știe că n-are de 
ce să-și facă griji în privința mea, explică el. Mă ajuţi să-l 
liniștesc? 

— O să afle, Mark... începu ea. 

— Îmi voi asuma acest risc! o întrerupse Mark și așteptă 
apoi răspunsul ei. 

Lucrurile se petreceau prea repede pentru ea. 

— Trebuie să ne gândim bine, spuse rar. Dacă ești atât de 
apropiat de tatăl tău, n-o să se lase păcălit de o farsă, îi 
atrase ea atenția. 

— În alte împrejurări, aș fi de acord, dar el m-a învățat, 
cu ani în urmă, că jumătate din convingerea cuiva depinde 
de dorința sa de a crede. El are un interes personal ca să 
creadă. 

Sarah fu conștientă de adevărul acelei afirmaţii. Deși 
ezita, dorea să dea o mână de ajutor. Atunci, își impuse să 
gândească logic. 

Cine era tipul? Putea să intre singură într-o situație pe 
care să n-o poată stăpâni. Poate că el nici nu avea tată. 

În marele oraș în care trăia, oamenii jucau, în aparență, 
tot felul de scene absurde unii cu alții. În afară de faptul că 
voia să se revanșeze față de ea, ce ar fi avut Mark de câștigat 
de la ea? Privind la sărăcia din jur, nu realiza ce l-ar fi putut 
tenta. 

Arăta jalnic. Işi desfăcuse părul din coada pe care o purta 
la serviciu, era transpirată toată și nu avea nimic ce să-i 
ofere. Știa că în orice clipă bărbatul din faţa ei ar fi putut 
reveni la realitate, retractând propunerea făcută. 

Dar era conștientă că acea senzație pe care o avusese 
când Mark o dusese în brațe, pe scări, se amplificase. Avea 
impresia că nu-și mai încăpea în propria ei piele! 

— Unica ta obligaţie ar fi un sărut din când în când, o 
asigură Mark, de parcă i-ar fi citit gândurile. Lucruri mărun- 
te ce pot zugrăvi imaginea unei perechi potrivite! 

— N-ar fi tatăl tău mai înclinat să creadă acest lucru dacă 
ai cere cuiva mai apropiat să te ajute, de exemplu, o femeie 
pe care ai cunoscut-o mai demult? 

— Nici gând! se repezi el să răspundă. Le cunosc pe toate 
prea de mult timp, pentru a-l convinge că m-am îndrăgos- 
tit brusc de una din ele. Încremeni o clipă. Apropo, știi o 
altă Sarah din Kansas care lucrează pentru Departamentul 
Educaţiei? I-am spus deja despre asta. 

Mark se ridică și începu să se plimbe nervos prin cameră, 
timp în care ea putu să-l cerceteze atentă. Cum putea el să 
creadă că cineva ca ea s-ar potrivi în lumea lui? 

— O, Mark, ai face mai bine să rogi pe altcineva. 

— Pe cine? El se opri din mers și își privi critic vârful 
pantofului lustruit impecabil. Celelalte ar fi prea ocupate în 
a transforma această „piesă“ în realitate, spuse rar. Aș lupta 
să le țin la distanță. După cum ai spus, tatăl meu e prea sen- 
sibil și ar observa imediat. 

— De unde știi că eu n-aș face la fel? 

— Nu știu, spuse după o clipă de ezitare. Dar mă pricep 
destul de bine la oameni. Am să-l fac fericit pe tata cu o 
„soţie“ ca tine. 

La asemenea compliment, ea nu știu ce să răspundă. 

— De fapt, ceea ce crezi fu despre această poveste nu este 
mai important decât ce gândesc eu! spuse el, retrăgând 
complimentul cu: aceeași ușurință cu care-l făcuse. Tata nu 
te cunoaște. N-are idei preconcepute despre cum ar trebui 
să te comporti tu. 

— Adevărat? 

— De aceea toată această schemă e perfectă. Amândoi 
avem ceva de câștigat. Avem toate motivele ca tata să ne 
creadă! 

În final, el se așeză din nou lângă ea. Piciorul lui se 
atinse de al ei și rămase acolo, făcând-o să-i simtă căldura 
ca un câmp electric generat din punctul de contact. Mintea 
îi zbură într-un milion de direcţii și nici una dintre ele nu 
avea nimic în comun cu subiectul discuţiei. 

El îi interpretă greșit privirea pierdută. 

— Îmi pare rău, Sarah, îmi aranjasem totul în minte atât 
de bine, venind pe drum încoace! Mă așteptam ca și tu să 
înţelegi ce vreau. Îi ofer doar o slujbă! Una care va lua locul 
celei la care eu am renunţat în locul tău. Intenţionez să te 
plătesc pentru rolul tău. 

— Bineînţeles! răspunse ea tare și apăsat. Se simţise fla- 
tată, ca și cum și-ar fi găsit un prieten care îi cerea ajutorul 
pentru că gândea astfel. Dar acum își dădea seama că totul 
izvora doar dintr-un sentiment de vinovăţie. 

— Nu ţi-aș fi cerut să faci asta dacă nu ai fi avut și tu ceva 
de câștigat, spuse el. 

Sarah se forță să râdă, pentru a-și ascunde stânjeneala. 

— Apreciez mila, dar de-a ta n-am nevoie, Mark 
Barrington. 

Mark o privi perplex o clipă, apoi se ridică brusc și o 
ridică și pe ea în brațe. 

— Cred că va trebui să-ți arăt... 

— Pune-mă jos! strigă ea, când el îi apucă poșeta și i-o 
trânti pe abdomen. 

— ... când vom ajunge la mașină, continuă el impasibil. 
_ — Te rog, Mark, uită-te cum arăt! strigă ea disperată. 
Încă mai am sirop în păr. E 

— Ţi-ai schimbat hainele! li mirosi gâtul. Și ai făcut și 
baie. Nu mai miroși a cafenea afumată. Și părul tău arată 
foarte bine. 

— Pot să-mi iau măcar niște pantofi? 

Fl o așeză jos și îi adună pantofii de lângă canapea. 

— Oricum, era nevoie să ajungi și tu la spital. Umflătura 
de la gleznă n-a dat înapoi deloc, spuse el privind-o cum 
încerca să-și îndese piciorul în pantof. Ar fi trebuit să te duc 
la radiologie de azi-dimineață. O ridică din nou în braţe. Ce 
scuză mai credibilă pentru a-l vizita pe tata, decât o vizită 
la spital pentru accidentul pe care l-ai avut? spuse în timp 
ce deja cobora treptele. 

Ea avu o ultimă tentativă de a protesta, când el o reze- 
mă de portiera din dreapta a mașinii, ca să-și caute 
cheile. 

— Dar, nu-mi pot permite... 

— Te asigur că Pancake Palace oferă compensaţii anga- 
jaților. Mark descuie portiera, ca să o poată deschide, și o 
trase pe Sarah spre el. Nu ai asigurarea de la celălalt servi- 
ciu? O așeză cu blândeţe pe banchetă, rămânând aplecat 
asupra ei, până când ea îl privi în ochi. 

— Dar nu va trebui să plătesc vizita? 

Mark încuviință. _ 

— Doar dacă ei insistă, dar am să mă ocup eu de plată. 
Și îmi vei rămâne datoare, spuse strâmbându-se. Voi fi 


28 


încântat să știu că-mi ești obligată. Balanța se poate înclina 
în favoarea mea. 

Mark observă că încerca să protesteze, dar:renunţă. 

— Bine faci că te abții! 

Ce se întâmpla cu ea? Ce senzaţie ciudată de liniște îi 
dădea apropierea de el! Și ce bucurie simțea gândindu-se că 
avea o slujbă care o va pune pe picioare! 


DOUĂ ORE MAI TÂRZIU, la spitalul unde era internat tatăl lui 
Mark, medicul de la urgență confirmă că glezna ei era 
luxată, o bandajă și îi recomandă câteva zile de repaus. 

Sarah simțea zvâcniturile gleznei o dată cu bătăile 
inimii, în timp ce privea cum cifrele din liftul care urca se 
luminau pe rând. Faptul că Mark devenise din ce în ce mai 
tăcut cu trecerea timpului, n-o ajuta. 

— Mark, nu-i așa că nu mai ești așa de sigur că e o idee 
bună? întrebă pe ton șovăitor. 

— Nicidecum. El îi întoarse scaunul cu rotile pe care per- 
sonalul de la urgenţă i-l împrumutase și se ghemui în fața 
ei. 

— Ideea e minunată, dar nu sunt sigur de tine. Tocmai 
mi-am dat seama că nu te pot duce să:l vezi pe tata dacă nu 
eşti. de acord cu acest plan, spuse el nemulțumit. Nu cred 
că el va lua în serios situația dacă te voi prezenta și apoi va 
trebui să aduc alte Sarah din Kansas care lucrează la 
Departamentul Educaţiei. 

— Mark, eu... 

— Știu că ţi-am promis că-l poţi cunoaște mai întâi și 
apoi vei hotărî, dar e imposibil. Va trebui să ai încredere în 
mine. N-ar fi trebuit să-i dau atâtea detalii, spuse el cu voce 
mai potolită. Dar nu cred că m-aș fi gândit la acest plan, 
dacă nu te-aș fi întâlnit pe tine. 

Sarah oftă. 

— Vrei sau nu slujba asta? Cuvintele lui sunară emfatic, 
de parcă ar fi încheiat o tranzacţie. 

Inima ei tresări și, atunci, femeia se întrebă dacă nu 
cumva aceasta putea fi cea mai dură parte. Nu era sigură că 
avea să-și amintească mereu că era doar o slujbă. Deși încer- 
ca din răsputeri, nu reușea să-i ocolească privirea. Ochii lui 
sfredeliseră un loc secret al sufletului ei. 

— Lasă-mă s-o fac din prietenie, îl imploră ea impulsiv. 
Mark se încruntă și scutură din cap. 

— Tu ai nevoie de bani și eu vreau să te ajut. Procedând 
astfel, ne vom ajuta reciproc. 

— Atunci trebuie să ai încredere în mine! răspunse ea. 

Mark se strâmbă. 

— Bine, m-ai prins! recunoscu el. Mărturisesc. Trebuie să 
ştiu că eu sunt șeful. După câte am văzut astăzi, am senzaţia 
că și tu ești o fire independentă. 

— M-ai prins! râse ea, folosindu-i expresia. 

— Dacă aș fi angajat o actriță, m-ar fi costat, spuse Mark. 
Și asta-i tot o slujbă de actor. Acest rol a fost făcut pentru 
tine, însă tu nu va trebui să-l joci. Tot ceea ce trebuie să faci 
e să fii tu. 

— Și să mă port ca și când aș fi îndrăgostită de tine, mur- 
mură ea repede. 

— Știu că e o sarcină grea, spuse el. 

Bărbatul din fața ei avea, în mod sigur, destulă sigu- 
ranță pentru amândoi. Și avea și un farmec aparte. Nu 
era drept! 

— Bine, Mark, vreau slujba! Nu-și putea permite să se 
mai gândească la altceva. 

— Bine, spuse el, părând încrezător. Hai la tata! 

Mark se opri în fața ușii pe care urma să o deschidă. 

— Așteaptă! 

Privind hotârât, el înconjură scaunul și ajunse din nou 
în fața ei. 

— N-ar trebui să ne punem poveștile de acord? întrebă 
ea. 

— Probabil, căzu el de acord. Dar ar fi mai bine să 
rămânem foarte aproape de adevăr, iar restul partiturii o 
vom cânta după ureche. Tata e bolnav, nu senil! 

Sarah își ridică bărbia. 

— Trebuie doar să pretinzi că mă placi... mult, adăugă el, 
ca o măsură de prevedere. 

— Dar n-am reușit niciodată să-mi ascund sentimentele 
și să joc teatru. Profesorii mei mi-au spus întotdeauna că 
faţa mea este ca o carte deschisă. 

— Și vrei să spui că nu te poți preface că mă placi măcar 
puţin? i 

Sarah simţi cum roșește. Care femeie cu mintea întreagă 
n-ar fi interesată de el? O deranja doar că el știa asta. 

— Nu acesta-i motivul, dar... 

Buzele lui îi curmară vorbele, atingându-i pentru o clipă 
gura, asemenea atingerii unei aripi de fluture. 

— Mie nu-mi va fi greu să-l conving că sunt atras de 
tine! În tonul vocii lui asprimea luă locul cinismului. Ţi-a 
displăcut? 

Nu i-ar fi răspuns nici dacă i-ar fi fost viaţa în pericol! 
Șocul o lăsase fără aer. O mulțime de senzaţii o cuprinseră, 
făcând-o să-și simtă capul atât de ușor, încât era sigură că-i 
zburase de pe umeri. 

Mark o mai sărută o dată, iar ea nu se opuse. Inima ei 
începu să bată cu putere. Mark o trase foarte aproape de el, 
punându-i o mână pe ceafă. Ea simţi un val de căldură pe 
șira spinării și se topi, pierzându-și puterile încet-încet. 
Aproape gemu când el îi ridică, în sfârșit, capul și îi trebui 
o voință uriașă să și-l menţină în poziție dreaptă și să-l 
privească. Se simţea de parcă abia intrase într-o poveste cu 
zâne.. Nu mai era deloc sigură cine era ea, dár Mark 
întruchipa, cu siguranță, frumosul prinţ. 

Sarah își opri privirea asupra asistentei care stătea în 
cealaltă parte a ușii deschise. În spatele ei, un bărbat aproa- 
pe că-și rupsese gâtul, încercând s-o examineze. Privirea lui 
o străbătu din vârful capului până la piciorul bandajat ce 
stătea pe rezemătoarea scaunului în care se afla. 

— Hei, Mark, ai de gând să stai acolo și să continui 
această activitate toată seara? Adu-ţi prietena înăuntru, s-o 
cunosc și eu! Ochii bătrânului străluciră, iar chipul lui 
Sarah luă foc. 

— Avem de ales? Mark îi aruncă lui Sarah o privire încu- 
rajatoare. Și, chiar dacă știa că „promisiunea“ era spre 
binele celui care o privea, inima ei, care între timp se 
oprise, zvâcni din nou. 

— Fra și timpul! chicoti tatăl lui Mark. 

Mark se aplecă și îi șopti la ureche, în timp ce o împin- 
gea cu căruciorul în cameră. 

—  Elementul-surpriză funcţionează întotdeauna. Tu 
arăţi năucă și tata e deja surprins. E unul dintre cele mai 
ușoare lucruri pe care le-ai făcut astăzi. Doar cu mine tre- 
buie să mai faci progrese, adăugă el. 

— Bună, tată! îl salută el pe bărbatul cu chip palid ce 
apăsa cu nerăbdare butonul de lângă mâna sa. Capătul pa- 
tului se săltă cu un zgomot mecanic. 

— Vreau să ţi-o prezint pe Sarah Fields. Sarah, tatăl meu, 
Regginald Barrington. 

— Reggie, spuse bărbatul. Sper că n-ai îmbrâncit-o din 
urmă ca să vină să mă vadă. Reggie privi fix bandajul de la 
piciorul ei. 

— A îmbrâncit-o un puști de dimineață. Mark împinse 
căruciorul până lângă pat și ea îi întinse mâna lui Reggie. 

— A trebuit să o forțez să vină aici, ca să se uite un doc- 
tor la glezna luxată. 

Sarah se aștepta la o strângere de mână, dar, în loc de 
aceasta, Reggie se aplecă și îi sărută vârfurile degetelor 
aproape reverenţios. Apoi făcu o figură de parcă tocmai 
găsise un bulgăre de aur în propria grădină. 

— Roșește! E încântătoare! Nu pot să spun cât de încân- 
tat sunt să te cunosc, domnişoară Fields, adăugă el. [i strân- 
se bine mâna, atâta vreme cât o ţinu într-a lui. 

— Şi eu mă bucur să vă cunosc, spuse ea, bâlbâindu-se, 
stânjenită încă și simțindu-și limba legată. Aruncă spre 
Mark o privire care cerea ajutor. 

— Nu putem sta decât un minut, tată. Sarah a avut o zi: 
pe care nimeni n-ar trebui să o aibă decât o dată în viață. 

Sprâncenele stufoase ale lui Reggie aproape îi acoperiră 
nasul când se încruntă îngrijorat. 

— Nici măcar o parte din ea n-a fost bună? întrebă el, 
plin de speranţă. 

Sarah dădu din umeri. 

— Câteodată, o zi rea te face să le apreciezi pe cele bune. 

Reggie râse. 

— Un alt diplomat în... 

Ea îl văzu pe Mark, făcând un gest negativ din cap spre 
tatăl său. 

— Ştiu că nu toate zilele pot fi perfecte, spuse Reggie, 
încercând fără succes să-și ascundă dezamăgirea. 

— Dar lucrurile bune răsar câteodată din cele rele. Dacă 

Sarah nu și-ar fi luxat glezna, n-am fi fost aici, sublinie 

Mark. Și dacă tot.eram aici, m-am gândit să profit de ocazie 
și s-o aduc să te cunoască. 

— Faptul că te-am cunoscut mi-a luminat ziua în mod 
considerabil, adăugă Sarah. 

Reggie chicoti din nou. 

— Vezi, ţi-am spus că e diplomată! se adresă el lui Mark. 

— Le-am promis celor de la urgenţă că le ducem înapoi 
scaunul cu rotile, spuse Mark. Și cum sora de serviciu îmi 
reamintește de mătușa Rhonda, nu cred că ar trebui să ne 
bazăm prea mult pe noroc. Mark păși între ea și pat și îl 
atinse pe tatăl său cu mâna, într-un fel care suplinea perfect 
o îmbrățișare lungă. Sarah simți dorul de casă la vederea 
acestei scene înduioșătoare de familie. 

Mark se întoarse spre ea. 

— Acum, hai să te duc acasă și să te urc toate acele 
trepte. 

Reggie o privi din nou îngrijorat. 

— Unde locuiești? 

— La etajul trei al unei clădiri fără lift, răspunse Mark, 
înainte ca ea să apuce să deschidă gura. Mark își privi tatăl 
Și îi spuse: Ne vedem curând! 

— Nu te mai întoarce în seara asta, spuse Reggie, în timp 
ce Mark ocolea patul cu scaunul fetei. Mai bine ieșiți împre- 
ună să luaţi masa sau faceţi altceva. 

— Eşti sigur, tată? N-ai vrea să ai o companie? 

— Sunt sigur! Își cobori din nou patul. Oricum sunt 
obosit și tu ai de lucru. 

Mark se încruntă, nedumerit. 

— Proiectul pe care l-am discutat azi dimineață, îi rea- 
minti Reggie. 

Sarah simţi că se înroșește din nou. Spera că nu greșise 
nimic. In mod evident, Mark nu considerase momentul 
potrivit pentru a-i comunica tatălui său „vestea cea bună“, 
dar asta nu-l împiedică pe Reggie să încerce să împingă 
lucrurile. 

— Aș aprecia dacă ai lucra la proiectul acela în seara asta. 
Eu am să adorm în cinci minute, adăugă Reggie. 

— Bine, tată! Ne vedem mâine. 

— Mi-a făcut plăcere să vă cunosc, domnule Barrington! 

— Reggie, o corectă el. Și ai grijă de gleznă, Sarah! 

— Pe mâine! spuse Mark și împinse căruciorul pe hol. 

Nici unul din ei nu vorbi până nu ajunseră la lift. 

— Nu-i așa că n-a fost chiar atât de greu? 

— Nu, spuse Sarah, oftând ușurată. Îmi place tatăl tău. 

— Chiar dacă e cam nerăbdător? întrebă amuzat. 

— De ce nu i-ai spus? Credeam că asta intenționai. 

— Dacă ne grăbim, nu va mai fi atât de dispus să ne 
creadă. Mark chemă liftul. Ușile se deschiseră și intrară în 
liftul în care mai erau trei persoane. 

— Am înţeles că n-ai vrut ca tatăl tău să afle unde locu- 
iesc, comentă ea, după ce ultima persoană ieși din lift, la 
parter. Ei continuară să coboare până la intrarea de la sub- 
sol a serviciului de urgenţă. 

— Te-am salvat de o mulțime de neplăceri. 

— N-ar fi fost de acord cu mine dacă ar fi știut? întiebă 
ea. 

— Nu asta e problema. i-ar fi impus să pleci de-acolo și 
să te muţi la noi în următoarea oră. Oricum, tot acolo ar fi 
vrut să ajungă. N-ai văzut cum s-a luminat când a aflat că 
locuiești sus? S-a uitat triumfător la piciorul tău bandajat și 
era gata să-ți ofere transportul ideal. De altfel, nici nu mă 
aşteptam să-ţi dai seama de tacticile lui. 

— De ce? 

— Ei, ar fi trebuit să te previn asupra felului cum pro- 
cedează, râse el. Trebuie să ţii minte că toată viața a practi- 
cat arta diplomaţiei. 

— Adică? 

— Ştie al naibii de bine să manipuleze oamenii. 

— Ca astăzi, se lumină Sarah. Te-a manipulat pe tine ca 
să-mi ceri să... începem această farsă. 

— Nu tocrnai! | 

Sarah îl privi încruntată. 

— Nu știa de tine și nici nu bănuia că eu aș fi interesat 
de căsătorie acum. M-am folosit de puţinele informații pe 
care mi le-a dat și le-am îndreptat, de data aceasta, împotri- 
va lui. 

— Dar eu'am crezut că e spre binele lui! 

— Este, se strâmbă el. Prima lecţie: un maestru în diplo- 
mație trebuie să creadă că acționează doar în beneficiul per- 
soanei pe care vrea să o manipuleze. 

— 0... 

— Noi acționăm spre binele lui, iar el își dorește să crea- 
dă tot. Ăsta este un element al lecției a doua, spuse el aproa- 
pe în șoaptă. S-ar putea să fie ușor dacă nu-l vom lăsa să ne 

împingă în ceva ce nu vrem să facem. Mark o ajută să se suie 
în mașină, apoi se urcă și el la volan. 

— Ți-am auzit stomacul „cântând“ încă de când aștep- 
tam la radiologie. Așa că nu mă poți face să cred că nu-ţi 
este foame. Oprim la un restaurant pe drum? 

— Nu! Dacă insiști, de ce nu mergem undeva de unde 
putem cumpăra pui sau altceva pentru acasă? 

Câteva minute mai târziu erau lângă fereastra unui fast- 
food, așteptând comanda pe care el o făcuse fără măcar să 
o întrebe ce voia: de cinci ori mai mult decât puteau 
mânca. „Și frigiderul meu nu merge, ca să pot păstra și pen- 
tru mai târziu“, se gândi ea necăjită. Dar, din banii daţi de 
Mark, ar putea să plătească electricitatea! 

— Totdeauna ești atât de încăpățânată? 

Sarah încuviinţă. 

— Am senzaţia că trebuie să-ți explic relația patron- 
angajat. 

— Pe lângă asta, să-mi dai și lecții gratuite pentru a evita 
să fiu manipulată! Trebuia să descrii toate aceste obligații 
încă de la început, când mi-ai propus această slujbă. 

Eli își dădu capul pe spate și râse din toată inima. Îi venea 
greu să țină minte că era o slujbă, că el era patronul și că nu 
erau doar niște prieteni care se ajutau unul pe altul. 

— Și pentru toate aceste obligaţii ar fi trebuit să iau un 
angajat docil?! comentă el. Cred că te-am subestimat. O 
privi pe sub sprânceana ridicată. Vei fi pentru tatăl meu cea 
mai mare provocare. 

Ea nu îi putu spune dacă îi plăcea această idee. 

— Totdeauna ești așa? 

— Cum? 

— Manipulator. 

De data aceasta el râse potolit. Avea un râs foarte frumos 
şi era evident că nu se mai înveselise în ultima vreme. 

Tânărul de la fereastra restaurantului îi înmână lui Mark 
restul și o cutie uriașă ce conținea comanda. Mark puse 
cutia între ei și porni mașina. 

Sarah nu se obișnuise î încă cu contrastele capitalei. Vile 
îngrijite, cu piscine și cu grădini luxuriante erau urmate de 
căsuțe mici și clădiri cu apartamente ce păreau aruncate 
unele peste altele. Apoi, erau cartiere cu mici magazine, cu 
firme în diferite limbi, care expuneau tot felul de produse 
scumpe. 

Era încântată de sistemul de transporturi al orașului. 
Fusese atât de impresionată, încât își vânduse vechea mași- 
nă, după ce se mutase aici, numai ca să se poată plimba în 
voie și să cunoască mai bine orașul. 

Bineînțeles, cei născuți aici nu erau de acord cu admi- 
raţia ei și aveau mereu ceva de comentat. Fi nu trăiseră 
niciodată la multe mile depărtare de orice altceva decât de 
o băcănie sau un oficiu poștal. În schimb, ea găsea totul 
foarte palpitant. £ 

— Am ajuns, spuse Mark, parcând mașina pe un loc 
viran de pe strada unde era clădirea în care locuia ea. Dă-mi 
voie să te duc înăuntru, apoi mă voi întoarce după cutie. 

— Pot merge! Ea se mișcă repede, călcând pe piciorul 
sănătos, înainte ca el să înconjoare mașina. Lasă-mă să mă 
sprijin de tine și mă voi descurca! 

Fl se întinse după cutia cu mâncare și încuie automat 
mașina, apoi îi oferi brațul. 

Zece minute mai târziu, erau abia la jumătatea celui 
de-al doilea rând de scări. 

— Ar fi trebuit să-l las pe tata să te certe puţin. Așa nu 
mai merge! Mark lăsă jos cutia și o ridică în brațe. Sarah îi 
făcu semn spre cutie. 

— N-o să mai fie aici când te vei întoarce, îl preveni ea. 
Mă simt bine. Lasă-mă doar să mă odihnesc puţin! spuse, 
în timp ce se rezemă de balustradă. 

— Dă-mi cheile! îi ordonă el. 

Sarah se supuse. 

— Duc cutia sus și mă întorc imediat! 

Ea îl privi cum urcă scările, apoi își adună forțele. Nu 
reuși să urce decât două trepte, când el reapăru. 

— Stai! spuse el și o prinse de mijloc. O să murim de 
foame și mâncarea va fi de neînghițit până urci tu singură. 

O aruncă pe umăr ca pe un sac cu făină și o lăsă jos în 
apartament, un minut mai târziu. 

— Așază-te aici! O conduse spre canapea. Spune-mi doar 
unde sunt farfuriile și tacâmurile! 

În timp ce Mark pregătea în bucătărie mâncarea, ea se 
mută spre capătul canapelei și își întinse piciorul lovit, 
lăsând loc la celălalt capăt al canapelei doar cât să se așeze 
și el. 

„Ce zi!“, se gândi ea, bucuroasă că se apropia de sfârșitul 
ei. Lumina de afară pălea ușor, iar câțiva greieri își începu- 

seră cântecul de seară. Îi reveni în minte ce-i spusese Mark 
despre el în drum spre spital. 

Trăise prin toată lumea, în timpul cât tatăl său făcuse 
parte din corpul diplomatic. Reggie se pensionase când 
Mark ajunsese la vârsta terminării liceului, astfel că el putu- 
se face facultatea în Statele Unite. Absolvise Universitatea 
Georgetown și fusese, până de curând, avocat pledant. 
Doar cu șase luni în urmă, cam în vremea când tatăl său 
tocmai aflase că are cancer, Mark fusese numit judecător la 
Curtea Districtuală. Spera să avanseze în sistemul juridic. 

Adierea ce intra prin fereastra deschisă era rece. Se ridică 
pe genunchiul piciorului sănătos ca s-o închidă, dar agita- 
ţia de pe stradă, din locul în care Mark își parcase mașina, 
îi atrase atenţia. 

Într-o secundă realiză ce se întâmpla. Golanii din maha- 
la „lucrau“ la mașina lui Mark și nu era nici o îndoială că, 
după ce aveau să termine, mașina nu mai putea fi niciodată 
la fel. 

— Hei! strigă ea din fereastră. Plecaţi de lângă mașină! 

Unul dintre golani se uită în jur, ridică din umeri și își 
reluă activitatea. Ceilalţi nici măcar nu se deranjaseră. 

— Plecaţi de la mașină! strigă ea din nou, mai tare. Am 
chemat poliția! Vin din clipă în clipă! 

Strigătul le atrase atenţia, într-un sfârșit. De data asta, 
se opriră din „lucru“ și unul dintre ei indică spre aparta- 
ment. Ceilalți șase puști se uitară în sus, urmărind dege- 
tul acestuia. 

— Ce naiba faci? izbucni vocea lui Mark, atât de tare și 
de aproape de urechea ei, încât crezu că o surzește. 
Dumnezeule! exclamă el, când realiză ce făcea ea. Se răsuci 
pe călcâie și dispăru din apartament. Ea îl auzi coborând 
scările, sărind cel puțin câte două trepte deodată. 

Se întoarse să se uite din nou la scena de jos. Ușurarea ei, 
când văzu că numărul hoțţilor se împuţinase, fu pentru scur- 
tă durată. Ceva străluci în lumina becurilor aprinse și inima 
i se opri când realiză că cei trei puști rămași mânuiau cuțite. 

Doi dintre ei tăiau cu răutate cauciucurile lui Mark, în 
timp ce unul dintre ei stătea cu spatele și îi păzea. Acesta se 
uită în sus și îi adresă o obscenitate. | 

Mark! Teroarea o gâtui, împiedicând-o să strige. Chiar 
dacă ar fi făcut-o, el nu ar fi auzit avertismentul. Faptul că 
nu putea face nimic o înnebunea. 

Când Mark ieși din bloc, golanii se întoarseră spre intra- 
rea clădirii. Sarah închise ochii. Nu se putea uita! 

Sirenele se auziră la câteva blocuri distanţă și, pentru o 
clipă, aproape crezu că ea chemase poliția. Îi trebui o secun- 
dă să-și aducă aminte că n-ar fi putut-o face fără telefon. 
Niciodată nu-și dorise altceva cu mai multă disperare. 

Privi din nou. Mark stătea singur lângă mașină, cu mâi- 
nile în șolduri. Ea privi atent și nu mai zări nici o urmă de 
tâlhari. Nu-și dăduse seama că-și ținuse respirația, până nu 
expiră cu zgomot. 

Mark se întoarse, privi în sus direct la ea, se opri o clipă, 
apoi se îndreptă spre clădire. 

Îl auzi venind pe scări și, după sunetul teribil al pașilor 
lui, nu fu surprinsă când îl văzu intrând furios. 

— Fir-ar să fie, Sarah! Îți dai seama ce-ai făcut? Ai cea mai 
mică idee? 

Ea îl privea cu ochii mari. Deschise gura, dar nu articulă 
nici un sunet. 

— li cunoşti pe acei băieți? 

De această dată, abia reuși să nege, clătinând din cap. 

— De-asta m-am temut, spuse printre dinți. Nu poți 
identifica pe nici unul din ei? 

— l-am văzut prin jur, aș putea identifica poate vreo doi 
dintre ei. Apoi clătină din nou capul. Dar era prea întune- 
ric. Erau prea departe. La privirea lui total exasperată, eå se 
strâmbă. Mark se duse la ușă, o trânti, apoi se întoarse spre 
canapea. Se așeză lângă ea pe marginea canapelei, ca și 
când picioarele refuzau să-l mai susțină. 

Sarah se trase departe de el, făcându-i loc. Mark își reze- 
mă capul într-o mână și își trecu degetele prin păr. 

— Se vor întoarce. Știi, nu-i așa? Privi spre ea, așteptând 
să primească răspuns. 

— Sunt puștii din cartier, bineînţeles că se vor întoarce! 

— Nu crezi că ar trebui să-ți faci griji? întrebă el calm. 

Ea îl privi mută. Era atât de liniștită că se întorsese 
sănătos și că nu păţise nimic, încât ochii i se încețoșară. 

— Dacă îi poți identifica după nume, am putea merge 
acum la secția de poliție și i-ar ridica. 

— Sunt sigură că i-aș recunoaște, dacă i-aș mai vedea o 
dată. Unul dintre ei locuiește în clădire. 

— Doar nu-ți închipui că se vor duce la poliție, ca să-i 
poți identifica tu. Nimeni n-ar putea fi atât de naiv! 

— Bineînţeles că nu, spuse ea ca să se apere. 

— Și dacă ai face-o, ai mai fi în siguranţă o zi sau două. 
Pun pariu că au cazierele lungi de trei kilometri. Pot fi eli- 
beraţi și te vor prinde, ca să se răzbune. 

— Deci e bine că n-am chemat poliția, spuse vioaie. 

— Tocmai strigai că ai chemat-o! 

— Au să uite până mâine! 

— În nici un caz. Eventual tu vei plăti. Nu mai poţi locui 
acum aici. Știi, nu-i așa? 

Ea se uitase prea mult la televizor, văzuse prea multe 
filme, ca să nu creadă că el avea dreptate. Spectacolele cu 
suspans erau favoritele ei. Aceasta nu însemna că-și dorea 
să fie protagonista unei astfel de povești. Râse ascuțit. 

— Mă bucur că vezi ceva amuzant într-o astfel de situ- 
aţie. Colțurile gurii lui magice se ridicară puţin, apoi izbuc- 
ni în râs. 

Sarah inspiră adînc. 

— E amuzant, Mark, spuse în sfârșit. Trebuie să admiţi 
că de la început până la sfârșit, ziua aceasta a fost o catas- 
trofă. Și sunt zile când râsul e singurul care te ajută să treci 
peste necazuri. 

E] ridică sceptic dintr-o sprânceană și clătină din cap. 

— Mă bucur că poți fi veselă, spuse liniștit. Încă mai ai 
sirop în păr. El trase o șuviță lipită, apoi o așeză la loc. 

Pentru o clipă, ochii lui se opriră asupra buzelor și ea 
crezu că avea să o sărute din nou. Gândul se transformă în 
dorinţă. 

În loc de sărut, el se ridică, îi luă picioarele și i le cobori 
pe podea. 

— Am să te ajut să ajungi în camera ta. Îţi vei împacheta 
ceva în timp ce eu am să dau un telefon ca să anunț poliția 
și clubul auto. Și voi chema un taxi care să ne ducă acasă, 
adăugă el. 

Ea îi privi degetele lungi, cu forme frumoase, gândin- 
du-se că avea dreptate: nu mai putea rămâne aici. 

— N-am putea mânca mai întâi? întrebă ea. 

De data asta râse el. 

— Glumești? 

— Nu, sunt moartă de foame! 

— Cred că putem mânca ce am pregătit, dar nu mai are 
nici un gust. El se îndreptă ezitând spre bucătărie. Dacă 
luăm mâncarea cu noi, Millie àr putea-o încălzi la micro- 

unde. Acum ar trebui să plecăm, zgomotele stomacului tău 
ar putea înspăimânta o armată. Scutură dezaprobator din 
cap, nevenindu-i să creadă ce văzuse în acea zi. De cât timp 
spui că 'stai aici? 

— De patru luni. 

— E greu de crezut că ai fost atât de norocoasă, spuse el, 
dar nimic altceva nu explică ce te-a ținut în afara listei cu 
victimele crimelor și violurilor din cartier. 

Ea își ridică bărbia și privi în sus. 

— Invăţ. l 

— Sper să înveți repede! N-aș suporta să știu că înveți 
pe pielea ta. li prinse bărbia cu o mână și o studie intens 
în puțina lumină rămasă în camera întunecoasă. Poate că 
de-aceea s-au întâmplat toate. De-acum, nu va mai trebui 
să înveţi singură. 

— Mă poți ajuta? 

— Ne putem ajuta reciproc, spuse calm și plecă să aducă 
puiul fript și câteva lumânări. 

SARAH FĂCU OCHII MARI când taxiul lor opri în fața unui gard, 
mult mai târziu. Mark scoase un mic dispozitiv din buzu- 
nar și apăsă câteva butoane minuscule. Porţile ornamentale 
ce le blocau calea se deschiseră fără zgomot. Noaptea și 
pomii uriași ai parcului împiedicau vederea casei, dar Sarah 
bănuia că urma să fie mult mai impresionantă decât își 
putea imagina. 

Casa, sau mai bine zis conacul, se ivi după o ușoară 
curbă a drumului. 

Sarah intră în panică. Nu se simţea deloc în elementul 
ei. 

— E mult mai puțin pretențioasă față de cum arată, îi 
spuse Mark. De fapt, Millie se enervează, pentru că ea crede 
că tata și cu mine nu tratăm această casă așa cum ar trebui. 

Sarah se înfioră. Mâna lui Mark ajunse peste a ei. 
Căldura mâinii lui era liniștitoare. 

— Ar fi trebuit să insist să-ți îmbraci haina, comentă el, 
când mașina opri în fața ușii masive a casei cu trei etaje. El 
plăti cursa, dându-i șoferului un bacșiș generos, judecând 
după graba cu care acesta se repezise să scoată valiza din 
portbagaj. Mark îi ceru șoferului să ducă valiza în casă și se 
aplecă să o ridice pe Sarah. 

— Pot... 

— Știu, spuse Mark nerăbdător, dar eu o voi face mai 
repede. 

Ușa din față se deschise și apăru o femeie durdulie, cu 
părul alb. l 

— Mark, tu ești? 

— Da, Millie. Ai pregătit camera? El se îndreptă cu 
ușurință spre casă, în pofida greutății ce-o purta. 

— Sigur că am. pregătit-o! spuse Millie. Tocmai am pri- 
mit un telefon de la spital. 

Mark se opri în loc. Brațele lui se strânseră în jurul lui 
Sarah, iar inima îi bătea lângă a ei. i 

— Nu-i nimic rău, Îl liniști Millie. Domnul a spus că doc- 
torul i-a comunicat că poate veni acasă mâine dimineaţă. 
Și tu îl cunoşti cum e! A hotărât că ar putea veni acasă la fel 
de bine și în seara asta. Dorea să te duci să-l iei. 

Mark o lăsă jos pe Sarah, lângă valiza de pe marmura 
pardoselii din holul uriaș și o prezentă ca pe o prietenă. 
Millie acceptă mâna întinsă a lui Sarah și se încruntă spre 
piciorul bandajat. 

Mark scurtă comentariile. 

— Te las să o ajuţi pe Sarah să se instaleze și eu mă duc 
lá spital. Cred că va trebui să iau mașina mea, spuse posac. 

— Stai pe loc, îl opri Millie. Trebuie să apară dintr-o clipă 
într-alta. I-am spus că n-ai ajuns încă acasă și el a zis că va 
chema un taxi. 

— Dar... 

— Nu te agita, comandă Millie. Se va simţi mult mai 
bine într-un taxi decât în mica jucărie căreia tu îi spui 
mașină. Ea o cântări pe Sarah din priviri. Poate acum ai să 
cumperi o mașină de calitate, adăugă ea cu șiretenie. 

— Prin „calitate“ vrei să spui ceva care va putea duce și 
copii cu tot cu scăunașe? râse Mark. Sunt sigur că Reggie 
ţi-a spus că am dus-o pe Sarah să-l vadă la spital. 

Sarah simți cum roșește și Millie își mută privirea de la 
Mark la ea, 

— Nu e o idee chiar atât de rea! exclamă indignată, 
punându-și mâinile în șolduri. 

— Deci, dintre tine și Reggie, tu ești cea care o va speria 
pe Sarah! 

Sarah își drese glasul. 

— Asta numai dacă toată lumea va continua să vor- 
bească despre mine ca și când n-aș fi aici. 

Comentariul sec stârni o chicoteală admirativă din 
partea menajerei. 

— E bine că ești aici, îi răspunse Millie cu convingere. Ce 
naiba căutai în partea aceea a orașului? 

— Acolo locuiesc, spuse Sarah, dorindu-și să fi tăcut. 

De uimire, sprâncenele lui Millie se mutară câțiva cen- 
timetri, când ea își îndreptă privirea ascuţită spre Mark. 

— Domnul nu va fi mulțumit că te-ai dus să-ţi tai cau- 
ciucurile BMW-ului pe-acolo. 

— N-am făcut-o eu! se încruntă Mark. 

— Eu sunt de vină... interveni Sarah. 

— Haide, Millie! N-o putem ţine pe Sarah într-un picior, 
ca pe o pasăre flamingo, toată noaptea. Hai să te instalăm 
pe tine până nu vine tata, spuse Mark, întorcându-se spre 
Sarah. 

— N-am vrut să provoc atâta deranj! 

— Nu e nici un deranj, interveni Millie și făcu un gest cu 
mâna, de parcă ar fi gonit protestul ei, apoi apucă valiza. 
Nu prea am cine știe ce de făcut. Pe vremuri, casa era mereu 
plină de oameni ce veneau la petrecerile date de părinții lui 
Mark. Acum, ei nu mai iau nici măcar jumătate din mese 
acasă. Dădu nemulțumită din cap. 

Mark se îndreptă spre Sarah, cu o sprânceană ridicată, de 
parcă s-ar fi așteptat ca ea să protesteze împotriva ajutoru- 
lui. 

— Ce cameră i-ai pregătit? strigă el după Millie, care urca 
treptele, continuând să mormăie. 

— Cea cu trandafiri. Mă pregăteam să o instalez în ca- 
mera de oaspeţi de la parter, dar cu întoarcerea domnului... 

Ea nu simți nevoia să termine ce-avea de spus. Domnul 
Barrington trebuia să locuiască jos, pentru ca Millie să-l 
poată îngriji. 

— Dă-mi voie! spuse el aproape de urechea lui Sarah. 

— Pot... 

— Știu, domol, dar va fi mult mai ușor să te instalez 
până la venirea tatei. 

Fa încuviință fără tragere de inimă, gândindu-se la 
senzația ce aveau să i-o creeze, din nou, braţele lui. 

Mark o ridică și o întoarse în același timp cu fața spre el. 

— Eşti ușoară ca o pană! Millie o să te pună la îngrăşat. 

Ea îl privi neîncrezătoare. 

— O va face, o asigură el. Nu se poate abține, zise el. 
Millie e genul protector. Singura problemă pe care o vei 
avea cu ea va fi că va veghea să nu te măriți cu mine pen- 

tru banii mei. N-ai fi prima, adăugă el arogant. Sarah izbuc- 
ni în râs, teribil de amuzată. 

— Tocmai am concluzionat și ultimul punct al 
înțelegerii noastre! 

— Dar a mai rămas cealaltă variantă. Ideea mea! Eu 
vreau ceva de la tine. Și sunt capabil să plătesc pentru a 
obține ce vreau. 

Mark se opri cu ea în braţe în capătul scărilor. Simți cum 
obrajii i se înroșeau când sânii:ei se lipiseră de pieptul lui. 
Sarah își umezi cu nervozitate buza de jos, mișcare ce nu-i 
scăpă lui Mark. 

— Pot merge de-aici, spuse, zbătându-se în braţele lui. 

EI o lăsă din braţe, dar o tinu aproape, ca să-i mențină 
echilibrul. În tot acest timp, ea îi putu simți toți mușchii 
trupului încordațţi. 

— Ce roșeaţă de inocentă virgină! comentă el. Eşti sigură 
că nu ești virgină? Cuvintele lui îi sporiră culoarea obra- 
jilor. 

— Nu cred că e treaba ta! spuse pe nerăsuflate. Am fost 
de acord să fiu logodnica, nu amanta ta. Așa că... 

— Pentru toată lumea, mai ales pentru tata, cele două 
cuvinte sunt sinonime. 

Sarah încuviinţă și fixă cu privirea nasturele de la gâtul 
cămășii lui, apoi se întoarse să plece. Ezitase o fracțiune de 
secundă care se dovedise a fi, totuși, un timp prea lung. 

Strânsoarea mâinii lui se mări, trăgând-o și mai aproape. 
Sarah înțepeni pe loc. Dacă avea să se miște chiar și o 
fracțiune de centimetru, avea să se topească în braţele lui. 
Părea că nici nu mai respiră. 

— Eşti total împotriva: ideii. Cu dosul degetului, el îi 
mângâie gâtul și se opri în spatele urechii. ți pot simți 
inima, aici. Și sângele tău aleargă aproape la fel de repede 
ca al meu. 

— Efortul, spuse ea repede. Șchiopătatul e de vină. 

— Speram să fie reacția produsă de mine, spuse el pe 
un ton liniștit, de parcă ar fi vorbit despre vreme. Fiind 
amanți, am mări iluzia pe care intenționăm să o creăm. 
Și nu văd de ce nu ne-am putea bucura de situaţie, în 
timp ce-l facem fericit pe tata. Amândoi suntem adulți și 
n-avem nimic de pierdut. 

Cuvintele lui o făcură să-și recapete vocea. 

— Eu nu mă joc cu focul, spuse revoltată. Dacă 

amestecăm sexul în înțelegerea noastră, nu vom face decât 
să complicăm lucrurile. Mă plătești să fac o treabă, dar 
sexul nu face parte din înţelegere. Și dacă asta este ceea ce 
vrei, poate vei avea mai mult noroc pe la colțurile străzilor 
din centru. Se eliberă din îmbrățișarea lui și se îndepărtă 
brusc. Glezna aproape că nu o mai susținu. Ar fi căzut, dacă 
el nu ar fi prins-o. 

— Tata mi-a spus că nu e nici un rău să ceri, dacă vrei 
ceva. În privirea lui se citea exact ceea ce voia. Dacă nu ceri, 
cu siguranţă nu vei primi. Scutură din cap. Câteodată, sunt 
uluit cât de bine am învățat toate aceste lecții. 

— Acum sunteți doi contra mea? Cred că sunt într-adevăr 
în pericol, spuse ea, fără să-i vină a crede că se auzise 
exprimându-și gândurile. 

— Ai dreptate! Doi contra unul. Numai că noi doi sun: 
tem de aceeași parte. Îți amintești? Și nu-mi pari deloc 
genul ce poate fi ușor manipulată. Am încercat toată ziua și 
nu cred că vei avea vreo problemă. Se întoarse și țopăi peste 
restul treptelor, în timp ce râdea pe înfundate. 

Sarah se așeză pe pat după ce-și despachetă puţinul pe 
care-l adusese și se uită.la tapetul cu flori și dungi. 

Auzise zgomote venind de jos și știu că Reggie s-a în- 
tors acasă. Aflase oare că ea era aici? Numai Dumnezeu 
știa ce-avea să-i spună Mark. 

Se întâmplaseră atât de multe în ultimele cincisprezece 
ore, încât se simţea de parcă trăise o viață întreagă într-o 
singură zi. 

Iși scutură capul ca să-și limpezească gândurile. Rămă- 
sese să joace rolul logodnicei lui, dar se simţea ca o-pri- 
zonieră închisă într-un turn de fildeș. Fusese adusă aici și 
lăsată să aștepte până era timpul să intre în scenă. Și pe 
urmă, ce-avea să facă? Nu era o bună actriță. Și nici în arta 
minciunii nu excela. Își alesese greșit rolul și se simţea atât 
de singură. 

Deci, unde rămăsese? Se simţi debusolată și se rezemă de 
tăblia patului, trăgându-și la piept piciorul sănătos. 

— Sarah? 

Ştia că era Mark, fără să se uite sau să-i audă vocea. Era 
unica persoană pe care-o cunoscuse și care îi crea o senzație 
de plutire, doar când se apropia. 

Când își băgă capul pe ușă, Sarah văzu că era încruntat. 

— Pot să intru? 

Sarah zâmbi. 

— Am lăsat ușa deschisă, în speranţa că te vei întoarce. 

Mark se așeză lângă ea, salteaua înclinându-se în direcția 
lui. Sarah reuși cu greu să-și păstreze echilibrul, pentru a nu 
cădea peste el. 

— Nu-ţi place camera? întrebă el după o clipă. 

— Ce poate să-mi displacă? 

Mark privi în jur. 

— „Cunosc oameni cărora, le displace mobila franțu- 
zească. 

— Nici nu știam că e franțuzească! 

— Nu cred că e o problemă majoră, spuse el întinzân- 
du-se cât era de lung în pat, lângă ea, rezemându-și capul 
în pumn și privind-o de jos în sus. 

— l-am spus tatei că te-am cerut de soție. 

— Și ce-a zis? întrebă ea, de parcă viaţa i-ar fi atârnat de 
cuvintele lui. 

— A întrebat dacă tu ai spus da. 

ÎI privi nerăbdătoare să afle urmarea. 

— l-am spus că da. 

— De ce? întrebă îngrozită. 

— Pentru că ai fost de acord, zâmbi el, privind-o 
ștrengărește. 

— N-ar fi trebuit să-i spui! 

— Să înţeleg că dai înapoi? 

Sarâh încuviinţă. 

EI se ridică și se duse să închidă ușa. Se rezemă o clipă cu 
spatele de ea, înainte de a se întoarce din nou spre Sarah. 

— Vrei să vorbim? 

— O, Mark, uită-te și tu! Mâna ei flutură, indicând tot ce 
se afla în cameră. 

— Nu poţi să vorbești, dacă nu știi numele corect al 
fiecărei piese de mobilă? 

— Nu e vorba de mobilă! Tonul ei era strident și se forță 
să-l potolească. Total, Mark! Cum vom păcăli pe cineva, 
când noi nici măcar nu ne cunoaștem? Dacă era doar mo- 
bila, mă descurcam. Nu trebuia să mă aduci aici! Am să stric 
totul, înainte de a începe. 

El ridică dintr-o sprânceană, întrebător și nedumerit. 

— Ce știu eu despre tine? Nu știu nici măcar ce muzică 
îți place. Nu știu nimic despre tine. Dacă nu sunt în stare să 
mă descurc în alte situații, cum voi reuși în asta? Cred că ai 

avut dreptate azi după-amiază. Poate ar trebui să plec acasă, 
înainte de a strica totul. 

— Sarah! o admonestă el cu blândețe. După toate prin 
câte ai trecut până acum, ai de gând să începi să-ți plângi 
de milă? 

Ea îi întâlni ochii și încercă să nu plângă. 

— Ai avut dreptate când ai vorbit despre părinții mei, 
recunoscu ea. 

E] o privi mirat. 

— l-am lăsat să creadă că am un apartament mic, dar 
minunat și că duc o viață superbă. Mama ar avea un atac 
dacă ar vedea cum trăiesc. Mi-am dorit cu disperare să mă 
descurc singură. 

— Ce te face să crezi că n-ai reușit? 

— A trebuit ca tu să mă salvezi. 

— Mie mi se pare că tu m-ai salvat pe mine. Și pe tata. 

El ajunse dintr-o dată în genunchi, lângă ea. 

— Și ceea ce știm unul despre trecutul celuilalt nu e la 
fel de important precum ceea ce vom face în viitor. Îi ridică 
bărbia cu un deget. De-aceea, totul e perfect, Sarah! Îi puse 
mâna pe umăr. Îmi placi! Vreau să te cunosc mai bine, să 
te ajut. Am spus că ar trebui să te duci acasă, înainte să-l 
văd pe tata. Am știut din clipa în care am început să vor- 
bim despre căsătorie că tu ești răspunsul perfect pentru pro- 
blema mea, la fel cum eu sunt răspunsul problemelor tale. 

— Dar ce facem? Sărim din lac în puț?’ 

El scutură din cap. 

— Nu. Rezemându-se pe călcâie, el căută în buzunarul 
blugilor în care se schimbase. Totul se aranjează perfect. 
Am și inelul de logodnă pentru tine. Scoase un inel simplu, 
cu diamant, din buzunar. Suflă pe el și îl lustrui de cămașa 
pe care o cumpărase de dimineață. 

— Trebuie să fie curățat. Probabil și montura trebuie ve- 
rificată. Dar pun pariu că se potrivește. Vrei să-l încerci? El 
se întinse după mâna ei, dar ea ezită. Am să fac un târg cu 
tine, spuse privind-o provocator. O vom lua ca pe un semn 
bun sau rău. Dacă nu se potrivește, renunțăm la tot! 

Aşteptă ca ea să încuviințeze. 

Sarah își ţinu respirația când el îi apucă degetul și îl trecu 
prin inel. Ochii i se măriră de uimire când văzu cât de bine 
i se potrivea. 

— Vezi? Soarta are grijă de noi. Știam eu! 

— Tu crezi în soartă? șopti Sarah. 

— Câteodată. Întâmplările fără sens nu au altă expli- 
caţie. 

— Cum au fost cele de astăzi? 

— Exact, o asigură el. Chiar și întâmplarea cu mașina! Se 
încruntă o clipă. Am vrut să te aduc aici din clipa în care 
am văzut acel apartament în care locuiai. 

Sarah își privi inelul de pe deget. 

— De unde l-ai luat într-un timp atât de scurt? 

— De la tata. A fost al mamei. Tata a spus că s-ar putea 
să vrei unul al tău și că nu s-ar supăra dacă ţi-aș oferi ţie 
inelul mamei. 

— E frumos! Frumos și simplu! Se înfioră când înţelese 
semnificația acestui gest. Dar acum mă simt mai rău ca 
niciodată. 

Mark se făcu a nu înțelege. 

— Tatăl tău i l-a oferit mamei tale din motive bine înte- 
meiate. Acum mă simt de parcă mi-aş bate joc de căsătoria 
lor. 

EI își aplecă puțin capul. 

— Tata nu va afla, spuse gânditor, după o scurtă pauză. 
Și va fi încântat dacă vei purta inelul ei. E unicul lucru de 
care îmi pasă acum. Chipul lui căpătase trăsături dure. 
Trebuie să reuşim! 

Inelul încă păstra căldura trupului lui și când ea îl aranjă 
pe deget, se simţi stigmatizată. În acel moment realiză că 
era legată de promisiunea ce-o făcuse la ușa spitalului: juca 
un rol pentru bani. 

— Imi doresc doar ca motivele mele să fie la fel de pure 
ca ale tale, spuse oftând. Ar fi fost de zece ori mai ușor dacă 
n-ar fi fost pentru bani. Ești sigur că nu vrei s-o fac doar 
pentru că vreau? Simţea pe umeri greutatea vinovăției. 

— Banii sunt cea mai bună motivaţie pe care-o știu, 
spuse Mark grăbit. Ea își ridică repede privirea și văzu 
amărăciune în zâmbetul lui. Fără ei, ce stimulent ai avea 
dacă rolul ar deveni dur? 

Ea își dori să spună: „Pentru că vreau“, dar știu că el avea 
să întrezărească adevărul: faptul că începuse să ţină la el. 

— Și nu știu de ce ești îngrijorată că n-ai să te descurci. 
Pentru mine va fi mult mai greu decât pentru tine. Tonul 
îi deveni mai relaxat, păstrând, totuși, o urmă de cinism. 

— Eşti sigur că pentru tine va fi mai greu? 

— Bineînţeles că va fi! Pe mine mă cunoaște mai bine 
decât pe tine, spuse el. Va observa orice neregulă imediat și 
eu va trebui să mă port în consecinţă. 

— Să nu spui că nu te-am prevenit! Dacă încep să mint, 
totul devine la fel de evident ca lungimea nasului meu. 

— Nu știu cum e la tine, dar eu nu-mi pot vedea nasul 
decât dacă mă uit în oglindă. 

— N-ai încercat așa? întrebă ea privind cruciș spre vârful 
nasului. 

Mark râse și ea se bucură că reușise să-l destindă. 

— Sarah, am luat lucrurile mult prea în serios. Chiar 
dacă nu suntem logodiţi, tu ești exact ceea ce tata și cu 
mine avem nevoie în preajmă. Am senzaţia că vei fi un 
medicament minunat pentru el și asta îl va face să creadă 
cu mai mare ușurință că eu te iubesc. 

li spuse repede cele câteva lucruri pe care ea trebuia să le 
știe a doua zi de dimineaţă. 

— Şi-acum, ar fi mai bine să te culci. O sărută pe obraz 
și se ridică. Ne vedem mâinë. Ai să te descurci! 

Mark îi ușurase toate sarcinile, cu excepția uneia. Tre- 
buia să-și amintească tot timpul să nu cadă în propria lor 
capcană. Dar cum avea să-i convingă pe toți că totul era 
minunat, fără să se lase prinsă în această fantezie? Și slăbi- 
ciunea lui Mark pentru ea? Aceasta era în mod sigur o fan- 
tezie pe care nu-și permitea să o aibă. 


DESPRE MICUL DEJUN DE DUMINICĂ dimineață, Mark îi spusese 
că nu era unul cu etichetă; toată lumea se servea singură, 
iar Millie avea liber. Mark terminase instructajul de seara, 
spunându-i unde era sufrageria și că putea dormi cât de 
târziu dorea. 

A doua zi de dimineaţă, ea cobori încet scările, simțin- 
du-se mai bine. Bandajul zdravăn de la gleznă și îndelunga 
bălăceală din cada luxoasă o ajutaseră imens. 

Glezna n-o mai duruse deloc, dar grijile erau acum de 
altă. natură; nu mai era disperată. 

Reggie stătea în scaunul din capul mesei lungi, sorbin- 
„du-și liniștit cafeaua și citind ziarul. | 

— Bună dimineața, Sarah! o întâmpină el. Ea ezitase 
lângă ușă, surprinsă să-l vadă. Îi făcu semn să se așeze în 
scaun. Bătrânul străluci de fericire când o văzu. 

— Cât mă bucur că ești aici! 

— Și eu mă bucur că ai venit acasă, spuse ea. Arăţi cu 
mult mai bine decât ieri, îl complimentă în continuare, din 
dorința de a spune ceva, dar și pentru că el, într-adevăr, 
arăta mai bine. 

Chipul lui, ușor bronzat, fusese ieri ca o mască. Astăzi, 
paloarea n-ar fi fost evidentă, dacă nu s-ar fi uitat atent. 
Reggie îi atinse obrazul cu un sărut neașteptat. 

Observă cât de mulțumit fu la vederea inelului de pe 
degetul său. 

— Fiul meu mi-a spus noutățile. Trebuie să-ți spun că 
sunt încântat. 

— Mulţumesc. Unde era Mark? O asigurase că ea n-avea 
să facă greșeli majore, dar ar fi trebuit, măcar, să fie prezent 
ca să o ajute! 

— Ce pot să... 

— Inelul... 

Fi tăcură la fel cum începuseră, amândoi în același timp. 

— Îmi pare rău! Ea așteptă politicoasă ca el să spună 
ce-avea de zis. 

— Ce să-ți ofer de mâncare? Indică platourile de argint 
cu capac de pe bufetul vechi. Când Mark îi spusese că era o 
masă la care fiecare se servea singur, ea se așteptase la 
cereale. 

— Te rog, pot să-mi iau singură! protestă ea. 

— Din fericire, problemele mele nu mă împiedică să mă 
mișc. Glezna ta, însă, da! El se așeză lângă bufet. Millie a 
pregătit o mulţime de lucruri bune: avem șuncă de porc, de 
vită, cârnaţi. Bei cafea? 

Ea încuviinţă și el îi dădu o ceașcă, apoi umplu o farfurie 
cu „câte puţin din toate, pentru început“. 

— Mulţumesc, spuse ea când el în sfârșit se întoarse la 
locul său. Nu credeam că ai să mă aștepți cu masa. 

— A fost plăcerea mea! Acum, ce voiai să spui când eu 
te-am întrerupt atât de nedelicat? 

— Nu văd cum ai putea considera întreruperea ca pe o 
lipsă de delicateţe. Își dorea teribil ca Mark să fi fost acolo. 
Voiam să-ți mulțumesc pentru că mi-ai oferit inelul soției 
tale. Inelul captă o rază din soarele dimineții ce intra pe fe- 
reastra din capătul camerei. 

— Îţi place? 

— Mai mult decât atât, îl asigură ea. Nu mă gândesc să 
port altceva decât un inel care a însoțit o viață de fericire. 
Cu siguranţă o să-mi poarte noroc. 

— Mulţumesc, spuse el, bătând-o ușor pe mână. Dacă îţi 
va aduce ţie și fiului meu măcar un sfert din bucuria pe care 
am trăit-o mama lui și cu mine, veți avea o viață foarte 
fericită împreună. El își drese glasul, când adăugă: Mai ales 
dacă tu îl iubești. 

Furculiţa ei căzu pe farfurie. Era o afirmație, dar ochii lui 
așteptau încă o confirmare. 

— Îl iubeşti? întrebă el. Scuză-mă! De obicei nu sunt atât 

de lipsit de tact, dar nu mă pot gândi la un alt mod de a te 
întreba. Atât de fericit sunt de toate acestea, încât mă tem 
că l-am grăbit prea tare pe Mark. Nu vreau ca vreunul din- 
tre voi să se grăbească, de dragul meu, când e vorba de o 
problemă atât de importantă. Nu eu va trebui să trăiesc 
viața voastră, dacă faceți vreo greșeală. 

— Totul s-a întâmplat atât de repede! Sarah își ridică fur- 
culița și își rearanjă mâncarea în farfurie. Intr-adevăr îl plac, 
spuse ea încet. Din ce în ce mai mult, de fiecare dată când 
suntem împreună! Dar nu m-am gândit până acum la cât 
de mult țin la el, pentru că nu ne cunoaștem de foarte mult 


timp. 

El încuviință cu un gest al capului. PY 4 D/A 

— Da, este ceea ce a spus și Mark. a 

Ea își stăpâni un oftat de ușurare și își promise să se țină 
aproape de adevăr. 

— În general, sunt mai precaută, dar când Mark m-a 
cerut de soție, mi s-a părut un lucru firesc. Totul părea că se 
potrivește perfect. Ea întâlni privirea blândă a lui Reggie. 
N-am mai fost îndrăgostită până acum, dar am fost sigură că 
așa trebuie să fie! 

— Pare să fie ceva foarte special. Dar e vorba de 
dragoste? 

Ochii lui albaștri deveniră misterioși. 

— O, îmi pare rău! Știu că nu e prea încurajator, dar nu 
sunt genul de femeie care să-și exteriorizeze sentimentele. 
O scrântise și simţi că intra în panică. N-am vrut să te 
supăr. 

Un colț al gurii lui Reggie se ridică încet. 

— Sarah, te rog, nu te scuza. Mi-ai încântat ziua. Pari o 
femeie foarte echilibrată. Fl se ridică brusc, luă ambele cești 
de cafea și le reumplu la bufet. O declaraţie de sentimente 
puternice cred că m-ar fi făcut suspicios. Când te-am auzit 
vorbind, mi-a venit în minte întrebarea: „Oare fac bine 
ceea ce fac?“ Știu că te frământă acest lucru. 

— Dacă asta te linişteşte, îți promit că nu mă voi grăbi 
în a lua decizii. 

El se întoarse spre Sarah cu o privire poznașă. 

— Din contră, simte-te liberă să te grăbești în ce direcție 
vrei! spuse așezându-se din nou lângă ea. E evident că Mark 
ţi-a spus că doctorul a prezis că nu voi mai fi pe-aici multă 
vreme, spuse nemulțumit. Nu sunt atât de nebun ca să nu 

îmi dau seama că situaţia asta a grăbit lucrurile între tine și 
fiul meu puțin mai tare decât s-ar fi întâmplat în alte 
condiţii. 

Apoi o încântă cu povestea întâlnirii sale cu Marcella și 
căsătoria cu ea în doar două săptămâni, pentru ca ea să-l 
poată însoți în prima sà misiune din corpul diplomatic. 

— Am văzut petrecându-se același lucru cu voi ieri, la 
spital, și sunt mulțumit de răspunsul tău. Foarte mulțumit! 

El chicoti când îi văzu obrajii îmbujorându-se. Singura ei 
mulțumire era că nu fusese obligată să-l mintă. 

— Pentru că n-avem destul timp să ne cunoaștem, tre- 
buie să-mi spui totul despre tine. 

Îi spuse mândră că era primul membru al familiei sale 
care absolvise o- facultate. 

Îi vorbi despre opunerea familiei ei de a accepta slujba 
oferită de guvern în Washington. N-avusese intenţia să i 
se confeseze spunându-i că ai ei credeau că va eșua și se va 
întoarce acasă, se va căsători și va crește o jumătate de 
duzină de copii, dar îi povesti până la urmă. 

Reggie se încruntă o clipă. 

— Și tu nu vrei să te măriţi și să ai copii? 

— Bineînţeles, răspunse ea repede, realizând că făcuse o 
gafă. Dar vreau să fac și altceva. Ceva deosebit. 

— Eşti o idealistă, spuse el, zâmbind din nou. 

— Am venit aici cu aripile întinse și mi-am făcut vise 
despre ce aș fi putut face. Dar încă mai cred că aș putea fi 
de folos. 

El îi strânse din nou mâna. 

— Dacă eu n-aș fi avut aceste convingeri, n-aș fi rămas în 
viața diplomatică, spuse aprobator. 

— Şi ai făcut ceva deosebit? 

— Imi place să cred că da, dacă te uiţi numai la eveni- 
mentele ce fac lumea să pară mai stabilă decât era acum 
douăzeci de ani. În general, în multe feluri, cred că guver- 
nele din lume realizează că sunt responsabile și că acțiunile 
lor afectează restul lumii. Cred că aceasta e o îmbunătățire 
considerabilă. 

— Seamănă cu programul meu, spuse ea entuziasmată. 
Bineînţeles, la o scară mult mai mică, adăugă stânjenită. 

— La ce program te referi? 

Sarah roși. Ea îi spuse despre profesorii cu care lucrase în 
timpul semestrului de predare pentru: studenţi, despre 

studiile pe care le făcuse asupra evaluării unui nou concept 
educațional. l 

— Am obținut rezultate excelente, spuse pe ton potolit, 
amintindu-și că cele mai plictisitoare persoane vorbesc 
doar despre ele și propriile interese. 

— De-aceea ţi-a fost oferit postul de la Departamentul 
Educaţiei? întrebă el în final, după ce află toate detaliile, 
inclusiv rezultatul programului ce câștigase atenţia na- 
țiunii. 

— Și întregul program a fost gândit să facă studenții să 
accepte responsabilitatea pentru propriile acțiuni și rezul- 
tate. 

El încuviinţă și păru la fel de încântat ca și ea. 

— Îţi dai seama că am stat aici aproape două ore și 
jumătate? spuse, când el tocmai deschidea gura să-i pună o 
nouă întrebare. 

Reggie își privi ceasul. 

— Dumnezeule! Millie o să-mi taie capul. Nu va fi încân- 
tată să mă găsească tot aici. 

— Unde e Millie? 

— La biserică și mi-a dat ordin să mă odihnesc în timpul 
cât ea este plecată. 

Sarah reuși să nu zâmbească. Fl era mai îngrijorat că 
Millie ar afla, decât că el nu-i ascultase instrucțiunile. 

— Unde este Mark? 

— Mă întrebam când ai să întrebi, spuse amuzat. Mark 
și Sam Cortland se chinuie de șase săptămâni să facă o par- 
tidă de golf, dar de fiecare dată s-a ivit câte ceva. S-au 
hotărât să profite de căldura neobișnuită pentru acest 
sezon și să facă o partidă, înainte să vină iarna. 

Sarah privi lumina soarelui prin perdelele grele. 

— Trebuie să fie frumos afară. 

— Am fost puţin surprins că nu te-ai dus cu el. 

— Eu nu joc, spuse ea. Își sprijini mâinile de masă și'se 
ridică. N-aș vrea să ai necazuri cu Millie. Du-te să te odih- 
nești, cât strâng eu masa și mă ocup de vase. 

Câteva minute mai târziu, șchiopătă afară pe ușa laterală 
a bucătăriei. Ignoră crengile ce se agitau în toate direcțiile 
și O luă pe poteca ce înconjura casa, până ajunse într-un 
mic pavilion. Acesta avea mobilă de metal vopsită în alb, 
acoperită cu perne pastelate. Se așeză pe unul din șezlon- 
guri și închise ochii, relaxându-se. 

Nici un murmur de trafic, nici o sirenă. Nu acesta era 
Washington D.C. pe care venise să-l cunoască. Dacă n-ar fi 
știut, s-ar fi putut gândi că era departe de oraș. Inapoi acasă 
chiar, la țară. 

La un.moment dat, auzi pași lângă ea. 

— M-ai găsit? 

O umbră blocă soarele și niște buze ferme le acoperiră 
pe-ale ei. Mark. 

Gura lui rece se deschise ușor, reușind să obțină un 
răspuns. 

— Așa-i mai bine! 

Ea sări, punându-și mâinile pe pieptul lui. 

Ce se întâmpla cu ea? Se topise toată. Tot ce trebuia el să 
facă era să o atingă și ea își pierdea rațiunea. Încercă să-l 
împingă, dar el se încordă, își aplecă mai mult capul, pen- 
tru a-i depune un sărut lângă ureche. 

— Se uită tata la noi, șopti el. 

Asta explica tandreţea lui. Dar nu și reacția ei instanta- 
nee. Ea oftă și își continuă rolul. 


— Cum ai îndrăznit? izbucni Sarah când se urcă în 
mașina lui, mai târziu, în cursul după-amiezii. Era furioasă 
și privirea îi era tăioasă. 

— Ce nu e bine? întrebă el în timp ce conducea mașina 
de-a lungul aleii. Mi s-a părut că lucrurile merg bine, spuse, 
aruncându-i o privire liniștită. Nepăsarea lui îi spori furia, 
iar el se așteptă să o vadă scoțând fum pe urechi. 

— Ce nu e bine? repetă ea pe un ton ascuțit. 

EI se abţinu cu greu să nu zâmbească. Prezenţa lui Sarah 
avea să anime lucrurile. 

— Tu... tu... 

El opri la porţile parcului și se întoarse spre ea. leșiseră 
din raza vizuală a celor din casă și el voia să-i vadă expresia 
feței. Putea arăta lucruri interesante. Își rezemă brațul pe 
partea de sus a volanului și o privi. Era teribil de atrăgătoare 
când era furioasă. 

— Nu pari să te exprimi cu prea multă dragoste, o 
tachină el. 

— Nu ne aude nimeni acum! Nu mai trebuie să vorbesc 
ca și când te-aș plăcea. 

Mark reuși să nu pară amuzat, ci mai degrabă îngrijorat. 

— De ce nu-mi spui ce-mi reproșezi? 

— Lista poate fi infinită, dacă pun la socoteală totul de 
la începutul zilei. 

Ea părea mică și delicată în scaunul mașinii, cu privirea 
ațintită pe mâinile încrucișate cuminte în poală. 

— M-ai părăsit! îl acuză supărată. 

— Dar nu s-a întâmplat nimic rău, nu-i așa? 

Ea ridică dintr-un umăr, un gest ce-i devenise de-acum 
familiar lui Mark. 

— Depinde ce înţelegi tu prin „rău“. 

— Tata mi-a spus că aţi avut o dimineață foarte fru- 
moasă împreună. Nu știu ce i-ai spus, zise privind-o foarte 
serios, dar el e convins acum că relația noastră va merge 
bine. Și dacă asta te liniștește, ești pentru el pe același nivel 
cu Thomas Jefferson. 

Sarah îl privi mirată. 

— Este înălțimea supremă pe care o poţi obține în ochii 
lui, îi explică Mark. Mama era o descendentă îndepărtată a 
acestuia, iar tata îl considera ca fiind idolul său. 

— Discuţia noastră ar fi putut deveni un dezastru, 
bombăni ea. N-ai nici o scuză că ai șters-o! spuse iritată. 

Mark îi apucă mâinile. 

— Doar nu-ți imaginezi că aș fi plecat la golf dacă n-aș fi 
avut încredere că te vei descurca? 

— De unde să știu ce-ai fi făcut? deveni ea sarcastică. 
Crezi că aș fi venit aici dacă mi-aș fi imaginat că va trebui 
să joc această farsă doar de una singură? Și te-ai mai și 
folosit de prezenţa tatălui tău ca să te joci de-a pipăiala. 

De data aceasta, Mark nu se mai putu abține și izbucni 
în râs. 

Furia lui Sarah dădu în clocot. Ea întinse mâna să-l 
lovească în piept, dar el i-o prinse. 

— Imi pare rău, de obicei nu lovesc oamenii, spuse, 
devenind dintr-o dată palidă. 

Regretul ei îl făcu pe Mark să zâmbească amuzat. 

— Și mie îmi pare rău, Sarah! De obicei, nu mă logodesc 
ca apoi să îmi părăsesc logodnica. 

Tentativa lui de a o face să zâmbească eșuă lamentabil. 

— Ar fi trebuit să te pun oarecum la curent cu ce-aveam 
în minte. Fl îi ridică mâna și i-o sărută. Imi pare rău! 

Ceva nedefinit din felul ei de a fi îi pătrunsese adânc în 
suflet. Inima lui Mark începu să bată tare, dându-i senzația 
că-i pocneau venele. 

Mașina sport cu două locuri se dovedi a fi prea mică și 
prea înăbușitoare. Mark deschise fereastra și inspiră aerul 
răcoros ce venea peste el. 

— Sarah, când m-a sunat Sam de dimineață, i-am spus 
că nu voi putea juca, dar mi-am dat seama că, dacă te voi 
lăsa singură cu tata, vă voi oferi posibilitatea de a vă 
cunoaște puțin mai bine. 

— Ar fi trebuit să-mi spui! 

— Am venit în camera ta, dar dormeai. El tăcu, amintin- 
du-și cum o văzuse dormind, cu părul ciufulit și înfășurată 
în așternuturi. Gândul la acea imagine îl înfioră. Se mișcă 
stânjenit. Nu mi-a venit să te trezesc. 

— Ai fi putut să-mi lași un bilet! 

— N-am îndrăznit să mă mai întorc la tine în cameră, de 
teamă să nu mă bag lângă tine în pat. 

Următoarele ei cuvinte îi confirmară că ar fi fost o 
greșeală uriașă să fi făcut acel gest. 

— Asta nu scuză cu nimic comportamentul copilăresc 
din grădină. 

Se simţi lovit în plină figură de cuvintele auzite. Ar fi 
vrut să râdă, dar expresia ochilor ei îl opri. 

— Sarah, am făcut-o pentru tata. La fel a fost și sărutul, 
explică el, privind-o cercetător. 

— EI nici măcar nu știa! 

— Ştia! 

— Cum ar fi putut? 

— Ştia, Sarah, crede-mă! Poate nu știa cu siguranță 
unde-mi erau mâinile, dar mă cunoaște destul de bine ca să 
ştie că nu stăteau liniștite pe lângă mine. 

— Ar fi trebuit să-l lași să-și închipuie ce dorea și să-ți ţii 
mâinile pe lângă tine. Și ar trebui să stabilim niște reguli de 
bază, pentru că ești la fel de rău ca Len! 

— Len? 

— Şeful meu! Îi reaminti ea. 

— Şeful tău de la Pancake Palace? 

— Nu, omul din lună! K 

Șeful pe care intenționase să-l pocnească ieri? Incă și-o 
mai dorea, realiză el. 

— Ce vrei să spui? 

— O, Len avea totdeauna o scuză să-și pună mâinile 
pe noi, spuse Sarali, roșind. Totdeauna venea lângă mine 
să „verifice comenzile“ și, bineînţeles, trebuia să-și pună 

mâna. pe umărul meu, apoi s-o lase în jos până.... Sau 
stătea în ușă ca să mă oblige să mă frec de el în trecere, 
sau când trecea pe lângă mine îi ajungeau mâinile pe 
picioarele mele... 

Mark nu se simțise niciodată atât de dezgustat. 

Strânse volanul până încheieturile degetelor i se albiră. 

— De-aceea simţea nevoia să atace când a intervenit 
accidentul cu micul dejun comandat de tine, continuă ea. 

— Cum? întrebă el nelămurit. 

— Tocmai îi spusesem să-și țină mâinile departe de 
mine. Era furios și căuta un motiv să se certe cu mine, când 
a apărut incidentul. 

— De ce n-ai renunţat la slujbă? 

— Vrei să spui înainte sau după ce ai făcut-o tu în locul 
meu? izbucni exasperată. Aveam nevoie de bani ca să-mi 
pot plăti factura de la lumină. Of, n-ajungem nicăieri! 
Credeam că mergem să depunem la bancă banii de pe cecul 
de la tine și să-mi plătesc facturile. 

O apucă de umăr și o întoarse cu fața spre el. 

— Sarah, dă-l în judecată! El era convins de ceea ce 
spunea, dar știa că ea nu-l va lăsa să întreprindă nimic. 
Dă-mi voie să-i fac proces dobitocului! 

— Și ţie? întrebă ea nevinovată. 

Mark simți cum păleşte și îi eliberă umărul. 

— Dar.. nu se pune la fel problema... 

Ea se uită la el cu ochi mari. Privirea ei îl făcu să se simtă 
proaspăt ieșit de sub un tăvălug. Avea dreptate! Era la fel de 
vinovat de hărțuire sexuală ca și Len. O angajase pentru o 
slujbă, dar scăpase faptele din vedere. Era și uluit, și rușinat. 

— O, știu, continuă ea, e altceva! Știu că între noi a fost 
o simplă scenă ce trebuia să-l convingă pe Reggie că sun- 
tem îndrăgostiți, dar... 

— N-am să te rețin, dacă vrei să renunți la înțelegerea 
noastră, spuse pe ton potolit, încercând să-i prindă 
privirea. 

Sarah îl privi cu mirare. 

— Nu-ţi face probleme, poţi păstra cecul indiferent ce 
vei hotărî, spuse ținându-și respiraţia, îngrozit de ceea ce 
putea. să audă. 

— Şi tatăl tău? Nu-l putem «lezamâăgll 

Mark abia își putu stăpâni ușurarea provocată de cuvin 
tele ei. 

— Eşti sigură? Vrei să continui? 

Sarah încuviință, după un lung moment. E! întinse 
mâna după mâinile ei, dar se opri. Atingerea ei îi păruse o 
parte atât de firească a înţelegerii. 

— Ai dreptate! Trebuie să stabilim niște reguli, spuse 
îndreptându-și umerii. Tu va trebui să le stabilești. Tot ce 
trebuie să-mi spui este unde vei trage linia și eu nu o voi 
mai depăși niciodată. Și nu voi întreprinde nici o acțiune 
de care să nu poți să te aperi fără să stricăm înțelegerea 
făcută. 

Se așternu un lung moment de tăcere, apoi Sarah zâmbi 
cum nu o mai făcuse toată ziua. Dintr-o dată, totul se aran- 
jase. 

— Da, trebuie doar să te gândești și să-ți pese de ceea ce 
simt. 

Era ușor. Lui nu-i păsa de sentimentele ei. 

Dacă n-ar fi voit să o facă să sufere, n-ar fi profitat de 
situația din grădină. Fl era de asemenea sigur că nu se ridi- 
case la nivelul așteptărilor. 

— Dar îmi pasă de sentimentele tale, Sarah! 

— Bine, deci tot ceea ce va trebui să ţii minte este să nu 
faci nimic din ceea ce n-ai face în fața lui Dumnezeu și a 
tuturor, spuse serioasă. 

El nu se putu abține de la un zâmbet. 

Câteodată, Mark era uluit de ceea ce oamenii nu se sfiau 
să facă „în faţa lui Dumnezeu și a tuturor“. Ea nu știa acest 
lucru și, de fapt, tocmai îi dăduse mână liberă să facă ceea 
ce-i plăcea. 

Sarah îl atinse ușor cu mâna pe braţ. 

— Mark! 

Mark simți iritarea. Ea îl putea atinge, dar el nu? Tocmai 
îl comparase cu slinosul de la restaurant. El acceleră și trecu 
cu mașina dincolo de porți. 

— Ce? mormăi el. 

— Nu putem să vorbim despre altceva? 

— Vorbește, te-ascult! 

— Tatăl tău e ca luat de val. O logodnă ar fi prea mult! 

— Sarah, ai câștigat tot până acum, doar nu te aștepți să 
fii numai tu cea care câștigă. De ce? 

— Dacă toți prietenii tăi vor afla, nu-ți va fi de zece ori 
mai greu după... Ea se opri și revizui ce intenţiona să spună. 
Când vom rupe logodna? 

Situația începuse să-l irite. Nu putuse să spună pur și 
simplu „când va muri tatăl tău“, în loc să se dea după de- 
get? De ce își calcula orice frază și propoziție? 

— Sarah, mă confunzi cu cineva căruia îi pasă de ce cred 
prietenii, spuse sarcastic. Nu voi avea nici o problemă. 

— Dar... 

El îi aruncă o privire. 

— De ce bancă spuneai că aparţii? 

Ea numi una din sucursalele de lângă clădirea unde 
lucra. 

Stătu supărată pe locul ei, până când el introduse plicul 
conținând cecul și contul ei în deschiderea specială din 
peretele oficiului bancar. 

— Și acum, încotro? 

— Trebuie să ajung la apartamentul meu, spuse pe ton 
potolit. 

— Pentru numele cerului, de ce? 

— Nu pot să plătesc fără avizele de plată. Trebuie să trec 
să le iau și să le trimit prin poștă mâine, în timpul pauzei 
de masă, spuse în grabă. 

Sarah se trăgea spre ușă, de fiecare dată când el schimba 
viteza. Mark se simțea vinovat că o intimidase, dar dincolo 
de vinovăţie simţea și satisfacție. Trebuia, totuși, să-și țină 
gura. 

— Sunt sigură că nimeni nu-ți va strica mașina. Nu în 
plină zi. 

Mark își iubea mașina, deși era doar un mijloc de trans- 
port ce putea fi înlocuit. În loc să o liniștească, spuse: 

— Cred că va trebui să riscăm! 

Sarah nu mai făcu nici o mișcare de conciliere, ceea ce 
pe el îl mulțumi. 

Se simțea cel mai mare derbedeu de pe acea parte a 
Oceanului Atlantic. Nu era în stare să-i ceară scuze, dar se 
oferi să o ducă în braţe. 

— Mă descurc, refuză ea. Merg mult mai bine astăzi. 

— Am observat și mă bucur. 

— Hai să trecem peste acest subiect, zise cu un ușor scep- 
ticism în glas. 

El o privi cum urca hotărâtă primul rând de trepte. 
Mișcările unduitoare, puse în evidenţă de pantalonii mu- 
laţi, îl făcuseră să-i dispară supărarea, dar și orice posibili- 
tate de concentrare. 

Nesocotind părerea ei, ideea lui Reggie cu petrecerea de 
logodnă i se păruse excelentă. 

Cu cât mai multe persoane aveau să afle despre logodnă, 
cu atât aveau mai multe motive să-și arate afecțiunea în pu- 
blic. 

Mark inspiră adânc. Cu greu se putea abține să nu o 
atingă, de câte ori o privea. Oricum, nu știa cât timp va 
reuși să-și țină mâinile pe lângă corp. 

DOUĂ SERI MAI TÂRZIU, întoarsă de la serviciu, Sarah se așeză 
pe marginea patului și începu să-și dezbrace costumul nou 
pe care-l purtase. Era pe cale să-l agaţe în dulap când Mark 
bătu la ușă. 

Era singurul din casă care venea în dormitorul ei, dar 
l-ar fi recunoscut oricum, după nerăbdarea bătăii din ușă. 

— O clipă, strigă ea, apucând o jachetă lungă și o pere- 
che de pantaloni verzi din sertar. 

— Pot să intru? Sarah văzu clanța mișcându-se și se 
mută cu hainele în baie. 

— Acum poți să intri! strigă în timp ce închidea ușa în 
urmă. Nu fu deloc surprinsă când auzi bătăi în ușa băii, o 
clipă mai târziu. 

— Mă îmbrac! strigă exasperată. Voi fi gata într-un 
minut, completă, fără să se aștepte ca el să piardă timp 
preţios. 

— Știi, m-am gândit... 

Periculos! După numai trei zile în această casă, învățase 
că aceste cuvinte erau introducerea obișnuită pentru foarte 
multe conversații. Iar discuţiile pe care le începeau se ter- 
minau, de obicei, cu afirmarea unor lucruri pe care ea nu ar 
fi intenţionat să le dezvăluie, nici într-un milion de ani. 

— „ar trebui să uităm de problema mutatului! 

„Mda. Ai spus și ieri același lucru“, gândi Sarah. 

— Ai adus ziarul de azi cu mica publicitate pentru 

apartamentele de închiriat? întrebă, hotărând că cel mai 
bine era să ignore tentativa lui de. a deschide o discuţie pe 
care ea nu o considera utilă. 

— L-am adus, spuse posomorât, ca un copil încăpățânat. 

Ea își trecu un pieptene prin părul deranjat de vânt, 
întrebându-se de ce se mai obosea să se aranjeze. În clipa în 
care avea să iasă afară, părul ei rebel va zbura din nou în 
toate direcţiile. 

— Ai văzut ceva interesant? 

— Nu din ceea ce ţi-ai putea permite! Tăcu și făcu un pas 
lateral, ca ea să poată deschide ușa și să poată ieși. 

— Acum sunt gata, spuse ea. Când îl văzu cât era de ele- 
gant, îl întrebă: Doar nu ai de gând să mergi astfel îmbră- 
cat? Mark purta încă acelaşi costum negru de la birou. Ai 
putea lua ceva mai comod! Își drese glasul. Căutarea aparta- 
mentului ar putea dura ceva timp. 

— Despre asta aș vrea să discut cu tine! 

Ea luă paginile cu mica publicitate din mâna lui și se 
așeză pe marginea patului. 

— În timp ce tu te schimbi, am să-mi arunc o privire pe 
ziar şi am să-mi notez cele mai bune posibilități, ca să fim 
organizați. 

Sarah își luă poșeta de pe noptieră și căută un pix. 

— Sarah, vrei să mă asculți un pic? 

— N-ai să mă convingi să renunţ la căutarea unui 
apartament! spuse pe ton plat. N-am de gând să mă răzgân- 
desc. 

— Vrei să te uiţi la mine? 

„Exact ce încercam să ocolesc“, își zise ea. 

El îi acordă același zâmbet cunoscut, frumos și 
încântător. 

— De ce? Stătea rezemat de ușa de la baie, cu o mână pe 
clanţa ușii și cu cealaltă în șold. Sacoul său, frumos croit, 
era descheiat, iar cămașa albă contrasta cu chipul lui bron- 
zat. 

Cei doi nasturi de la gât erau descheiaţi, lăsând să se 
vadă pieptul puternic. Aspectul lui foarte masculin o lăsă 
fără aer. 

— Pentru că ai să încerci din nou să mă antrenezi într-o 
discuție nebunească! 

— Poți foarte bine să nu fii de acord cu ce-ţi voi spune, 
dar măcar ascultă-mă! M-am gândit... 

— Dacă nu vrei să mă duci, am să iau metroul, Mark. 
Cred că ar fi mai bine dacă m-aș duce singură. Am senti- 
mentul că, oricum, nu-mi vei fi de mare ajutor. 

Ochii lui se întunecară și își încleștă maxilarele. Sarah 
nu-și putu da seama dacă era amuzat sau iritat. 

— Dar am vorbit ieri dacă ai sau nu nevoie să-ți cauţi un 
alt apartament. 

Femeia se luptă cu sine o clipă. 

— Ți-am spus deja, încă de când am plătit facturile 
restante, că vreau să folosesc cu cap banii de la tine. Scoase 
cecul din poșetă și i-l flutură în față. Prima mișcare: vreau 
să investesc într-o nouă locuință. Nu știu cum ar putea 
îmbunătăţi lucrurile reluarea discuţiei pe care am avut-o 
aseară. 

Mark se îndreptă spre ea și i se ghemui la picioare. Sarah 
îl privi cum se încruntă, încercând să își aleagă cuvintele cu 
mare grijă. 

— Asta e altceva, spuse într-un târziu. Cred că ar trebui 
să ne gândim, în primul rând, la tata. 

— Ce-i cu el? întrebă îngrijorată. 

— L-ai auzit aseară la cină! 

— Te referi la fixarea datei căsătoriei? 

Mark încuviință, dând cu o falsă părere de rău din cap. 

— Tocmai acesta este motivul pentru care trebuie să plec 
de-aici cât pot de repede, spuse cu panică în glas. Inspiră 
adânc, își stăpâni vocea și continuă. Ai avut dreptate î în 
privinţa lui. Am înțeles exact de ce te-ai grăbit să mă scoţi 
din salonul spitalului, în ziua în care ne-am cunoscut. 

— Nu-i așa că a trebuit să te abții cu greu să nu-i propui 
chiar tu o dată pentru căsătorie? 

— A trebuit să-mi mușc limba! Îmi tot venea în minte 
ziua Sfântului Valentin, ca să-i fac o bucurie și mai mare. 
Cum reușește să te vrăjească în asemenea hal? întrebă dis- 
perată. 

— Pune simple întrebări, până te aduce în situația- să dai 
răspunsul pe care-l așteaptă. Apoi, te gândești că-a fost 
ideea ta și te supui. 

— Tu nu crezi că cel mai important ar fi să mă mut cât 
mai repede posibil? Înainte de a mă atrage în vreo cursă și 
să mă facă să spun ceva ce am regreta pe urmă amândoi? 

Mark îi luă absent mâna și își împleti degetele printre 
degetele ei. 

— La asta mă gândeam. Cum crezi că mă simt eu, în 
toată această situație? Tot ce-am putut face a fost să nu-i 
spun că ne vom căsători săptămâna viitoare, cum încerca 
el, de fapt, să te facă pe tine să-i spui. Cred că și-a pierdut în- 
demânarea, din moment ce te-a făcut să te gândești la ziua 
Sfântului Valentin și nu la o zi mai apropiată. N-ai idee cât 
de dificil poate fi să determini un om să-ți facă pe plac. 

— Și tu crezi, în schimb, că eu acționez spre binele meu? 
Se simți insultată și își retrase mâna. l 

— Credeam că o faci pentru tine, pentru bani, spuse 
gânditor. 

— Bine, da, trebui ea să recunoască, dar e numai o parte 
de adevăr. 

— Oprește-mă dacă greşesc, dar nu cred că ai prea multe 
alternative. EI își întinse picioarele lungi și își fixă atenţia 
asupra vârfurilor pantofilor. 

— Bineînţeles c am de ales. Și dacă n-aş fi crezut că e 
bine ceea ce fac, nici toți banii din lume nu m-ar fi convins, 
spuse indignată. Crede-mă, ţin la tatăl tău! Dacă n-aş fi 
ținut... 

EI își ridică mâinile, | 

— Ştiu. Îmi pare rău, dar nu acționăm bine. O privi 
intens, cântărindu-i reacția. Cred că ar trebui să uiţi pro- 
blema mutatului. Și ar trebui să uităm și de petrecerea de 
logodnă de săptămâna viitoare. Făcu o pauză. Ar trebui să 
facem nunta în locul ei. 

Sarah deschise gura, dar nu reuși să spună nimic. 

— Unicul lucru care l-ar mulțumi pe tata ar fi o nuntă și 
sunt sigur că și tu știi foarte bine. Așteptă ca ea să 
recunoască. 

— Dar... 

— Hai s-o facem! Altfel, vom încerca în ultimele lui șase 
luni de viaţă să ne luptăm cu el și cu „mașinaţiunile“ sale. 

Sarah vru să spună ceva, dar rămase cu gura deschisă sub 
vraja ochilor lui. 

— Ai spus că ţii la el, da? 

Sarah ezită, sigură că un răspuns onest nu ar fi în intere- 
sul ei, dar nu se putu abține. 

— Ştii foarte bine că da! 

— Și el'te place! Mark tăcu brusc și privi în gol. Ultima 
lui dorinţă s-a schimbat. Din a mă vedea fericit căsătorit, în 
a mă vedea fericit căsătorit cu tine. Nu cred că vom fi capa- 

bili să-l păcălim pentru tot restul vieţii sale. E bolnav, dar 
nu senil. Am putut vedea cum s-a întors roata aseară, când 
noi stăteam aici și încercam să evităm orice comentariu 
despre anotimpul viitor, fiind conștienți că ar fi fost ulti- 
mul pentru el, spuse sec. 

— Dar i-am spus că nu vrem să ne grăbim. Că avem 
nevoie de mai mult timp ca să știm... 

— Tata nu va renunţa! O nuntă îi va oferi liniștea com- 
pletă. Ochii ei se deschiseră mari. 

— El... Noi vorbeam despre stabilirea unei date. Iar tu 
spui să ne căsătorim acum! 

De data aceasta, buzele lui îi apăsară gura. Palma pe care 
ea o ridicase ca să-l împingă, ajunse liniștită pe pieptul lui. 
Mark o îndepărtă puțin. 

— Ai spus că mă asculți! 

Răsuflarea lui caldă îi atinse amenințător buzele. Sarah 
simţi nevoia să se apere, ca el să n-o mai sărute doar ca să 
o facă să tacă. Dar încuviință în tăcere. 

— Am putea face direct nunta săptămâna viitoare, în loc 
de petrecerea de logodnă. Aruncă o privire spre dulapul 
deschis. Rochia aceea ar fi numai bună pentru o nuntă 
mică, fără pretenții, ca și cum ar fi vorba despre o petrecere 
de logodnă. i: 

Ea își întoarse capul spre rochie. li dăduse un avans din 
salariul pe luna următoare înainte să o ducă la cumpă- 
rături. Atunci văzuse acea rochie și o cumpărase pentru că 
„avea nevoie“ de ea la birou. Era cel mai elegant și mai 
extravagant lucru pe care-l avusese vreodată, dar nici po- 
meneală să semene cu rochia de mireasă pe care și-ar fi 
visat-o. 

Dar, de data aceasta, el avea dreptate. Avea să se potri- 
vească, realiză ea. Cu bretele subțiri și marginea decolteului 
adânc tivit cu pietre scânteietoare, croită ca o floare și cam- 
brată pe talie. Vânzătoarea, care o ajutase să probeze rochia, 
descrisese rozul pal ca pe un alb rușinat. 

— Nu vprbeai doar despre stabilirea unei date? întrebă 
ea neîncrezătoare, vrând să se asigure că amândoi înțelese- 
seră același lucru. Sugerezi o presupusă nuntă care să înlo- 
cuiască pretinsa logodnă? 

— Da. 

— Chiar să ne căsătorim? 

Mark încuviinţă. 

— Ar fi cel mai bine, cel puţin din punctul tău de vedere. 
Ai putea locui aici nestingherită, fără să plătești chirie. Și în 
următoarele câteva luni ai putea să-ți revii financiar, să-ți 
plătești împrumutul de studii, să pui ceva deoparte pentru 
situaţii de urgenţă... 

— Vei continua să mă plătești? întrebă, realizând că el 
putea sugera ca plata cheltuielilor să înlocuiască „salariul“ 
lunar asupra căruia căzuseră de acord. 

— Bineînţeles! Și nimeni nu va gândi nimic despre fap- 
tul că locuim împreună. Mark făcu o grimasă când folosi, 
împotriva ei, argumentul pe care i-l aruncase ea ieri. 

— Nu crezi că Millie și tatăl tău vor crede că e ciudat 
dacă eu voi sta într-o cameră și tu în alta? 

Mark îi ridică bărbia și o privi în ochi. 

— Să ne facem- griji, când va sosi momentul. Acum cred 
că am rezolvat și această problemă. 

— Și ce va urma? O pretinsă sarcină? 

Sarah îl împinse și se îndreptă spre cealaltă parte a came- 
rei, cât mai departe de el, pentru a-și putea pune în ordine 
gândurile. Cum luase în serios propunerea lui absurdă? O 
hipnotizase? Își scutură capul ca să și-l limpezească. 

Mark se răsuci pe călcâie și se așeză pe marginea patului. 

— Asta l-ar face fericit pe tata, cu siguranţă, pentru tot 
restul vieţii sale, spuse el repede. Mark se îndepărtă de pat 
și se îndreptă spre ea cu o lentoare care o făcu să se simtă 
ca prada unui animal sălbatic. Și tata și eu trebuie să plătim 
cheltuielile pentru această casă uriașă, chiar dacă tu vei 
locui sau nu aici. Gândește-te cât de bine îţi va fi după șase 
sau șapte luni! 

„Financiar, cu siguranţă, dar cum rămânea'cu sufletul?“ 
Ceea ce sugera. el ar putea fi dezastruos. Cum își vor men- 
ține drumurile separate șase sau șapte luni de-aici înainte? 
Și chiar și după moartea tatălui lui. 

Reggie! Gândul la această despărţire o făcu să-i tresară 
inima. Deja se lăsase prea mult implicată sentimental. Dacă 
mai adăuga și sentimentele confuze pentru Mark, abia dacă 
se mai putea gândi la viitor. 

— Sunt de acord cu nunta, numai dacă vom continua în 
aceleași condiții ca până acum. Măcar am mulțumirea că 
Reggie e fericit. 

— Da, încuviință Mark, punându-și o mână pe umărul 
ei. Dar, la un moment dat, tata va insista să stabilim o zi, 

mai ales când știu că mai are de trăit maximum șase luni. 
Cum vei reuși să-l amâni atât de mult? 

El o mângâie de-a lungul brațului. 

— Îi putem spune că totdeauna mi-am dorit să mă mărit 
în iunie. Știu că motivul nu era bun din clipa în care îl ros- 
tise, iar sprânceana ridicată a lui Mark îi confirmă. 

— Bine, asta îl va determina să lupte ca să rămână în 
viață, încuviință el. Chiar și numai pentru opt luni. Și îţi 
garantez, tata o să se asigure că vom face nunta la această 
dată. 

Mark o trașe ușor și ea se trezi întorcându-se spre el. Bra- 
țul lui îi încercui talia și, doar prin încordarea mușchilor, o 
trase la piept. 

— Va fi acolo cu patul spitalului, dacă va trebui! 


CADOUL DE NUNTĂ DE LA REGGIE pentru Sarah fu aducerea 
părinților ei la Washington, pentru ceremonie. Dacă ar fi 
știut, ar fi încercat să-l împiedice. 

Văzând cum Reggie transforma o mică și simplă cere- 
monie într-o nuntă ce depășea cele mai nebunești vise și 
așteptări ale sale, ea nu mai fu sigură că ceea ce urma să facă 
era corect. 

Plănuia să nu le spună părinţilor ei nimic, cel puţin nu 
până avea să se termine totul și avea să poată trata întrea- 
ga experiență ca pe orice altă slujbă avută. 

Millie abia plecase ca să-i aducă buchetul de mireasă din 
frigiderul bucătăriei, unde era păstrat pentru a fi proaspăt, 
când cineva bătu la ușă. 

— Intră! strigă ea. 

Când ușa 'se deschise, ea auzi murmurul invitaţilor și 
scaune trase pe podea la etajul de dedesubt. 

Organistul cânta în surdină o melodie romantică. 

— Nu prea mai avem timp, spuse tatăl ei nervos. El nu 
putea lua această nouă experienţă din viaţa fetei sale cu 
aceeași ușurință cu care o lua mama ei. Reggie tocmai a 
condus-o pe mama ta la locurile noastre. 

Sarah simțea un nod în gâtul uscat. 

— Tot nu înţeleg de ce totul a trebuit să se desfășoare în 
asemenea grabă, spuse el, în timp ce ea se grăbi spre oglin- 
da de la baie, pentru a-și verifica ținuta. Nu ești însărcinată, 

nu-i așa? puse el întrebarea pe care ea o aștepta de când 
părinții săi sosiseră, de dimineaţă. 

— Nu, oftă Sarah. Reggie, tatăl lui Mark, este foarte, 
foarte bolnav. 

— Mie mi se pare destul de sănătos, o întrerupse el. 

— Are cancer! explică ea. Și n-ai mai avea această impre- 
sie dacă l-ai vedea în perioadele în care face chimioterapie. 

Se examină pentru ultima oară în oglindă. 

— Haide, Sarah! Tatăl ei intră în baie. E timpul să 
mergem! Ținea în mână buchetul-pe care i-l adusese Millie. 

Tonul vocii și mândria ce o putea citi în ochii lui o 
făcură să simtă nevoia să se arunce în braţele ocrotitoare și 
să plângă. Era, dintr-o dată, îngrozită. 

Prin ușa deschisă, auzi acordurile maiestuoase ale 
marșului miresei. 

Inchise ochii și inspiră adânc. Gura îi era prea uscată ca 
să mai poată spune ceva. 

— Te-așteaptă toţi, o zori el, întinzându-i brațul. 

Indreptă o cută și rearanjă o panglică din bucheţelul de 
trandafiri roșii de pe Biblia pe care părinţii lui Mark o avu- 
seseră și ei când își juraseră credinţă. 

— Acum, haide! Fl o împinse cu blândețe spre ușă. Nu 
putem lăsa toți acești noi prieteni ai tăi să aștepte. 

Sarah avea nevoie să se ciupească pentru a se trezi din 
vis. Sau era un coșmar? Nu mai era sigură de nimic. 

Mâna lui Mark se strânse peste mâna ei şi ea simţi o 
zvâcnitură în inimă, în timp ce se concentra să nu leșine de 
emoție. Îi strânse mâna și mai tare. 


— Vă declar soț și soție, încheie preotul, plin de entuzi- 
asm. Mark! Acum, poți să-ți săruți, frumoasa soție! 

Buzele lui Mark o încălziră, izgonind tremurul interior 
ce pusese stăpânire pe ea. În locul acestuia, se instală du- 
rerea minciunii pe care o trăia. 

In scurt timp, urmară felicitările. 

Reggie ajunse lângă ea, când mulțimea se mai îndepăr- 
tase și o privi cu ochii plini de lacrimi. El coordonase toate 
detaliile acestei nunți perfecte, iar acum se vedea pe faţa lui 
cât de fericit era de reușita acesteia. 

Sarah își dădu seama, în acel moment, cât de mult se 
atașase de acest om. 

— Doamnă Barrington, suspină el, în Ump ce o imbrå 

țișa. N-am sperat că voi mai trăi să văd această zi. Cât de 
încântat sunt să-l văd pe Mark însurat! Iar încântarea este 
însutită pentru că te-a ales pe tine. 

„M-a ales pentru că s-a întâmplat să fiu în locul potrivit, 
la momentul nepotrivit“, intenționă ea să protesteze, 
simțind că era cât pe-aci să plângă. 

Apoi, părinţii ei li se alăturară și îi urmară vreo șaptezeci 
de alți invitați. Recepția era în fața altarului improvizat în 
salonul de la parter. 

Nici nu știu când zbură restul zilei. 

Mark și Reggie o prezentară unui număr imens de per- 
-soane, despre unele știind doar din ziare. 

Sarah adăugase câțiva prieteni de la serviciu pe lista invi- 
taților, la insistențele lui Reggie. Aceștia așteptau să o 
felicite la rândul lor. í 

Ea își puse repede șeful la punct, când acesta afirmase că, 
probabil, nu se va mai întoarce la serviciu acum, când 
făcuse o partidă atât de bună. 

— Nici să. nu îndrăznești să te gândești să dai postul 
meu! ripostă ea. Am să mă întorc cât pot de repede! 

— După o lună de miere în Hawaii?! comentă acesta, 
sceptic. 

— Mă voi întoarce! insistă ea. 

Invitații se dovediră a fi peste trei sute. Ei stăteau sub 
unul din cele trei corturi pe care Reggie aranjase să fie ridi- 
cate pe peluza din spatele casei. Aceștia, cu ochii pe Sarah 
și Mark, aplaudaseră în momentul în care fericitul cuplu 
tăiase tortul, servindu-se unul pe celălalt. Toată lumea toas- 
tă cu șampanie pentru fericirea lor. 

Sub un alt cort era amenajat bufetul, deservit de o mică 
armată de chelneri. În amurg, orchestra începu să cânte 
sub cel de-al treilea cort, unde fusese instalat și un ring de 
dans. 

— Nu cred că va dansa cineva până când nu spargem 
noi gheaţa, spuse Mark, plecând cu ea dintr-un grup de 
invitați. Îți dai seama că n-am dansat niciodată împreună? 
șopti el, trăgând-o mai aproape. 

— Să nu faci vreo nebunie, îl rugă Sarah. Pantofii cu toc 
înalt începuseră să o bată, iar glezna pe care doctorul o 
declarase complet vindecată fusese pusă la grea încercare în 
ultimele ore. „Și, colac peste pupăză, șampania a început 
să-și facă efectul“, se gândi ameţită, ajunsă în braţele lui. 

— Nu sunt un maestru în figuri fanteziste, șopti la ure- 
chea ei, făcând-o să se înfioare. În plus, audiența noastră va 
aprecia dacă vom sta pe loc și doar ne vom legăna. EI îi 
ridică bărbia cu vârful degetului. Trebuie să ne privim cu 
pasiune în ochi și să ne sărutăm din când în când. O și 
făcu, apoi o trase mai aproape de el. În curând vom putea 
pleca de-aici, fără a bate la ochi lipsa noastră. 

Sarah suspină, fiind în parte de acord cu propunerea lui 
și în parte reacționând la trupul lui lipit de al ei. Senzaţia 
braţelor lui în jurul taliei îi dădea un sentiment imens de 
siguranță. 

— Ştiai de venirea părinților mei? întrebă ea, încercând 
să se concentreze la altceva decât la persoana lui. 

— Eu am făcut aranjamentul! recunoscu el. 

— De ce nu m-ai spus? 

— N-ar mai fi fost o surpriză, răspunse, înclinându-și 
capul. 

— Nu contează! A fost o surpriză minunată! 

— Tata și cu mine am fost convinși că vei gândi astfel. 

— Dar ce le-ai spus?,Ca să spun drept, nu prea am avut 
ocazia să stau de vorbă cu ei, de fapt, nici nu am încercat. 
Mă tem că îmi vor ghici gândurile și eu nu mă pot hotări, 
încă, să le spun întregul adevăr. 

În momentul în care alte perechi începură să danseze 
alături de ei, Mark o conduse la marginea ringului. 

Unul dintre invitați îi strigă lui Mark: 

— Ce se întâmplă cu tine, Barrington? Vrem să vedem 
doi oameni fericiți! 

Mark își înclină capul și îi șopti:. 

— Hai să le oferim un prilej de bucurie! De data aceasta, 
buzele lui întârziară mai mult pe gura ei, făcând-o să nu 
mai poată gândi coerent. l 

Când el își îndreptă capul, al ei rămase în poziție încli- 
nată. Sângele îi alerga frenetic prin vene. Rămase cu ochii 
închiși și încercă să-și readucă simțurile la normal. Dacă 
Mark putea fi considerat un. drog, Sarah era sigură că 
devenise dependentă. 

— Dacă ai să mai rămâi astfel, o ameninţă în șoaptă, am 
să te sărut din nou și am să te fac responsabilă pentru orice 
se va întâmpla atunci când vom fi singuri. 

Ochii ei se deschiseră imediat și roși puternic. Ca să nu 
se mai dea de gol, își lăsă fruntea pe umărul lui. 

— Mă lupt să-mi joc bine rolul, ca să fiu convingătoare, 
reuși ea să spună, iar el își plecase capul ca să o audă. 

— Orice este admis în slujba cauzei, spuse încântat, dar 
ochii lui deveniră trişti, când ea îl completă. 

— Mai ales că părinţii mei sunt aici! 

— La naiba! spuse el pe ton de batjocură. Totul a fost 
pentru părinţii tăi? Pentru o clipă, mi-am imaginat că ești, 
într-adevăr, îndrăgostită de mine. 

— Ar fi un dezastru? îl întrebă ea, împrumutându-i 
nepăsarea. 

Nu-i răspunse la provocare și studie indiferent invitații. 

— Apropo. Îmi plac părinții tăi, spuse încântat. Și cred 
că ar trebui să-i lași cu iluziile lor, adăugă privind întunecat. 
Nu li se poate întâmpla nimic rău, așa cum nu i se întâm- 
plă nici tatălui meu. 

— Cred că nu e nimic rău în a ne place socrii, comentă 
Sarah. Nu ţi-ai imaginat că-ți vor plăcea, nu-i așa? 

— Cred că e un noroc și pare să fie un început bun pen- 
tru noi. Se opri în loc o clipă. Dacă ar fi... 

„Real“, se gândi Sarah, când el începu din nou să 
danseze. Fa încercă să vadă, peşte umărul lui, locul în care 
își văzuse părinții ultima oară. Mark o întoarse și îi indică 
direcția în care aceștia se aflau. 

— N-am vrut ca ei să vină aici, șopti cu vinovăţie. 

— Știu, răspunse Mark. 

— Îi simt ca pe doi oameni diferiţi, din două lumi 
diferite. Parcă aș fi într-o cursă auto și-mi țin respirația în 
așteptarea impactului. 

— Cred că-ți faci prea multe griji! comentă el. 

Sarah își scutură capul și îl privi în ochii întunecați. 

— Chiar ar trebui, suspină ea. S-ar putea să mă obișnu- 
iesc cu toate acestea și să nu mai vreau să renunţ. 

— De-aceea am semnat și contractul prenupţial, nu-i 
așa? întrebă, pe ton aspru. 

Expresia lui se îmblânzi și începu să vorbească despre 
altceva. Așteptându-se să fie ceva interesant, Sarah deveni 
atentă, dar, în scurt timp, fură întrerupți. 

— Hei! Aceeași voce care strigase mai devreme se făcu din 
nou auzită. Hei! Voi doi! Domnul și Doamna Barrington! 
Muzica s-a oprit demult! Nu poate dansa și altcineva cu 
mireasa? 

Întreaga asistenţă izbucni în râs. 

— Nu și dacă o pot face eu, Jason! îi răspunse Mark. Dacă 
aș fi vrut să o împart cu altcineva, nu m-aș fi însurat cu ea. 

Bărbatul tânăr îi aruncă lui Sarah o privire dezamăgită și 
o urmări, fără entuziasm, din afara ringului de dans. 

Jason, prietenul lui Mark, toastă pentru fericirea lor și 
orchestra începu din nou să cânte. 

Un alt toast, un alt dans și Reggie veni să-și încerce 
norocul pe melodia următoare. 

— E cântecul Marcellei și al meu, explică el, invitând-o 
la dans. Ea încuviinţă, încântată să-l vadă arătând de zece 
ori mai bine decât atunci când îl cunoscuse, cu numai o 
săptămână înainte. 

Intre timp, soarele coborâse în spatele clădirii și luminile 
se aprinseră. Mark veni să-i ceară din nou compania. 
Mulțimea de complimente primite, șampania și muzica își 
făcuiseră efectul, iar ea încerca să nu-și ridice spre el privirea 
senină. 

— Incă un dans! îi ceru el. Apoi, va trebui să plecăm, ca 
să nu pierdem avionul. 

— Dar mama și tata... 

— Tata le-a făcut un program ce ar putea umple două 
săptămâni, iar ei stau numai trei zile aici. 

— Tot nu se cade să plecăm! Cuvintele îi scăpaseră în 
grabă. 

— Tata va avea grijă de ei! Nu crezi că lumea va consi- 
dera ciudat să ne anulăm luna de miere? 

— Doar până... 

— Tata m-a asigurat că vom fi încântați de cadoul lui de 
nuntă, spuse pe ton sec. Uitându-se mai atent la ea, o 
întrebă: 

— Te-ai îmbătat cumva? 

— Nu prea sunt obișnuită să beau, recunoscu ca cu voce 
șoptită. 

— Ar fi trebuit să-mi spui, iubito! zise Mark tandru, tar 
Sarah sesiză tandreţea din vorbele lui. 

— N-am vrut să mă port necivilizat cu prietenii tăi, 
spuse rar. 

— Nici măcar nu s-ar fi gândit. Eu ar fi trebuit să spun 
chelnerului să-ţi dea șampanie fără alcool, spuse teribil de 
amuzat, făcând-o să se simtă și mai stânjenită. 

— Dar... pot... să mă port... cum se cuvine, încercă ea să 
se facă înțeleasă. 

În momentul în care mama ei veni să o conducă sus, ea 
se clătină ușor. 

— Eşti beată, Sarah, Joy Fields! exclamă Mary cu sur- 
prindere. 

— Barrington, o corectă Mark, susținând-o pe Sarah. 
Sarah Joy Barrington! 

Sarah încuviință ameţită, iar el o strânse la piept, în 
aplauzele invitaţilor rămași. 

— E bine că avem de mers mult cu avionul, îi șopti în 
timp ce o ducea în braţe pe scări. Altfel, Sarah Joy, aș putea 
fi tentat să profit de starea ta de beţie. 

Conversaţia dispăru în negură, în timp ce mama ei o 
ajuta să se îmbrace cu o pereche de pantaloni pe care îi 
alesese pentru călătorie. Obiceiurile din ultimul minut, 
buchetul, Mark aruncând jartiera, abia dacă fuseseră ob- 
servate. 

Apoi se îndreptară, pe sub ploaia de petale roz de 
trandafiri, spre limuzina închiriată de Reggie. Pe drumul 
spre aeroport, Sarah privi în ochii de un albastru strălucitor 
ai soțului său. 

— E... bine.. că vom zbura... mult, spuse șoptit. 

EI o trase la piept și o întrebă ușor: 

— De ce? 

— Aș fi fost tentată să te las să... profiți de starea mea de 
beţie, suspină înainte să adoarmă și să se facă de râs mai 
mult decât reușise până atunci. 


Oricum, imediat ce ajunseră la hotelul de lux de pe Big 
Island, întregul personal păru hotărât să-i contrazică 
așteptările. Portarul îi făcu cu ochiul în timp ce o ajuta pe 
Sarah să coboare din limuzina ce fusese comandată de 
Reggie ca să-i aducă de la aeroport. O reprezentantă a 
hotelului, o tânără foarte frumoasă, îmbrăcată cu un muu- 
muu lung, un costum tradițional imprimat cu flori, le puse 
la gât coliere de flori parfumate, însoțite de tradiționalul 
sărut pe obraz. 

— Vă facem tradiționala urare „lei“ de- bun venit, 
explică ea indicând colierul simplu. Și bineînţeles, un „lei“ 
de nuntă. Ea indică un al doilea colier, mult mai extrava- 
gant decât primul, pe care îl prezentă cu un zâmbet sincer. 

Apoi, îndreptându-se spre lift, amândoi simțiră cum li se 
scurgea sângele din vine la vederea unui cunoscut. 

76 


Barry Brody se repezi spre ei cu braţele deschise, îl apucă 
pe Mark de mână și i-o strânse viguros. 

— Mark! strigă el încântat. Am primit invitaţia chiar în 
ajunul plecării. Imi pare rău că n-am venit la nuntă. Ea e 
mireasa? Se întoarse spre Sarah, studiind-o cu o nedisimu- 
lată curiozitate. 

Mark reuși să se debaraseze de Barry, doar când omul cu 
bagajele sugeră că era timpul să continue drumul. 

Câteva minute mai târziu, ajunseră la ușa apartamentu- 
lui, iar bărbatul care îi însoţise le prezentă cheile și îi intro- 
duse în camerele destinate petrecerii lunii de miere. 

În acel moment, un imens aranjament floral sosi din 
partea lui Reggie. Acesta fu urmat de un coș cu fructe, alu- 
ne, brânzeturi și șampanie din partea hotelului. 

Angajaţii refuzară bacșișurile oferite de Mark și le făcură 
urări călduroase în limba locului. Apoi îl complimentară pe 
Mark pentru frumoasa soție și se hotărâră, într-un târziu, să 
iasă din cameră. 

— Uf! exclamă Sarah. Să fie doar ospitalitate locală sau 
Reggie e de vină pentru toată această bunăvoință? 

— Câte puțin din amândouă, bănuiesc. Mark o privi cu 
tristețe. Cred că va fi mai dificil decât am anticipat. 

— Ce vrei să spui? întrebă Sarah, îndreptându-se spre 
ușa de sticlă ce dădea în balcon. Fa privi spre plaja exotică, 
în timp ce el își aduna gândurile. 

— Credeam că aici nu mai trebuie să jucăm piesa noas- 
tră. Sarah îl privi întrebător peste umăr. 

— Credeam că, odată ajunși, am putea, în cea mai mare 
parte a timpului, să facem fiecare ce vrem: Eu plănuisem să 
joc golf și tu spuneai că intenţionezi să explorezi insula. 
Dar, din cauza lui Barry, cel puţin primele două zile va tre- 
bui să jucăm rolul unei perechi în luna de miere. 

— Chiar crezi că tatăl tău ar afla? întrebă pe nerăsullute 
Ceva din tonul ei îl făcu pe Mark să vrea să-i vadā chipul, 
dar ea nu se uita spre el. 

— Ar avea vreo importanță? se miră cl. EI ne-a vrut 
căsătoriți. Suntem! Dar, pe de altă parte, ne-ar deranja dacă 
am continua ceea ce facem? Imediat ce rosti cuvintele, știu 
că da. Trupul lui deja răspundea situaţiei. Erau într-o came- 
ră de hotel, în apartamentul nupțial. La naiba! Trebuia să 
se distanţeze, să stea cât mai departe de ea. 

— Imi pare rău! spuse și se întoarse în sfârșit spre el. 

— De ce? întrebă morocănos. 

— Nu prea știu, se încruntă ea. 

Primul impuls fu să o ia în braţe, să-i alunge incerti- 
tudinea. Dar în loc de aceasta, se scuză și plecă să facă un 
duș rece. 

— Unde ai să dormi? îl întrebă, când se întoarse în ca- 
mera în care ea despacheta bagajul. 

— Pe una din canapelele din salon. Se extinde, o liniști 
el. Am și încercat-o! Îl distră privirea speriată, atunci când 
îl văzu că se uita cu jind la patul dublu din dormitor. Dar 
acum, cred că am să dorm, totuși, aici. Sunt extenuat și nu 
cred că m-aș odihni pe canapea. 

— N-ai dormit deloc în avion? 

— Am aţipit de câteva ori, dar n-am reușit să adorm, 
bombăni el, întinzându-se în pat și închizând ochii să nu o 
mai vadă. Bătu cu palma pe perna de lângă el. Poţi veni 
lângă mine, spuse sec. 

Adormi, în timp ce ea se mișca încă prin cameră. 

% 
MARK SE SIMȚEA STÂNJENIT de ea. În această imitație de lună 
de miere, situația dintre ei devenise din ce în ce mai încor- 
dată, iar Sarah era conștientă de acest lucru. Nu-l putea 
învinui și nici nu făcea nimic pentru a ameliora situația. 

Acum, o privea de parcă ea propusese să se sinucidă, 
aruncându-se împreună de pe una din înălțimile insulei. 

— Am încercat o dată să fac scufundări, spuse repede, 
dar, să fiu sincer, n-am fost deloc impresionat. Îi ocoli pri- 
virea și îi înapoie broşura pe care ea i-o arătase. In plus, 
am aranjat cu Barry Brody să facem o partidă de golf pe 
care i-am promis-o mai de mult. 

Sarah încercă să nu-și arate dezamăgirea, în timp ce el 
plia mica hartă însemnată cu locurile frumoase ale insulei 
și i-o dădu înapoi. 

— Uite! sugeră el. Am auzit de excursii organizate de 
două ori pe săptămână, în care se poate închiria un auto- 
buz spre unul din locurile vestite ce se ullă în cealaltă 
parte a insulei. Lasă-mă să-ţi fac rezervare. 

— Mulţumesc, ar fi drăguţ, spuse ea și se întoarse. 

— Sarah? 

Sarah se întoarse, privindu-l dezamăgită când îl văzu 
uitându-se la ceas. ` 

— Trebuie să plec. Am să pierd pauza de ceai. 

— Şi n-ar fi cinstit față de domnul Brody, spuse încer- 
când să fie sarcastică. 

79 


Mark se grăbi să ajungă la partida de golf, de parcă era 
urmărit de demoni. 

Luară cina împreună de-abia în seara următoare. Ea râse 
și se amuzase tot timpul. Îi plăcuse mâncarea, obiceiurile 
frumoase și dansurile tradiționale. 

Fusese foarte romantic, gândi ea, mai ales când doi 
trubaduri se apropiaseră de masa lor și cântaseră „Cântecul 
nunţii“. În acel moment, Mark era foarte serios și avea 
ochii ațintiţi asupra ei, încercând parcă să-i sfredelească su- 
fletul. Niciodată nu se simțise atât de analizată și recu- 
noscu, în sinea ei, că nu-i făcea deloc plăcere. 

În altă zi luară un taxi până la Kona, o localitate din 
apropiere și străbătură pe jos străzile și magazinele. Stătură 
împreună în tot timpul în care Sarah căuta și admira 
diverse obiecte, apoi alegea nimicuri ieftine pentru prieteni 
și familie. 

Mark luase câteva din obiectele mai scumpe pe care ea 
le pusese la loc pe rafturi și își scoase portofelul să plătească. 
Simţi din nou cum era umilită. 

— Vreau să le cumpăr singură, spuse încet, crezând sin- 
cer că amintirile pe care avea să le ofere celor de-acasă tre- 
buiau să fie ceea ce putea ea să-și permită să cumpere, nu 
el.. Totuși, îl lăsă pe el să aleagă și să plătească un cadou 
pentru Reggie. 

Nu mai știa ce să mai creadă. Își dorea ca totul să se ter- 
mine mai repede. Această imitație de lună de miere părea 
să ridice între ei un zid de netrecut. 

Mark o lăsă singură după micul dejun. Se ridică de la 
masă și se îndreptă spre lift, pentru a ajunge în camera în 
care avea să-și petreacă timpul până la întoarcerea lui de la 
partida de golf. In drum, o femeie îi atinse mâna. 

— Doamnă! începu femeia timid. 

Sarah deveni imediat îngrijorată, când văzu fardul scurs 
și ochii roșii ai femeii. 

— Mă întrebam dacă n-aţi fi dispusă să cumpăraţi, la 
jumătate de preţ, un bilet pentru turul în elicopter al insu- 
Jei, spuse aceasta repede. 

— Poftim? Afirmația nu fusese deloc ceea ce Sarah se 
așteptase să audă. 

— Vedeţi, am cumpărat acest bilet acum două zile... 
Turul este în această dimineaţă! Dar în ultimul moment 
s-a ivit o urgență acasă și nu mă mai pot duce. M-am gân- 

dit... am sperat... poate că va putea merge altcineva, dacă 
eu nu pot. Aș vrea să recuperez măcar o parte din bani. 
Expresia disperată a chipului femeii spunea mai mult 
decât cuvintele ei. 

— Sunt convinsă că puteţi returna biletul, sugeră Sarah. 

— Dacă aș fi avut timp, poate, fu de acord femeia. Dar 
turul începe peste o jumătate de oră și eu trebuie să prind 
avionul, în mai puţin de douăzeci de minute. Nu mai am 
timp! Ea scutură dezamăgită din cap și își privi ceasul. 
Băiatul de la hotel apăruse deja în spatele ei cu bagajul. 
V-am văzut singură și m-am gîndit că poate... 

— Cât costă? întrebă Sarah. Femeia spuse o cifră ce părea 
foarte rezonabilă, deși ar fi putut acoperi sumele necesare 
cheltuielilor de acum câteva săptămâni ale lui Sarah. Când 
realiză că perioada ei de criză trecuse și că situaţia ei finan- 
ciară se schimbase în bine, neliniștea ei interioară dispăru. 
li veni în minte gândul că nu va mai fi obligată să stea în 
hotel, ca să-l aștepte pe Mark. Sarah se îndreptă spre recep- 
ție, urmată de femeia care îi dădea instrucțiuni detaliate 
despre programul de zbor. 

Zece minute mai târziu, urca în naveta ce alerga spre 
diverse puncte de pe insulă, având același sentiment de 
independenţă și aventură pe care-l simţise când venise la 
Washington, la puţină vreme după absolvire. 


Târziu după-amiază, veselia nu i se diminuase la întoar- 
cere, nici când Mark îi reproșase că nu se gândise să-l anunțe. 

— Dar n-am vrut să te îngrijorezi! Ce altceva putea 
spune? Acum mă voi duce să fac un duș, spuse brusc, 
trăgând de bluza ce i se lipise de spate. 

Mark o urmă pe lângă recepţie, până la lifturi. 

— Sarah... începu el când ușile liftului se închiseră în 
urma lor. 

— L-ai sunat pe tatăl tău astăzi? îl întrerupse ca. 

Mark încuviință cu buzele strânse. 

— Imi pare rău că n-am fost aici, se scuză ea din nou, 
privind cifrele liftului. Sper că nu te-am pus în vreo situaţie 
delicată, cât n-am fost aici. 

— Când a întrebat de tine, i-am spus că dormi. Chimio- 
terapia merge mult mai bine de data asta. Tata e optimist și 
e deja acasă, se odihnește. Părea a fi într-o formă bună. 
Căsătoria noastră a acționat benefic asupra lui. 

— Bine, spuse ea când liftul se opri la etajul lor. Cred că 
asta a contat cel mai mult. Scoase cheia înainte să ajungă la 
apartament. Mark o luă, descuie ușa și o lăsă pe ea să intre 
mai întâi în încăpere. 

— Chiar a contat cu adevărat, Sarah? FI își încordase 
maxilarele atât de tare, încât pe obraji îi apăruseră riduri. 

Starea lui o făcu să tremure, mai ales când el îi apucă 
braţul. 

Toţi nervii trupului reacționară la atingerea ușoară a 
degetelor lui. Ochii îi captară privirea, apoi braţele lui o 
încercuiră și o traseră lângă el. 

— Ne întoarcem acasă în trei zile. Nu crezi 'că ar trebui 
să vorbim? 

— Ţi-am spus că regret, Mark, ce altceva mai pot:spune? 
Ar fi trebuit să-ți las un mesaj... 

— Despre noi, Sarah. Trebuie să vorbim despre ceea ce 
se petrece cu noi! 

Ea își concentră privirea asupra pieptului lui tare ca 
stânca, pe care-l lăsa la vedere bluza descheiată, temân- 
du-se să-l privească în ochi. 

— Nu mi-am dat seama că se petrece ceva cu noi. 

— Poate că asta-i problema! Am venit aici ca prieteni și 
acum ne purtăm unul cu altul de parcă am fi străini. Ne 
evităm. 

Privirea ei o întâlni, în sfârșit, pe-a lui. 

— Eu nu te-am evitat, spuse necăjită. 

— Ai dreptate, încuviinţă el și ea se miră de onestitatea 
lui. Când eram în apartament, tu stăteai într-o cameră 
făcând pasenţe, iar eu stăteam în cealaltă. A fost greșeala 
mea. 

— Nici nu mă aşteptam să-mi ţii companie și să mă dis- 
trezi. 

El mormăi și își roti ochii. 

— Sarah, am jucat o enormă farsă în faţă lumii și am 
sfârșit păcălindu-ne pe noi înșine, mai mult decât pe ori- 
cine altcineva. 

Ea își umezi buzele uscate. 

— Nu sunt sigură că înţeleg ce vrei să spui. Locurile în 
care o atingea începuseră să o frigă și îi simțea respiraţia pe 
obraz. 

— Avem hârtia, avem inelul, avem jurămintele. Avem 
chiar și aprobarea sinceră a părinților. Ce ne mai trebuie ca 

să lăsăm acest joc stupid de-a „hai să ne prefacem“? Ai cea 
mai vagă idee ce se întâmplă cu mine numai la gândul că 
suntem căsătoriți? Cât de mult mă scoţi din minţi? 

Inima lui Sarah bătea atât de tare, încât era convinsă că 
el o auzea. 

— Sunt doar o biată ființă, șopti ea, făcându-l să zâm- 
bească. 

— O biată ființă? Chiar mă întrebam din ce aluat ești 
făcută, de te porţi atât de rece cu mine. Buzele lui începură 
să-i exploreze gâtul, trecură pe maxilar și se apropiară tot 
mai mult de gură. 

Genunchii ei deveniră din ce în ce mai moi. Se întrebă 
când aceștia n-aveau să o mai țină. Apoi, mâna lui ajunse 
pe spatele ei, coborând pe șira spinării, oprindu-se pe talia 
ei îngustă. Mâna urmă curba șoldurilor și o lipi de el, trupul 
lui oferindu-i sprijin, pe măsură ce el o strângea mai tare. 

— O, Mark! suspină ea și buzele lui se opriră la un mili- 
metru de ale ei. E o.nebunie ce facem! reuși ea să spună. 

— Oare? EI făcu să dispară mica distanță dintre ei, cu 
sărutări ce-i înnebuniră simțurile lui Sarah. Mâinile ei 
căutară să se agaţe și ajunseră pe pieptul lui. Căldura provo- 
cată de tremurul ei interior păru la fel de fascinantă ca a 
vulcanului pe care îl văzuse în excursia ei. O mână i se agă- 
tă de mijloc, iar cealaltă ajunse încet pe ceafa lui, cu dege- 
tele împletite în părul negru. Atingerea ușoară a buzelor lui 
devenea fermă și cerea un răspuns. 

— Cu siguranţă ai observat cât de mult îmi place să te 
sărut, murmură el. 

Sarah rămase fără respiraţie pentru mult timp. Până la 
urmă, găsi puterea necesară pentru a se da înapoi, la un 
braţ distanţă. 

— Dacă negi că nu ţi-a plăcut, atunci minţi! spuse Mark 
pe ton aspru. 

N-avea cum să nege. Nici nu încerca! 

— Plăcerea nu înseamnă că trebuie să lăsăm furia hor- 
monilor să ne întunece rațiunea. 

— Am lăsat liberă puterea hormonilor încă de acum 
douăzeci de ani, chicoti el. Îmi amintesc prea bine acea 
perioadă, iar dacă furia hormonilor mă controla, acționam 
întâi și apoi gândeam. Acum știu exact ce fac și ce vreau să 
fac. 

Degetele luio atinseră și o traseră aproape, ca pentru 

a-i demonstra &fectul pe care-l avea asupra lui. EI îi puse 
un deget pe buze. 

— Şi să nu spui că n-am fost absolut corect de la 
înțelegerea de acum două săptămâni. N-am depășit nicio- 
dată limita bunului-simţ. 

— Recunosc că ai fost un gentleman perfect, încuviință 
Sarah. 

— Nu vreau să mai fiu! Vreau să fiu soțul tău! Vreau să 
mergem în dormitorul acela. Să facem dragoste. 

Fa aşteptă să spună mai mult. Avea nevoie ca el.să spună 
mai mult. 

— Dacă această situaţie ar fi evoluat în mod firesc, am fi 
fost amanți până acum, îi spuse el cu o convingere 
înspăimântătoare. 

— Dacă această situație ar fi evoluat în mod firesc, noi nu 
ne-am fi cunoscut, reuși să-l contrazică, aplaudându-se în 
sinea ei prezența de spirit. 

— Dar ne cunoaștem! Și ceva îmi spune că nu-ți sunt 
indiferent. Nu crezi că e timpul să lăsăm această șaradă să 
mai facă un pas? murmură, lăsând-o să se îndepărteze pu- 
țin ca să respire. 

Sarah simți că înțepenește. 

Şaradă? Abia recunoscuse că totul părea prea adevărat și 
acum spunea că e o șaradă? Nu era implicat nimic altceva 
decât trupul lui? Braţele îi deveniră rigide, dar, în loc să-l îm- 
pingă așa cum intenționase, braţele i se întinseră pe pieptul 
lui tare. Era confuză. Rațiunea și trupul îi erau în conflict. 

— Cum poți să gândești că ar trebui să devenim amanți, 
când toată această situaţie ți se pare o șaradă? 

— Nu mi-am ales bine cuvintele, bombăni el. Asta nu 
înseamnă că nu trebuie să facem ceea ce este firesc să facem 
ca soț și soție. Nu crezi că e timpul, Sarah, să facem această 
căsătorie să fie reală? 

— Şi dragostea, Mark? Cu dragostea cum rămâne? Cum 
poate fi reală o căsătorie fără dragoste? Ea așteptă, cu ochii 
închiși, ca el să pronunțe un cuvânt despre sentimente. Ar 
fi acceptat cuvântul „asemănător“ dacă el ar fi recunoscut 
că simte ceva. Simțţi lacrimi sub pleoape. 

— Hai să cântăm „după ureche“! Să vedem ce se întâim- 
plă, sugeră el. 

Aceste ultime cuvinte îi dădură tăria să-l împingă din 
faţa ei. 

— Am văzut ce se întâmplă când faci ceea ce consideri a 
fi firesc, îl admonestă ea. Nu vreau să mai văd! 

— Ce vrei să spui? 

— În vara dinaintea absolvirii liceului, am învăţat tot ce 
trebuia despre acest subiect. Își întoarse fața de la el. 

— Cineva te-a rănit? l 

— Da. Se numea Sean. Cred că ar trebui să-i fiu recu- 
noscătoare. Am învățat multe în vara aceea. 

Mark o împinse cu blândețe în fotoliu și se așeză pe 
scaunul de lângă ea, acordându-i toată atenția. 

— Vrei să-mi povestești ce s-a întâmplat? 

— Nu prea, spuse privindu-l cu coada ochiului. 

El îi luă mâna și își strecură degetele printre degetele ei. 

— Dar ai s-o faci? 

Sarah închise ochii obosită. 

— Tatăl lui Sean eră președintele băncii locale. Sean era 
visul oricărei fete și în acea vară, înainte de anul de 
absolvire, Sean a hotărât că mă place. Ridică neajutorată 
dintr-un umăr. Îmi era total devotat și toată luna august 
am fost foarte apropiați. 

Mark vru s-o întrerupă. 

— Aproape că m-am dăruit lui, după ce-i oferisem pri- 
etenia mea sinceră, inima și sufletul, așa cum erau ele. 

— Și în schimb el ţi-a dat...? 

Sarah ridică din umeri. 

— Câteva cadouri, mărunţișuri. O casetă pe care mi-am 
dorit-o, un colier ieftin care a fost, totuși, cea mai scumpă 
bijuterie pe care am avut-o vreodată... 

Mark oftă o dată cu ea. 

— Făceam un singur curs împreună și eu mă duceam 
seara să muncesc, continuă ea, deci nu prea ne-am mai 
gândit să ne vedem după începerea școlii. Dar am presupus 
că vom merge împreună la dans, în 'a doua săptămână de 
școală. 

— Şi nu te-a invitat? 

Ea scutură din cap. 

— Nu numai că nu m-a invitat, dar eu m-am umilit în 
ultimul grad cu două zile înainte de dans. l-am spus cât de 
nerăbdătoare eram să-i arăt rochia cea nouă pe care o 
cumpărasem pentru dans. 

— Mi se pare logic. 

— Şi eu am crezut la fel. Râse fără să fie amuzată şi con- 

tinuă hotărâtă. Mi-a spus că va trebui să meargă cu Jennifer 
Powers. Știi, tatăl ei era în consiliul orașului. Mi-a spus că 
era dorința părinţilor lui. Ea își așeză mâinile în poală, 
departe de mâinile lui. 

— N-ai vrea să-mi explici ce legătură are toată această 
poveste cu relația noastră? întrebă el pe un ton în care iri- 
tarea era evidentă. Ar trebui să te previn că, dacă mă vei 
compara cu Sean, am să mă supăr teribil. 

— ţi spuneam doar o poveste din trecut. Și aceste 
povești îmi spun mie că trecuturile noastre sunt prea dife- 
rite. Eventual, vom ajunge la aceeași răscruce de drumuri. 
Iar când va veni momentul despărțirii, nu vreau să fi inves- 
tit mai mult decât sunt gata să pierd. 

— Ce nu ești gata să pierzi? întrebă el încet. 

— Respectul de sine. 

Mark apucă o șuviţă din părul ei, o ridică puțin și o lăsă 
să cadă la loc. 

— Nu văd de ce am ajunge ca drumurile noastre să se 
despartă. În mod evident, lui Sean nu i-a păsat niciodată de 
tine: i 

'— Ştii, eu nu pot spune asta. În adâncul sufletului, cred 
că mai ținea încă la mine. Sarah își apăra prima dragoste, 
în pofida faptului că aceasta îi lăsase o cicatrice dureroasă. 
Nu mă plăcea îndeajuns ca să lupte cu diferențele sociale 
dintre noi. Până la urmă, am fost pentru el doar o distracție 
interesantă. 

— Și ce legătură are cu noi, Sarah? 

— Noi nu ne potrivim mai bine decât Sean și cu mine., 
Îți imaginezi căsătoria noastră pe termen lung? 

— Vrei o garanție? 

— Nu există garanții, spuse ea într-un târziu. Eu vreau 
dragoste, recunoscu ea, ţinându-și respirația. Asta ar fi 
destul! 

Sarah nu mai putu suporta tăcerea ce se lăsase între ei. 

— Când am să mă căsătoresc cu adevărat, ceea ce nu mă 
grăbesc să fac, nu vreau să fie doar din cauza unei presupu- 
neri că-mi va fi bine. Vreau să fie un sentiment care să mi se 
pară definitiv. Și vreau să încerc să fie pentru totdeauna. 

— Și eu nu mă potrivesc în tabloul tău? 

— Fii sincer și recunoaște că nici eu nu mă potrivesc 
într-al tău. De data aceasta, se ridică și se îndreptă spre ușă. 

Mark o urmă foarte aproape, fără să o atingă. 

Dacă ar fi atins-o, poate... 

— Sarah, spuse încet. Are vreo importanţă pentru tine să 
știi că ești unica persoană pe care am cerut-o vreodată de 
soție, unica femeie cu care am vrut să mă însor? 

— Ar fi avut, dacă ne-am fi căsătorit din motive 
adevărate, oftă ea. Din dragoste! Am intrat în această căsă- 
torie doar temporar. Se întoarse spre el. Tu ai vrut să-l faci 
fericit pe tatăl tău. Eu am avut nevoie de banii tăi. 

Mark tresări. 

— Vezi? Te deranjează! Chiar dacă vom schimba acum 
termenii înțelegerii noastre, ceea ce nu e o idee bună, pen- 
tru că hotărârea ar fi bazată pe dorință și nu am mai fi 
obiectivi, cum te vei împăca cu această realitate? Această 
diferenţă va fi întotdeauna între noi. 

— Atunci vrei să-mi explici de ce eu nu m-am gândit 
la această diferență, până n-ai scos-o tu în evidență? 
Sarah, n-am fost atras de nimeni altcineva de când te-am 
cunoscut. Nu văd schimbându-se această situaţie. 

— Nu e decât familiaritate impusă. 

— Sarah... 

— Am învăţat de la Sean să nu mă las ghidată de Ior- 
moni. Rațiunea îmi spune că vom provoca un dezastru 
dacă vom schimba acum regulile jocului. 

li simți privirea ce încerca să sape în sufletul ei. Apoi, 
Mark se răsuci pe călcâie și părăsi camera, trântind ușa în 
urmă. 

Sarah își înfășură mâinile pe talie. Câștigase ambele 
bătălii, cu el și cu ea însăși, dar de ce se simțea de parcă pier- 
duse ceva foarte important? Și de ce îi venea să plângă? 

MARK ÎI LĂSASE UN BILET în care o anunța unde juca golf în 
timpul zilei și cheia unei mașini închiriate pentru ea. O 
sfătuia să profite de mica vacanţă ce-i mai rămăsese. În ulti- 
mele trei zile din luna lor de miere reușiseră să se evite unul 
pe celălalt. 

Acum, erau în avion, pe drumul spre casă. Cu o oră 
înainte de a ajunge în capitală, el îi ridică mâna. 

— M-am gândit la discuţia avută zilele trecute. 

— Ce-i cu ea? întrebă Sarah pe un ton aspru, prea obo- 
sită de lungul zbor, pentru a mai fi în stare să se apere îm- 
potriva lui. 

— Vreau să-ți spun că te înșeli în ceea ce mă privește, 
spuse mângâindu-i mâna. Ai acceptat această poziție, din 
considerente materiale. Asta nu înseamnă că, dacă poziţia 
se schimbă, tu nu-ți poți adapta atitudinea față de ea. 

— Poate că ai dreptate. Experiențele trecute îmi spun că 
nu trebuie amestecate afacerile cu plăcerile. 

— Dar dacă le poţi combina pe cele două, nu poți avea 
tot ce e mai bun din ambele? 

— Doar dacă cei doi oameni care împart această expe- 
riență fac parte din aceeași lume, deci adună mere cu mere 
și nu mere cu portocale, spuse ea. 

Scaunele lor erau întinse aproape până la limită. Sarah 
se întoarse puțin în scaunul ei, ca să-l poată vedea. 

— Cred că e momentul să fim cinstiţi, Sarah! 

— Probabil a trecut acest timp. 

— Amintește-ți că ţi-am spus să-mi lași mie grija despre 
cum ne vom descurca la întoarcerea acasă, din luna de 
miere, în ceea ce privește problema dormitorului comun. 

Sarah încuviință. 

— Ai spus că ai ceva în minte! cE CLL 

Mark se încruntă, nemulțumit. i 

— Am spus, dar presupuneam că vom fi dormit deja în 
acelaşi pat. i 

Fa 'nu știu dacă să fie furioasă sau amuzată. Ce putea 
face, văzând cât fusese de optimist? 

Realiză, cu tristeţe, că Mark era persoana de care avea 
nevoie în viaţă. Dar nu vedea nici o modalitate de îmbună- 
tățire a situaţiei în care era. 

— Cred că ar trebui să te gândești mai repede! spuse ea, 
privindu-și ceasul. Mai avem o oră și jumătate până la ateri- 
zare. 

— Sau ai putea să capitulezi și să mă lași să dorm în patul 
tău. 

— Poate am putea lua un paravan, ca cele folosite 
demult, pentru despărțirea tinerelor cupluri. 

Mark mormăi ceva și ea se gândi atunci, cu oarecare 
mulțumire, că cel puțin comunicau din nou. 

Starea de camaraderie rămase până ajunseră acasă, unde 
Reggie, care arăta strălucitor, îi îmbrățișă cu dragoste. 

„Măcar a meritat să jucăm aceste roluri!“, gândi Sarah, 
când îl văzu atât de fericit. 

— Cum a fost luna de miere, Sarah? întrebă Reggie, în 
timp ce o conducea în sera din spatele casei. Sarah fu în- 
cântată de tava cu gustări ce conținea și câteva bucăţi din 
tortul de la nuntă. 

— A fost minunat în Hawaii, spuse ea. Și aș putea pune 
pariu că ai stat cu Marcella în același apartament. 

— Etajul șase? 

Sarah încuviinţă. 

— Când am sunat pentru rezervare, am întrebat dacă 
mai au acel apartament și ei mi-au oferit posibilitatea să 
aleg între acela în care aţi stat voi și unul cu acces mai bun 
spre plajă. Sper că nu te-ai supărat! I-am ales pe cel mal 
îndepărtat de plajă. 

—. Ne-au plăcut camerele, lar privelistea era spre locu 
Joasă, îl asigură ea. 

Atunci intră și Mark pe ușă și subiectul se schimbă: vor- 
biră despre progresele făcute de tâtăl lui. 

— Cum a mers tratamentul în ultima săptămână? 

Reggie zâmbi încântat. 

— Mult mai bine! Simt că sunt mult mai bine, dar nu-l 
pot făcepe curipătatul acela bătrân de Hartlie să recunoas- 
că. Mâine aim piogfarnare pentru alte analize. 

Mark sugeră să-l ducă la spital cu mașina. 

Apoi, Sarah îi ascultă în timp ce vorbeau de întâlnirea cu 
Barry și meciurile de golf. 

— Ai încercat și tu să joci? o întrebă Reggie, atrăgând-o 
în conversație. 

— Nu. Timpul a zburat prea repede. Am preferat să co- 
lind insula și să fac plajă. 

— De fiecare dată când își punea costumul de baie, se 
părea că vom fi ocupați în cameră. Gluma lui Mark o făcu 
să roșească. Reggie se arătă încântat de încurcătura în care 
era pusă. 

— Bine, poate vei avea mai mult timp data viitoare, o 
liniști Reggie. 

Mark o salvă apoi, făcând-o să marcheze un punct în fa- 
voarea lui, pentru a le compensa pe cele negative. 

— Tată, oricât ţi-am fi dus dorul, zborul a fost lung și 
schimbarea fusului orar ne ajunge din urmă. Dacă vrei să 
ne scuzi, Sarah și cu mine avem nevoie de un somn lung. 

Reggie râse indulgent. 

— Ne vedem atunci la cină! Bine odihniți! 

— Sună bine, spuse Mark, ignorând momeala și con- 
ducând-o pe Sarah spre ușă. 

— Să-i spun lui Millie să pregătească masa pentru ora 
opt? 

— Da, e bine, strigă Mark. 

Sarah trecuse prin aripa casei în care era dormitorul 
principal, dar nu intrase niciodată în camere. Millie îi pro- 
misese că îl va muta pe Reggie de-acolo, în timpul cât aveau 
să fie ei plecați. 

Dacă n-ar fi fost boala lui Reggie, ea ar fi protestat 
împotriva mutării, dar avea impresia că nici Millie și nici 
Mark nu se așteptau ca Reggie să mai ocupe acele camere. 
Iar Mark o asigurase că totul va fi mult mai ușor în felul 
acesta. 

Mark o ținu de mână pînă când ieșiră din raza vizuală a 

bătrânului. După aceea, Sarah își retrase mâna și merse la 
un pas în urma lui, de-a lungul celor două culoare nesfâr- 
șite. 

Într-un târziu, el deschise o ușă. 

— Bun venit acasă! îi ură cu o voce enigmatică. Tata a 
spus că poți redecora totul, dacă vrei. A spus că ai mână 
liberă să-ți pui amprenta asupra întregii case, dacă tot stăm 
aici. A dorit ca eu să-ți transmit că nu se va simţi părăsit sau 
neglijat, dacă vom dori o casă a noastră. 

„De ce-am dori-0?“, se întrebă ea, privind prin camera 
de zi în care o condusese Mark. 

Era evident că încăperea fusese modernizată de-a lungul 
anilor, dar rămăseseră lambriurile sculptate, tavanele înalte 
și elegante, ferestrele uriașe, ce invitau la conversațiile în 
doi, de modă veche. 

— Ar fi mai ușor să ne mutăm în altă parte, ca să evităm 
grija ta de a nu ne da de gol. 

Sarah se încruntă în momentul în care văzu că în came- 
ră nu era decât o singură piesă de mobilă ce putea fi folosită 
în mod confortabil ca pat. Bancheta pentru îndrăgostiți era 
prea scurtă, deși te invita să te așezi cu o carte în mână. Ca- 
mera avea și câteva biblioteci, un secretaire, un telefon an- 
tic și două balansoare, unul dintre ele fiind acoperit cu o 
pătură veche croșetată. 

— Covorul este gros, dar nu cred că este prea comod să 
dormi pe el, completă Mark, când privirea lui Sarah 
ajunsese pe jos. A 

Mark se îndreptă spre o debara și deschise ușa. Incăperea 
era cât jumătate din dormitor. El indică mulțimea rafturi- 
lor, barele lungi și puținele ei lucruri ce păreau stinghere în 
spațiul imens. 

— In lipsă de altceva, dacă nu te superi, eu am să dorm 
aici. 

Ce putea spune? Putea să doarmă oriunde dorea în casa 
lui. 

— Nu văd de ce n-ai putea dormi în propria ta debara, 
spuse ea, ironic, în timp ce deschidea ușa altei camere. 
Aceasta era copia perfectă a celei de alături, dar era încăr- 
cată cu mai multe haine decât putea Mark purta în două 
vieţi. 

El o urmă în debara, se întoarse încet și privi rafturile 
pline cu pantofi. 

— Recunosc, sunt cam multe lucruri, dar după. câteva 
luni și debaraua ta va arăta aproape la fel ca asta. 

— Mă îndoiesc, protestă ea, ieșind de-acolo. Nu pot să-mi 
imaginez ce aș putea face cu atâtea haine. 

— Să le porţi, răspunse Mark. Baia e acolo. Sarah încuvi- 
inţă și se îndreptă spre ușa din cealaltă parte a camerei. 

Baie era puțin spus. Avea trei încăperi mai mici, din care 
una cu saună și cadă îngropată sub fereastra la fel de mare 
ca aceea din camera de zi. 

— Dar asta nu e o baie, spuse ea. Are dimensiunile ve- 
chiului meu apartament! 

El stătea rezemat de tocul ușii și o privea în oglinda de 
deasupra chiuvetelor. și rafturilor decorate cu vase ce aveau 
aspect antic. 

— De ce ai impresia că tot ceea ce vezi te împinge tot 
mai departe de mine? De ce ești hotărâtă să întorci toată 
această bogăție împotriva mea? întrebă, cu voce răgușită. 

— Nu-i adevărat, protestă Sarah, încercând să treacă pe 
lângă el. 

El o opri, punându-i mâna pe umăr. 

— Este, replică el. Eu nu sunt Sean! 

— Ştiu asta! 

— Fiecare ușă pe care ai deschis-o te-a făcut să devii mai 
țeapănă și, totodată, mai fragilă. Aproape că mă aştept să te 
spargi, dacă vorbesc mai tare. 

— Of, Doamne! Mark, eu nu aparţin acestui loc. Și nu 
văd cum am să pot continua! 

— Își aduci aminte când te-am luat să-l vezi pe tata la 
spital? 

Sarah privi din nou spre el. 

— Iți amintești ce ţi-am spus atunci? De data aceasta, el 
nu așteptă un răspuns. Am spus că tot ce ai de făcut este să 
pretinzi că mă placi mult. Îţi amintești? 

Sarah încuviință. 

— Schimbarea e atât de mare? 

Ea își simţi dintr-o dată gura uscată. Ochii i se umplură de 
lacrimi. Își dorea să-și rezeme capul de umărul lui și să plângă. 

— Da, Mark. Totul s-a schimbat! 

— Cum? întrebă el cu blândeţe. 

Ea închise ochii și el nu-i mai putu vedea. 

Dacă i-ar fi văzut, ar fi știut ce sentimente avea Sarah 
pentru el și nu-și putea permite această umilinţă. 

— Când mi-ai cerut acest serviciu, nu știam nimic des- 
pre tine. Dar tu, nu numai că ai multe lucruri, ai și toată 
această istorie în spate. În aceste camere au trăit generaţii 
după generaţii de oameni distinși. Sunt îngrozită că am să 
fac ceva într-adevăr dezasttuos și am să stric totul. 

— Ce? Să ruinezi istoria? chicoti el. Istoria e ceva ce nu 
se poate schimba. 

— Dar poate fi rescrisă, protestă ea. Citește doar câteva 
din cărțile de istorie de astăzi și compară-le cu istoria pe 
care am studiat-o noi. f 

— Atunci va trebui să te întreb de ce îți pasă? li rìdică 
bărbia cu vârful degetului său lung. 

— Trebuie, răspunse. încet. Altfel, cum îți explici că, 
văzând toate acestea, am devenit paranoică? 

Privirea lui caldă o linişti puțin. 

— Înţeleg, spuse el. E ușor să fii neliniștit când ești foarte 
obosit. Hai să tragem puiul de somn de care-i spuneam tatălui. 

— E cea mai bună propunere pe care am auzit-o toată 
ziua. Îţi vine să crezi că azi dimineaţă eram încă în Hawaii? 

— Nu, răspunse el. Totul pare atât de îndepărtat. 

— La mii de kilometri. Până la urmă, tu unde ai să 
dormi? 

— Cu tine, cred, spuse el, punându-și degetul pe buzele 
ei, pentru a o împiedica să protesteze. Din nefericire, am 
impresia că vei insista doar să dormim. Am dreptate? 

Sarah încuviință. 

— Și arăţi de parcă ai avea nevoie de o îmbrăţișare. Și eu 
sunt atât de obosit, încât știu că aș putea dormi oriunde, 
dar aș prefera totuși un loc confortabil. Cine știe când voi 
mai avea din nou ocazia? adăugă el. 

Cum putea să nu fie de acord? Mai ales că el se aplecă 
să-i scoată pantofii, după ce ea se așezase pe marginea 
patului. Îi ridică picioarele, îi aranjă perna și o înveli cu 
grijă, înainte de a veni lângă ea. 

Apoi, braţele lui o înconjurară și o făcură să știe că era în 
siguranţă la pieptul lui. 

Simti, în sfârșit, că se destinde. Această situație n-avea să 
dureze mereu. Ar putea chiar să se bucure de ea cât avea 
posibilitatea. 


El îşi petrecu fiecare noapte lipsită de somn în patul 
improvizat și inconfortabil de pe podeaua din debara. 

Sarah protestă la început, până când el îi spuse că altă 
soluție decât aceea de a dormi în pat cu ea nu exista. Vor- 
beau doar seara, când Reggie era de față. EI trebuia să-și rea- 
mintească mereu că făceau asta doar pentru tată. lar efectul 
acțiunii lor asupra acestuia era absolut miraculos. 

Culoarea reapăruse în obrajii lui Reggie, care râdea des și 
din toată inima. Lui Mark îi era groază să se gândească la 
plecarea lui Sarah, când totul avea să se termine. Nu 
înțelegea de ce cupla gândul plecării lui Sarah cu moartea 
lui Reggie. 

Veni apoi vremea ca Reggie să se întoarcă la spital, pen- 
tru alte analize și chimioterapie. Dacă era norocos, tatăl lui 
avea să aibă o vindecare miraculoasă, iar Sarah îi va deveni 
soție pentru totdeauna. Cu numai șase săptămâni în urmă, 
nu fusese capabil să înfrunte posibilitatea pierderii lui 
Reggie. Cu o tresărire teribilă, înțelese că, dacă avea să-l 
piardă pe acesta, pierderea lui avea să fie dublă. 


Într-o sâmbătă dimineață, după câteva săptămâni, Sarah 
și Mark se opriră să ia micul dejun în drum spre spital. 
Mark părea hotărât să o facă să se simtă stânjenită. 

Ea comandă omletă, iar el clătită cu unt și sirop. Mark 
insistă să „împartă“ clătita. 

— Pentru a celebra aniversarea noastră! spuse el. Bine, 
nu foarte exact, cedă puţin, când Sarah îi reaminti că nu 
erau căsătoriți de atât de mult timp. Dar sunt opt săptă- 
mâni de când ne-am întâlnit și am „împărțit“ o clătită. 

Apoi o amuză, povestindu-i cum i-a spus el lui Reggie că 
au luat „împreună“ micul dejun în dimineaţa aceea. 

Erau la spital când doctorul Hartlie intră în salon. 

— Ce fel de tortură mi-ai pregătit pentru astăzi? întrebă 
Reggie cu voce slăbită, suferind încă efectele tratamentului 
cu chimicale cu care-l îndopaseră în ultimele două zile. 

— O, cred că vei fi interesat de urmările acestei torturi, 
spuse Hartlie misterios, apoi îi invită pe Mark și pe Sarah să 
ia loc. El însuși se așeză pe patul lui Reggie, încrucișându-și 
gleznele și legănându-și picioarele ca un puști. Apoi, oftând 
mulțumit, îi lăsă să fiarbă câteva minute. 

— Am câștigat! spuse, în sfârșit. 

— Ce spui? întrebară dintr-odată Reggie și Mark. 

— Am câștigat, spuse din nou doctorul Hartlie. Cel 
puțin până acum! Analizele pe care le-am făcut joi n-au re- 

levat nici măcar o celulă de cancer. Nodurile tale limfatice 
sunt curate. Ești în plină regresie, Barrington, adăugă el, 
lovind fericit piciorul lui Reggie. 

Mark și Reggie rămaseră cu gurile căscate. Sarah reuși să 
pună o întrebare. 

— Cum s-a întâmplat minunea? 

— Câteodată, suntem doar norocoși, spuse Hartlie. 
Cineva acolo sus se pare că te iubește mult, Reggie, adăugă 
el, apoi se lansă într-un monolog, explicând multe puncte 
delicate ale declarației sale. 

Sarah reuși prima să se miște. Sări din scaun și își aruncă 
braţele în jurul gâtului lui Reggie, strângându-l la piept, înă- 
bușindu-și emoția. Apoi, fugi din salon, plângând în hohote. 

Trecuse o jumătate de oră bună până când Mark trimise 
după Sarah o soră, în sala de odihnă pentru public, unde ea 
se refugiase ca să se liniștească. 

Ea își cercetă în oglindă urmele răbufnirii emoției. Ochii 
îi erau roșii. Părul, pe care nu-l pieptănase spre spate de 
dimineaţă, arăta de parcă fusese atacat de un taifun. Buzele 
îi erau umflate, iar lacrimile lăsaseră urme pe machiajul fin 
aplicat de dimineaţă. Nu avusese inspirația să-și ia poșeta 
din salon, așă că acum nu prea avea de ales și trebuia să dea 
ochii cu Mark în halul în care arăta. 

Era fericită pentru Reggie, dar vestea cea bună avea să 
pună capăt căsătoriei. Nu mai era necesară, în noile 
condiții. Acum, Mark avea timp să-și caute soția potrivită, 
pe care să o poată iubi din toată inima. Aceste gânduri îi 
făcură lacrimile să curgă din nou. 

Mark stătea rezemat de peretele opus toaletei și o aștepta 
să iasă. Când îl văzu, se simți paralizată. 

— Te simţi bine? întrebă Mark îngrijorat. 

O, Doamne, cât și-ar fi dorit să știe ce gândea cu ade- 
vărat. [l privi cu ochi trişti. 

— Imi pare rău, nu m-am putut abține să nu plâng, se 
scuză ea. 

— De ce-ai făcut-o? 

Chipul lui era mult prea întunecat și ea simți puțina 
speranță cum se împrăștie. Totul părea o situație fără ieșire. 
Își întinse mâinile cu intenţia de a-l atinge, apoi le lăsă să 
cadă pe lângă ea. 

— Sunt încântată de victoria tatălui tău, adăugă ea, în 
cazul în care el nu înţelesese de ce plânsese. 

El încuviinţă spusele ei. 

— Știu. 

— Și acum ce facem? întrebă ea. 

— Mergem înainte! Răspunsul lui nu cuprindea nici cea 
mai mică ezitare. 

— Cum? Nu-ţi vei putea petrece tot restul vieții dormind 
în debara! a 

— Nici nu intenționez, spuse mergând pe hol. Își îndesă 
mâinile în buzunarele pantalonilor. Mișcarea aceasta îi făcu 
jacheta să se întindă pe piept. 

Sarah înțepeni și își concentră privirea pe pieptul ce 
apăruse în deschiderea cămășii. 

— Ce vrei să spui? 

— Vreau să spun că nu-mi vine în minte nici un motiv 
ca să renunțăm la jocul de-a căsătoria și să continuăm ca și 
când am intenționa să o facem permanentă. 

— Cum asta? întrebă ea din nou. 

— O mulțime de căsătorii fericite au fost, probabil, înte- 
meiate pe mult mai puţin. 

Ea își simți gura uscată. 

— Ca de exemplu? 

— Securitate financiară. 

De data aceasta, fu rândul ei să propună o variantă: 

— Ce-ai zice de nevoia de sentimente? 

Expresia chipului lui nu arăta nici o urmă de „nevoie de 
sentimente“. 

— Vrei să-ţi explic? întrebă ea, urându-l pentru că nu-i 
accepta cuvintele la justa valoare. 

— Dar tu m-ai ajutat să-mi umplu această nevoie de sen- 
timente. N-am să dau înapoi de la înțelegerea noastră, doar 
pentru că nevoia nu mai e actuală. 

— Și dragostea? întrebă ea, în mod evident hotărâtă să 
se tortureze singură. N-ai sperat niciodată să o ai? Nu i-ar 
plăcea o căsătorie bazată pe acea magie care-l face pe tatăl 
tău să strălucească ori de câte ori vorbește despre mama ta? 

— Până nu demult, nu m-am gândit niciodată că am 
nevoie de această magie. Cred că mă voi descurca și în con- 
tinuare să trăiesc fără ea, spuse, omorând ultima fărâmă de 
speranţă din sufletul ei. 

— Nu! Ea se întoarse și o porni înapoi pe hol, spre lift. 

Mark porni după ea. 

-— Ce vrei să spui? 

— Nu vreau să trăiesc degeaba! Eu vreau totul! Am venit 
în Washington ca să iau tot de la viață. N-am să mă mul- 
pumesc cu ceea ce spui tu. Vreau succes în carieră, o casă în 
care să nu mă simt ca un parazit. Și vreau o căsnicie și copii 
care să nu tânjească după ceea ce am eu aici. Își lovi pieptul 
cu pumnul în dreptul inimii și abia apoi realiză că el n-avea 
cum să o vadă, dar hotărî că nu contează. Cu siguranţă, 
înţelesese bine mesajul ei. 

Se rugă, în sinea ei, ca el să conștientizeze că tot ceea ce 
voia ea, voia împreună cu el, dar nu fără dragoste. 

Mark o ajunse din urmă când ea apăsă pe butonul liftu- 
lui. O apucă de încheietura mâinii și o întoarse spre el. 

— Sarah! 

— Trebuie să-i spunem, Mark! Ea îi privi fix degetele 
lungi și bronzate ce contrastau cu pielea ei albă, întrebân- 
du-se cum putea el să-i transmită atâtea emoții, doar 
atingând-o. 

— Eu n-o voi face! spuse tărăgănat. Te-ai gândit vreodată 
că sentimentele pot crește dacă le dăm o șansă? Tu mă 
placi, nu-i așa? Există o atracţie între noi pe care nu'o poți 
nega. Este cu siguranță un început. Și în multe societăţi, 
pentru mulți oameni, căsătoriile aranjate au devenit, în 
timp, unele dintre cele mai fericite. 

Liftul își deschise ușile și un pacient în halat de spital ieși 
cu însoțitorul lui. 

_ Saiah își răsuci mâna și Mark o eliberă. Ea intră exact 
când ușile liftului începeau să se închidă. Ușile se deschi- 
seră din nou și Sarah rămase în lift, privindu-l. 

— Tatăl tău se va face bine, Mark! Acum nu ne rămâne 
decât să ne continuăm vieţile, așa cum erau înainte de a ne 
cunoaște, spuse în timp ce ușile se închideau, separându-i 
parcă în cele două lumi din care provenea fiecare. 

REGGIE URMA SĂ SE ÎNTOARCĂ de la spital peste două zile. 
Sarah se asigură că avea să fie plecată, înainte ca el și Mark 
să ajungă acasă de la clinică. 

Luă un taxi spre noua și pustia sa locuinţă. O oră mai 
târziu, despacheta și era încântată că reușise să găsească 
acest apartament într-un timp atât de scurt. „Chiar și Mark 
ar fi plăcut impresionat“, se gândi ea. 

Era o garsonieră obișnuită, funcţională și curată, cu o 
bucătărie nică, mobilată. Și era doar la trei blocuri distanță 
de o stație importantă de metrou. 

Cu aproape cinci mii și jumătate de dolari în bancă, era 
foarte sigură că își va putea menţine stilul simplu de viaţă, 
mai ales dacă își lua o a doua slujbă. Avea mai mare nevoie 
de acest serviciu pentru a-și ocupa timpul și a nu se mai 
gândi la tot ce se întâmplase, în ultimul timp, în viața ei. 

Se așeză cu o cană de cafea proaspătă în mână și cercetă 
împrejurimile. Cu harta orașului în mână, încercui- restau- 
rantele la care putea ajunge pe jos de la noua ei locuinţă și 
se gândi cu groază că a doua zi avea să se ducă la serviciu. 
Nu era deloc ușor să anunţe că se despărțise deja de soțul 
ei. Fără îndoială că cineva va câștiga un pariu în clădirea 
imensă, în urma bârfelor despre ea și căsătoria ei cu Mark. 

— Se vor gândi că am avut un avort sau că am aflat că 
nu pot face copii, bombăni ea în timp ce mai încercuia o 
ofertă de serviciu. 

Ce naiba făcea ea aici? Și cum avea să reușească să nu se 
gândească la Mark? Avea în piept o durere permanentă și 
mintea ei începuse să se clatine. Nu se putea gândi decât la 
ceea ce va crede Reggie. O va ierta când îi va găsi biletul? 

Și Mark, ce va crede? Ce va face când va descoperi ple- 
carea ei? 

Unicul loc în care ar fi putut-o găsi era serviciul. Asta în 
caz că dorea să o caute. 

Aruncă pixul și renunţă să se mai concentreze. 


Trei luni mai târziu, nu se schimbase nimic. Lucra, servea 
la mesele din micul restaurant cubanez de pe strada unde 
locuia. Mark nici măcar nu încercase să ia legătura cu ea, cu 
excepția unui bilet pe care i-l trimisese la birou și care 
însoțea formularele necesare anulării căsătoriei. 

Ea încercase să se convingă, câteva săptămâni la rând, că 
nu completase formularele pentru anularea căsătoriei doar 
pentru că nu avusese timp liber. Nu-și luase nici o după- 
amiază liberă de la serviciu. După aceea, recunoscu în sinea 
ei că nu era adevărat, iar acum nu mai era deloc sigură de 
ce nu luase nici o măsură pentru a pune capăt acestei 
căsătorii care nu existase niciodată. 

Nu era adevărat! La vremea aceea, Reggie avusese nevoie 
de căsătoria lor. Și orice dovadă medicală, pe care cineva i-ar 
fi adus-o, n-o putea face să creadă altceva decât că ei jucas- 
eră un rol foarte important în vindecarea socrului. Era sin- 
gura scuză, ca să nu-i fie rușine de minciuna trăită. 

Într-o după-amiază de sâmbătă, hotărî că era momentul 
să facă pace cu ei. 

O oră și patruzeci și cinci de minute mai târziu, taxiul ei 
opri în fața porților conacului despre care Mark îi spusese 
că fusese în posesia familiei sale timp de trei generații. 

— Millie? spuse ea în interfonul de la poartă, când o 
femeie răspunse la apel. 

— Cine întreabă? răspunse Millie, pe cel mai indignat 
ton cu putinţă. 

— Sarah. 

— Sarah?! Vocea lui Reggie se auzi puternic și porțile se 
deschiseră imediat. Pentru numele cerului, copilă, ar fi trebu- 
it să suni. Aș fi lăsat porțile deschise. Vino repede înăuntru! 

Ușile duble ale casei se deschiseseră, înainte ca mașina 
să se oprească. 

Sarah plăti cursa, în timp ce Reggie deschise portiera și o 
ajută să coboare, trăgând-o direct în braţele sale. 

Îmbrăţișarea lui o încălzi și îi potoli tremurul interior. În 
sfârșit, găsi destul curaj pentru a ridica ochii, să privească 
peste umărul lui. Nu era sigură dacă emoția resimţită era 
ușurare sau disperare. Mark nu se vedea nicăieri. Doar 
Millie, care apăru și ea în ușă, întâmpinând-o cu căldură. 

— Hai înăuntru! spuse Reggie, când taxiul se mișcă pe 
aleea circulară, în drum spre ieșire. Vom muri de frig, dacă 
mai stăm mult pe-afară. 

El n-avea haină și ea se simţi vinovată. Nu putea risca să 
se îmbolnăvească. 

— Mă bucur să te revăd, Sarah, spuse Millie, cu un ames- 
tec de precauţie și sinceritate în glas, în timp ce închidea 
ușa în urma lor. 

— Și eu mă bucur să te revăd, Millie! 

— Intră în vizuină, spuse Reggie, ținându-i încă mâna. 
Millie, ce-ar fi să ne aduci niște ciocolată fierbinte? Privi 
spre Sarah întrebător: 

— Sună minunat, răspunse Sarah, când el o conduse în 
cameră. 

Simţi, pe neașteptate, un regret atât de mare încât trebui 
să lupte cu durerea. Regret pentru ce? Regret pentru că 
Mark n-o iubea? De multe ori, în aceste ultime luni, se în- 
trebase ce s-ar fi întâmplat dacă ea ar fi lăsat natura să-și 
urmeze cursul. 

Reggie îi întrerupse gândurile, îndepărtându-se de ea. 

— Lasă-mă să te privesc! spuse, ţinându-i mâinile depăr- 
tate în timp ce o examina. 

Ea profită de ocazie și îl examină la rândul ei. Se mai 
îngrășase puţin. Faţa lui ridată se mai rotunjise, era puțin 
roz și radia de sănătate. Surprinzător, părea mai tânăr. Cu 
excepția ochilor. Aceștia aveau încă tristețea pe care ea o 
descoperise încă de când îl cunoscuse. Știu, din instinct, că 
o parte era din vina ei. 

— Ai slăbit, o dojeni Reggie, ajutând-o să-și scoată 
haina. 

Ea ridică din umeri, când Millie apăru cu tava pe care era 
ciocolata fierbinte. 

— Asta te va ajuta, spuse Reggie. Millie face ciocolata cu 
smântână. Nu e altceva decât colesterol și fericire pură. El îi 
mulțumi lui Millie și îi dădu haina și mănușile lui Sarah. Și 

cât e Millie aici, aș vrea să te întreb dacă ai vrea să iei cina 
cu mine. 

— Unde e Mark? întrebă ea, hotărând că e mai bine să o 
facă acum, înainte de a se simţi prost. 

Millie înțepeni și își drese glasul cu neîndemânare. 

— Are o obligație, răspunse Reggie cu blândețe, privind 
cu ochii mari și sprâncenele ridicate. Expresia lui îi arătă clar 
ce fel de obligație era. Compania ta mi-ar face mare plăcere. 

— Atunci rămân! 

Millie zâmbi aprobator și se îndreptă spre ușă. 

— Masa va fi gata în aproximativ o oră, le reaminti. 

Imediat după plecarea ei, Reggie o invită pe Sarah să se 
așeze. Camera, pe care o știa luminoasă, împrumutase 
acum din aspectul iernii. Toate colțurile încăperii erau întu- 
necate, din cauza draperiilor trase. Doar focul ardea vesel în 
uriașul șemineu. 

— Spune-mi, de ce ai plecat? întrebă Reggie, așezându-se 
în balansoarul din faţa ei. Mark a recunoscut până la urmă 
că toată căsătoria a fost un simulacru de la început până la 
sfârșit. Însă eu ghicisem acest lucru, iar destăinuirea i-a fost 
mai ușoară. Mi-a mai spus că nu s-ar împotrivi să continue 
căsătoria. Deci, de ce-ai plecat? 

— N-ai fi vrut ca Mark să aibă genul de căsnicie pe care 
ai avut-o tu cu soția ta? întrebă ea simplu. Mark nu mă 
iubește; e un fapt bine cunoscut. Era mai bine să-i punem 
capăt atunci când toată lumea era fericită, decât să așteptăm 
până am fi fost prinși în capcană și am fi ajuns nefericiți. 

— Frai nefericită? întrebă Reggie, cu grijă în glas. 

— Nu. 

— Acum ești fericită? 

— Nu, oftă ea. Dar mă simt din nou împăcată cu mine. 
Nu mă mai bazez pe. Mark sau pe tine, ca să ocolesc greu- 
tățile din acest oraș. 

Reggie râse încet. 

— Aşa simţeai? 

Sarah încuviinţă. 

— Mark nu ţi-a povestit despre cum am ajuns la înțe- 
legerea noastră? 

— Mi-a spus multe despre asta, înainte de a vă căsători. 
Unicul lucru pe care a uitat să-l menționeze a fost că-totul 
trebuia făcut pentru fericirea mea. Nu v-aţi gândit, însă, la 
fericirea voastră. 

101 


Sarah simți că îi venea să plângă. În loc de aceasta, se 
repezi și îl strânse în braţe. 

— Îţi mulţumesc atât de mult pentru înţelegere! 

— Aș vrea să-l vezi pe Mark, spuse, îmbrățișând-o și el. 
Nu sunt convins că această despărţire a fost bună pentru 
vreunul dintre voi. Nu-i așa că ţii la el? 

— M-am măritat cu el pentru bani, protestă ea, ghe- 
muindu-se în faţa lui. Eu nu mă voi potrivi niciodată în 
viaţa lui. Și apoi, să ne întoarcem la subiectul dragoste. Ea 
își privi degetele. Intr-o zi, sper să mă mărit din dragoste. 

— Şi asta pot să înţeleg, spuse Reggie și nu mai adăugă 
nici un cuvânt legat de acest subiect. Vorbiră despre servi- 
ciul ei, despre sănătatea lui, orice, cu excepția lui Mark. 

Când cina simplă, dar gustoasă, luă sfârșit, Mark încă nu 
se întorsese de la întâlnirea sa. Ea se hotărî să plece înainte 
de întoarcerea lui. 

Reggie chemă un taxi, în timp ce Millie îi aduse haina și 
îi împachetă restul de plăcintă cu pui rămas de la cină. 

— În mod evident, nu te hrănești bine. Millie îi înmână 
pachetul ambalat în folie de aluminiu. Ia-l! 

Bătrânul îi promise că vor păstra legătura, notându-și 
numărul ei de telefon și adresa, în timp ce așteptau taxiul. 

— Ţine minte că, orice s-ar întâmpla, sunt aici, dacă ai 
nevoie de mine. 

Sarah îi promise. 

— Şi, Sarah, e foarte bine că ţii la independenţa ta, dar 
nu uita că nimeni niciodată nu poate trăi singur. Toţi avem 
nevoie de ceilalți oameni. Nu e nimic rău în asta! 

Cuvintele lui veniră ca o revelaţie. Reggie avea dreptate. 
Se întrebă cum uitase că nu era nimic rău în a avea nevoie 
de ceilalți. O ultimă îmbrățișare și porni. Durerea singurătăţii 
din inima ci începuse' să mai slăbească. Chiar dacă Mark o 
iubise sau nu, avusese nevoie de ajutorul ei! Și sperase ca 
farsa pe care o jucaseră să se transforme în realitate. Dar 
acuim era prea târziu. Mark se întâlnea cu altcineva. 


Abia se întorsese în apartament după o jumătate de oră, 
când cineva ciocăni la ușă. Se întâmpla atât de rar, încât 
curiozitatea o luă înaintea rațiunii. 

— Ce dracu” faci? începu Mark, imediat ce ea deschise 
ușa. Nu verifici niciodată cine e la ușă, înainte de a 
deschide? Doamne, Sarah, ești în Washington! 

„— Mark?! se miră ea să-l vadă. Arăta la fel de arogant. 
Părul său era ciufulit de vânt și câțiva fulgi de zăpadă, ce 
începuseră deja să cadă, îi stăteau în păr. 

El intră, fără să aștepte să mai fie invitat. 

— Tata mi-a spus că ai fost pe-acasă în seara asta. 

Ea încuviinţă, clipind, în timp ce încerca să fie atentă la 
ceea ce spunea el și nu la șocul și bucuria de a-l revedea. 

— Mark, spuse din nou, de data aceasta oftând. Gura și 
nasul lui erau înroșite de frig. Gulerul paltonului lung era ri- 
dicat până la urechile ce fuseseră ciupite de ger, iar degetele 
ei se îndreptară automat spre ele, ca să le încălzească. 

El se îndepărtă de atingerea ei și o ocoli. 

— Am luat vizita ta drept interes pentru ceea ce trebuie 
să facem pentru anularea căsătoriei. 

Cuvintele lui o treziră la realitate. 

— Am crezut că e o idee bună, spuse ea, amintindu-și 
unde fusese mai devreme. Dar tu ai dat instrucțiuni clare în 
nota care însoțea formularele. Îmi imaginez că vrei să-ți 
continui viața. Reggie mi-a spus că ai avut o întâlnire în 
seara asta. 

— Nu m-am oprit niciodată din a-mi trăi viața. Ochii lui 
străluciră periculos. Tu ești cea care-a părut foarte hotărâtă 
în a departaja căsătoria noastră de restul vieţii tale. 

Sarah bătu în retragere. 

— N-am vrut să profit. N-am vrut să te simţi obligat... 

— Mă simt. M-am simţit obligat faţă de tine de prima 
dată când m-ai făcut să râd în acel restaurant. 

Sarah se încruntă. De când îl făcuse să râdă? Nu de când 
el renunțase la slujba ei și descoperise că era săracă? 

El o apucă de braţe. 

— N-ai fost niciodată o femeie întreținută, spuse cu 
necaz, oricât de mult aș fi dorit. Tu ne-ai oferit, tatei și mie, 
mai mult decât ţi-am înapoiat noi vreodată. Lui i-ai dat 
speranţă, iar mie... El lăsă fraza neterminată. 

— Ce? Ce ţi-am dat ție? întrebă, temându-se de răspuns, 
suferind că speranţa, pe care i-o dăruise tatălui lui, fusese 
tot ceea ce-i putuse oferi și lui Mark. 

— Mi-ai redat sentimentele, spuse el în final. 

Mâinile îi căzură pe lângă trup și le înfipse apoi cu nerăb- 
dare în buzunare, făcând să i se întindă paltonul pe umeri. 

— O, da, ţi-am oferit o mulțime de sentimente: furie, 
iritare, nerăbdare... 

.— Să simt furie, frustrare... să simt orice....a fost o schim- 
bare frumoasă pentru mine, Sarah. Nu ţi-ai dat seama cât 
de stângaci am devenit, eu, omul care hotărăște destinul 
atâtor oameni, în meseria mea? Am învăţat să-mi maschez 
sentimentele în așa fel încât mulțumirea sau amărăciunea 
pentru vieţile pierdute pe care le văd, să nu-mi afecteze 
obiectivitatea. Altfel, aș fi făcut prea multe greșeli. Credeam 
că sunt un judecător bun. 

— Dar ești un judecător bun! La nuntă, multă lume 
mi-a spus cât de mândră ar trebui să fiu de tine. 

— Sunt mai bun acum, o contrazise. N-am înţeles ce a 
însemnat să fiu crescut fără influenţa benefică a unei femei, 
până când ai intrat tu în viața mea. 

— Dar tu și tatăl tău... 

— Tata mi-a oferit totdeauna multă dragoste, dar când 
am înțeles că-l voi pierde, nu mi-am dat seama cât de 
puțin îi ofeream în schimb. De fapt, până când nu s-a 
îmbolnăvit tata, nu m-am simţit niciodată dator să-i arăt 
afecțiune. Era în mine, dar nu era exprimată. Am avut 
discuţii filozofice, dispute lungi, când eram tânăr, dar nu 
mi-a spus că mă iubește până în ziua în care m-a trimis 
la studii, înapoi în Statele Unite, în timp ce el își termina 
mandatul în Siria. Știa că nu ne vom mai vedea cel puţin 
pâtru luni. 

— O, Mark, nu-mi vine să cred. 

— De ce? Sentimentele din copilăria mea erau tempo- 
rare, deci mă bucuram de ele când le aveam și învățam să 
le înlocuiesc repede când dispăreau. 

Ea trebui să se uite în altă parte. Asta făcea el acum: 
înlocuia relația lor cu una nouă. 

— Nu prea vrei să auzi asta, nu-i așa? 

— Nu înţeleg cu ce ne poate ajuta acum! 

— Mi-am propus că voi spune tot când voi ajunge aici. 
Orice părere îţi vei face, mă va ajuta pe mine această con- 
fesiune. i 

Ea își mușcă buza, în timp ce el privea în jur, plimbân- 
du-se prin apartamentul ei mobilat cu piese disparate. 

— Spune-i terapie, dacă vrei! Mi-am promis că-ți voi 
spune tot ceea ce am pe suflet, înainte de a pleca, completă 
el în timp ce se îndrepta spre bucătăria mică. 

— Imi dai voie? 

Fără să aștepte un răspuns, el își turnă cafea în cană și se 

așeză pe scaunul înalt de lângă tejgheâua din bucătăria 
unde ea își lua micul dejun. 

Sarah se forță să traverseze camera, merse să își umple și 
ea cana cu cafea și se îndreptă spre unicul loc în care se mai 
putea așeza, pe marginea patului. 

— Tot nu ai prea multă mobilă, comentă el și suflă în 
cafea. 

— Nu. Am de gând să-mi cumpăr în curând un balan- 
soar. 

El ridică dintr-o sprânceană. 

— Ai fost de curând acasă? 

— Nu. 

— Ce-ai făcut de Crăciun? 

— Am lucrat. 

El privi posomorât. 

— Mai am o slujbă, la un mic restaurant, nu departe de 
aici, îi explică ea. Au avut deschis de Sărbători. 

— Doar n-ai din nou nevoie disperată de bani! 

— Nu că ar fi treaba ta, dar intenţionez să nu mai ajung 
vreodată în acea situație. Și de-aceea voi putea să-mi permit 
un scaun confortabil pentru apartamentul meu, după ce 
voi lua salariul, săptămâna viitoare. 

Își rezemase coatele de genunchi și privea în cană. 

Nu își dădu seama că el își părăsise locul, până când vâr- 
furile pantofilor lui nu intrară în raza ei vizuală. Atunci își 
ridică privirea. 

— Greșești, spuse printre dinţii încleștaţi. Este treaba 
mea. Suntem căsătoriți încă, oricât de tare ai încerca să negi 
acest fapt. Și dacă ai nevoie de bani... 

— Toată lumea are nevoie de bani, îl întrerupse ea. Dar 
eu nu am nevoie de banii tăi. 

— Tot ce vreau să fac, e să te ajut. Nu pot face 'măcar 
atâta lucru pentru soția mea? 

— Anulează căsătoria, Mark! Ea î își lăsă cana pe noptiera 
patului. Termină formalitățile, ca să sfârșești cu sentimen- 
tul ăstă blestemat de vinovăţie. Uită-te în jur! Acum o duc 
bine. Întinse mâna, într-un gest implorator, iar el rămase 
nemișcat. 

Privirea lui pe degetele ei o făcu să le simtă fierbinți. În 
imod reflex, își adună mâinile. 

— Mâna ta arată ciudat fără inelul mamei. 

— Știu, spuse ea trist. 

— Arăţi bine. Tata spunea că ai cam slăbit. 

— Era nevoie să slăbesc câteva kilograme. Toată mân- 
carea bună din luna de miere, Crăciunul... De ce trebuia să 
spună toate acestea? Și felul în care el se uita la gura ei... 

Îşi umezi buzele cu nervozitate. 

— Cu cine te întâlnești acum? Nu ţinea să afle, dar voia 
ca el să știe că ei nu-i pasă. 

— Am jucat tenis și am luat cina cu o avocată care a 
reprezentat pe cineva în fața curții prezidate de mine, acum 
câteva săptămâni. 

— A câștigat? 

— Cazul sau partida de tenis? Le-a câștigat, oricum, pe 
amândouă, răspunse el înainte ca ea să poată spune ceva. 

— Se pare că e exact tipul de persoană de care ai nevoie. 
Sunt sigură că aveți multe în comun. 

— N-am să mă mai întâlnesc cu ea, îi scurtă el comentariul. 

— De ce? 

EI se concentră asupra mâinilor ei. 

— Încă sunt îndrăgostit de soția mea, spuse, fără să o 
privească. 

Sarah simţi că rămăsese fără aer și că inima îi bătea atât 
de tare încât el, probabil, o auzea. Oare glumea? Buzele îi 
deveniră dintr-o dată uscate. 

— Cred că ai o imaginaţie impresionantă. Ceea ce simți 
e doar mustrare de conștiință. Tu nu mă iubeşti! 

— De unde știi? Cu mâna liberă o mângâie sub bărbie. 

— Tu nu poți... Se făcea iar singură de râs. Tu trebuie să 
te însori cu cineva care ar putea... care ar... Nu putea descrie 
persoana de care avea el nevoie. 

— Ar fi o înșelătorie drăguță, spuse râzând. Nici nu mă 
gândesc să devin bigam. 

Ea simţi că roșește. 

— De aceea ai nevoie să anulezi căsătoria noastră. 

— O, Doamne, Sarah, mormăi el, închizând ochii, ridicân- 
d-o în picioare și îmbrățișând-o. Ştii cât de mult am nevoie de 
tine? Abia dacă am mai zâmbit, ca să nu mai amintesc de râs, 
de când ai plecat tu. Te iubesc, Sarah. N-ai vrea să mă asculți 
o clipă cu inima și nu cu mintea? 

— Dacă. .e adevărat, de ce nu mi-ai spus-o până acum? 

— Credeam că am făcut-o. Credeam că ţi-am spus, în 
toate felurile posibile, cât de mult te iubesc. 

— Nu, n-ai făcut-o, protestă ea. 

— Nu m-am gândit să rostesc cuvintele, oftă el, din 
adâncul inimii. Când tot insistai că te-ai măritat cu mine 
pentru că aveai nevoie de bani și lăsai să se înţeleagă că 
te prostituai, nu mi s-a părut momentul potrivit să 
amintesc de dragoste. Cel puţin, nu până când tata a 
ghicit că te iubeam și mi-a spus să fiu răbdător. El crede 
că și tu mă iubești pe mine, adăugă el, ochii lui întunecați 
căutând răspuns într-ai ei. 

— M-a durut inima că n-am avut curajul să o spun, dar 
o spun acum. Te iubesc, Sarah Fields! 

Ea încercă să-l aducă cu picioarele pe pământ. 

— Dar eu nu sunt potrivită, Mark, spuse ea, inspirând 
adânc. M-am simţit cumplit când ţi-a fost rușine cu mine... 

— Despre ce vorbeşti? Fl o împinse la distanță de un 
braţ. Vocea lui suna la fel de supărată ca atunci când intrase 
pe ușă. 

— N-ai vrut să fii văzut cu mine în acele ultirne zile din 
Hawaii și nu te învinovăţesc. M-ai evitat. Nu am... 

— Doamne, asta ai crezut? 

— Ştiu că nu am graţia socială necesară și hainele minu- 
nate și... 

De data aceasta, el o strânse la piept, până când simți 
că-i va rupe oasele. 

— Te-am evitat pentru că nu eram sigur cât voi rezista să 
nu te-ating. Ai fost foarte clară când mi-ai explicat că nu 
vrei să complici căsătoria noastră cu sexul. El închise ochii 
și scutură din cap. O, Doamne, Sarah, te-am evitat pentru 
că nu știam ce-aș putea face dacă mai petreceam încă o 
secundă singur cu tine. 

Deschise din nou ochii și îi prinse privirea. 

— Ştii în ce panică am intrat când ai propus-să facem. 
scufundări? N-o aşteptă să-i răspundă. Amândoi? Singuri, 
pe o plajă pustie și aproape dezbrăcaţi? Aproape că a trebuit 
s-o rup la fugă din cameră ca să nu cedez ispitei. 

Sarah nu se putuse abține să nu zâmbească. 

— Poate ar fi trebuit să fii de acord. Poate era exact ceea 
ce ne trebuia. 

— Poate. N-am îndrăznit să risc. Aș fi făcut, în schimb, 
asta. El o sărută pe obraz. Apoi asta. Sărutul fu la fel de ușor. 
Degetele lui coborâră încet pe curbele spatelui ei, de-a lun- 
gul întregului trup. Atingerea ușoară o lăsă fără aer. 

— Şi apoi, probabil asta. Mâna lui alunecă pe sub jachetă 

și dădu de piele. O, Doamne, Sarah, voiam atât de mult să 
te ating! Buzele lui le acoperiră pe-ale ei într-un sărut ce 
începu ca o mângâiere, apoi deveni pasionat. 

El își ridică într-un târziu capul. 

— Și dacă ai fi răspuns astfel, ar fi fost nevoie de un 
cutremur de pământ ca să oprească ce urmează acum. 

Sarah își simți mâinile și picioarele rămase fără putere. 
Trebuia să se concentreze ca să nu leșine. 

— În sinea mea, recunoscusem că te iubeam de-atunci, 
dar nu voiam să te grăbesc, să te sperii. 

— Când ai știut? reuși ea să întrebe. 

— În ziua când te-ai întors din excursia cu avionul. 

Această declaraţie o făcu să râdă. 

Fl reacţionă cu o privire amenințătoare la amuzamentul ei. 

— Acea călătorie a fost cea mai mare apropiere a mea de 
iad. N-am știut de tine aproape o zi întreagă. 

Sarah îndrăzni să spere. 

— Chiar mă iubești? Cuvintele ei cuprindeau toată 
mirarea ei la acest gând. 

— Cu toată inima și cu tot sufletul! Dar tot îmi place 
mai mult să o arăt, decât să o spun. Și cred că e rândul 
tău. N-am suferit destul? Spune-mi că mă iubești și tu! îi 
ceru încruntat, îndepărtând-o de el o clipă. 

—- O, Mark, n-ar trebui, dar te iubesc! Ea îi mângâie fața, 
buzele lui devenind atât de tentante, încât era sigură că 
dacă el n-avea să o sărute imediat, va lua ea inițiativa. 

— De ce n-ar trebui? întrebă el. De ce naiba n-ar trebui 
să mă iubești? Ce e rău în a mă iubi pe mine? Mâinile lui o 
strânseră până la durere. 

— Ai putea avea ceva mai bun, oftă ea. Doamna avocat, 
de exemplu. Pare perfectă... 

— Nu m-a făcut să simt nici a mia parte din ceea ce simt 
când sunt alături de tine. M-ai condamna la o viaţă în care 
să nu simt nimic? 

Reamintirea durerii și speranța cu care tânjise după ea i 
se citiră pe faţă și îi treziră lui Sarah, din nou, bucuria de a 
trăi. 

— Și ce sentiment spuneai că ai pentru mine? suspină 
ea, tachinîndu-l. 

— Dragoste, Sarah, o asigură el. Simt dragoste. Și am s-o 
spun ori de câte ori ai s-o dorești. Dar am nevoie să o aud 
și de la tine! 

— Te iubesc, Mark, spuse cu sinceritate. Dar dacă nu mă 
săruți repede, am să mor, iar dragostea ta nu mă va mai 
ajuta prea mult. 

El închise ochii leneș. 

— Ne-am întors la asta, nu? oftă el cu ochii la buzele ei. 

Acesta era raiul! Murise și ajunsese în rai. 

— Ne-am întors la ce? întrebă ea, în momentul în care 
mai mult simțeau cuvintele decât le rosteau. 

El nu răspunse, o sărută cu pasiune. 

Mult timp, ea nu mai simţi decât buzele lui pe gura ei, 
greutatea trupului lui când el o întinse pe pat, apoi piele pe 
piele, în timp ce, încet, eliminau ultima distanță dintre ei. 

— Fă dragoste cu mine, Mark! îl imploră ea în sfârșit. 

EI ezită, strângând-o la piept. 

— Nu, până când n-o mai spui o dată. De data asta, doar 
pentru noi, spuse el sărutându-i pleoapele, obrajii, vârful 
nasului. Nu pot îndura gândul că mă voi trezi mâine 
dimineaţă sau poimâine sau răspoimâine și voi descoperi 
că acesta a fost un alt vis. 

— Ești treaz, îi spuse, ciupindu-l ușor de umăr. Dar n-am 
habar despre ce vorbești. 

— Va trebui să promiți din nou să mă iubești, să mă cin- 
stești, să mă onorezi. Până când moartea ne va despărţi, 
reuși el să adauge. 

— Şi de data asta, va fi pentru totdeauna! suspină ea. 

— Pentru totdeauna! Sună bine! spuse el. 


SFÂRȘIT 


